દેશમાં કોરોનાના છેલ્લા ૨૪ કલાકમાં ૧૬,૭૬૪ નવા કેસ નોંધાયા - Western Times News\nદેશમાં કોરોનાના છેલ્લા ૨૪ કલાકમાં ૧૬,૭૬૪ નવા કેસ નોંધાયા\nનવીદિલ્હી, કોરોનાની બીજી લહેર આપણે સૌ જાેઇ ચુક્યા છે, ત્યારે જે રીતે કોરોનાનાં કેસમાં વધારો થઇ રહ્યો હતો તેવુ જ કઇંક તાજેતરમાં થઇ રહ્યુ હોવાનુ ચર્ચાઇ રહ્યુ છે. તો શું હવે ત્રીજી લહેર આવશે? આ સવાલનો ચોક્કસ જવાબ આપવો તો અગરો છે પરંતુ એટલુ કહી શકાય તેમ છે કે હવે લોકોએ સાવધાની રાખવાની વધુ જરૂર છે.\nકેન્દ્રીય આરોગ્ય મંત્રાલય દ્વારા જાહેર કરવામાં આવેલા આંકડા અનુસાર, ભારતમાં છેલ્લા ૨૪ કલાકમાં કોરોનાનાં ૧૬,૭૬૪ નવા કેસ નોંધાયા છે. આ સાથે દેશમાં હાઈલી ટ્રાન્સમિસિબલ કોરોના વાયરસ વેરિઅન્ટ ઓમિક્રોનનાં કુલ કેસની સંખ્યા ૧૨૭૦ પર પહોંચી ગયા છે.\nઆ વાયરસને કારણે દેશમાં ૨૨૦ લોકોનાં મોત થયા છે, જેમાંથી ૧૬૪ લોકોએ એકલા કેરળમાં જીવ ગુમાવ્યા છે. દેશમાં આ મહામારીથી મૃત્યુઆંક વધીને ૪,૮૧,૦૮૦ થઈ ગયો છે. મંત્રાલયે માહિતી આપી હતી કે, છેલ્લા ૮૮ દિવસનો દૈનિક પોઝિટિવિટી રેટ (૧.૩૪%) ૨% કરતા ઓછો છે અને છેલ્લા ૪૭ દિવસ માટે સાપ્તાહિક પોઝિટિવિટી રેટ (૦.૮૯%) ૧% કરતા ઓછો છે.\nઆ સાથે દેશવ્યાપી રસીકરણ અભિયાન હેઠળ અત્યાર સુધીમાં ૧૪૩.૮૩ કરોડ રસીનાં ડોઝ આપવામાં આવ્યા છે. છેલ્લા ૨૪ કલાકમાં ૬૬,૬૫,૨૯૦ લોકોને રસી આપવામાં આવી છે. ભારતમાં સક્રિય કેસલોડ હાલમાં ૯૧,૩૬૧ છે. કુલ કેસોમાં સક્રિય કેસોનો હિસ્સો ૧% કરતા ઓછો છે, જે હાલમાં ૦.૨૬% છે. રિકવરી રેટ હાલમાં ૯૮.૩૬% છે. છેલ્લા ૨૪ કલાકમાં ૭,૫૮૫ ઠીક થવા સાથે, આ મહામારીમાંથી ઠીક થનારા લોકોની સંખ્યા વધીને ૩,૪૨,૬૬,૩૬૩ થઈ ગઈ છે.\nછેલ્લા ૨૪ કલાકમાં દેશમાં ૧૨,૫૦,૮૩૭ લોકોનાં કોરોના ટેસ્ટ કરવામાં આવ્યા છે, જ્યારે અત્યાર સુધીમાં કુલ ૬૭.૭૮ કરોડ ટેસ્ટ કરવામાં આવ્યા છે. આ પ્રકારની ચિંતા, જે નવેમ્બરમાં દક્ષિણ આફ્રિકામાં પ્રથમવાર મળી હતી, તે હવે દેશનાં ૨૩ રાજ્યોમાં ફેલાઈ ગયા છે.\nમહારાષ્ટ્રમાં સૌથી વધુ ૪૫૯ કેસ સાથે ઓમિક્રોન કેસ છે, ત્યારબાદ દિલ્હીમાં ૩૨૦ કેસ છે. જાે કે ૧૨૭૦ માંથી ૩૭૪ લોકો ઠીક થયા છે.\nસરકારે જણાવ્યું કે, રાજ્યો/કેન્દ્રશાસિત પ્રદેશોને ૧૫૦.૬૬ કરોડથી વધુ રસીનાં ડોઝ પૂરા પાડવામાં આવ્યા છે, જેમાંથી ૧૬.૯૪ કરોડથી વધુ બાકી અને બિનઉપયોગી રસીનાં ડોઝ હજુ પણ રાજ્યો/કેન્દ્રશાસિત પ્રદેશો પાસે ઉપલબ્ધ છે.HS\nPrevious મુલાયમના નજીકના સહયોગી શતરૂદ્ર પ્રકાશ ભાજપમાં જોડાયા\nNext પશ્ચિમ બંગાળ સરકારે યુકેથી કોલકાતા એરપોર્ટ પર આવનારી તમામ ફ્લાઈટ્‌સ સ્થગિત કરી


આંતરજ્ઞાતીય લગ્ન અને ટિકટૉક સામે સમાજોને કેમ વાંધો છે? - Read, Think, Respond\nHome » આંતરજ્ઞાતીય લગ્ન અને ટિકટૉક સામે સમાજોને કેમ વાંધો છે?\nસબ હેડિંગ: ચાણસ્માના ૮૪ કડવા પાટીદાર સમાજે આંતરજ્ઞાતીય લગ્ન કરનાર સાથે વ્યવહાર કાપી નાખવા નિર્ણય કર્યો છે. આ સાથે કેટલાક સારા નિર્ણયો પણ કર્યા છે; જેમ કે લગ્નમાં થતો ખર્ચ ઘટાડવો. વ્યસન મુક્તિ માટે અભિયાન ચલાવવું. આ જ રીતે લાખણી તાલુકાના ઠાકોર સમાજે ટિકટૉક પર અને ડીજે પર પ્રતિબંધ મૂક્યો છે. પ્રશ્ન એ છે કે આ પ્રતિબંધો કેમ?\n(વિચારવલોણું કૉલમ, સંજોગ ન્યૂઝ, દિ.૧૫/૦૩/૨૦૨૦)\nશું સમાજ દ્વારા થતા નિર્ણયને પડકારી શકાય? જવાબ છે, હા. જો તે સમાજના લોકોને વિરોધ હોય, અન્યથા નહીં. આનું કારણ એ છે કે ભારતમાં વિવિધ સમાજના અગ્રણીઓ તો છે પરંતુ જે કહેવાતી ઉચ્ચ જ્ઞાતિઓ છે તેમાં આ રીતે સમાજના આગેવાનો નક્કી કરે તે નિર્ણય માન્ય નથી ઠરતો, પરંતુ ગુજરાતની રીતે જોઈએ તો પટેલ, ઠાકોર, જૈન, વગેરે કેટલાક સમાજ એવા છે જેના લોકોએ તેના નિર્ણય માનવા પડે છે, નહીંતર સમાજની બહાર ફેંકાઈ જવાનો ડર રહે છે. આથી સમાજના અગ્રણીઓ કેટલાક નિર્ણય કરતા હોય છે જે સમાજને બંધનકર્તા નિવડે છે અને તે હકારાત્મક કે નકારાત્મક રીતે ચર્ચામાં આવે છે.\nઆજે આપણે માનીએ કે ન માનીએ, પોલીસ અને ન્યાયતંત્ર સ્વીકારે કે ન સ્વીકારે, દીકરીઓ ભાગીને લગ્ન કરે છે તે સહુ માતાપિતા માટે અને સમાજ માટે ચિંતાનો વિષય બની રહ્યો છે અને તેમાં ઘણા અંશે લવજિહાદ પણ કારણભૂત હોય છે, તો કેટલીક વાર માતાપિતા તેમની દીકરીના પ્રેમ લગ્નની નિષ્ફળતા વિશે ચિંતિત હોય છે.\nઆને આવાં માતાપિતાની દૃષ્ટિએ સમજીએ. માધ્યમિક શાળા-કૉલેજમાં આવતાવેંત છોકરા-છોકરીમાં શારીરિક પરિવર્તન આવવા લાગે. આ ઉંમરમાં પ્રેમ થાય, ગુસ્સો આવે, વિદ્રોહની ભાવના જાગે. આ બધા પ્રકારની અથવા કોઈ એક પ્રકારની લાગણી ઉત્કટ રીતે થઈ શકે. આપણી આસપાસ ચારે તરફ, હવે નિર્દોષતાનું વાતાવરણ જતું રહ્યું છે. આજે ઋષિકેશ મુખર્જી કે બાસુ ચેટર્જી પ્રકારની સૂક્ષ્મ રમૂજવાળી કે વ્હી. શાંતારામ, સોહરાબ મોદી, મહેબૂબ ખાન, રાજ કપૂર, ગુરુ દત્ત, દેવ આનંદ (૬૦ના દાયકા)ની ફિલ્મો પ્રકારની ફિલ્મોની કલ્પના થઈ શકે? આજે આજુબાજુ જે કંઈ છે તે ‘ઍડલ્ટ’ સામગ્રી જ છે. સવારે વર્તમાનપત્ર ઉઘાડો તો હિન્દી ફિલ્મના સમાચાર, વિશ્વના સમાચારમાં કેટલાક ‘ઑહ માય ગૉડ’ પ્રકારના સમાચાર, તસવીરોમાં ‘ઍડલ્ટ’ સામગ્રી જોવા મળશે. ટીવી ખોલશો તો સમાચારની ચેનલમાં પણ ફિલ્મના સમાચાર/ગીત જોવા મળશે અથવા તેની વચ્ચે કૉન્ડોમ કે એવી સ્પ્રે વગેરેની ઉત્તેજક જાહેરખબર જોવા મળશે. પારિવારિક મનોરંજનની ચેનલ જુઓ તો તેમાં પણ વધતા-ઓછા અંશે આ જ પ્રકારની સામગ્રી જોવા મળી રહી છે.\nઇવન, કોઈ વેબસાઇટ ખોલો તો તેમાં ઑટોમેટિક આવી જતી ગૂગલ ઍડ, મોબાઇલ ઍપમાં આવી જતી ઍડ…આ બધાં પર કોઈ નિયંત્રણ નથી. યૂટ્યૂબમાં કોઈ વિડિયો જુઓ તો સર્ચમાં કે ઑટોસજેશનમાં ટપકી પડશે.\nઅને આ વિશ્વની પણ ફિનોમિના છે કે હવે છોકરીઓ પહેલાં કરતાં નાની ઉંમરમાં માસિકમાં આવી રહી છે. આથી શારીરિક ફેરફારો તો થવા લાગે પરંતુ હજુ અનુભવ અને બુદ્ધિની રીતે એટલી પરિપક્વતા નથી હોતી. સામા પક્ષે છોકરામાં તો છોકરી કરતાં મોટી ઉંમરે પરિપક્વતા આવતી હોય છે.\nએટલે શાળા-કૉલેજમાં કોઈ વિજાતીય પાત્ર ગમવા લાગે તો તેમાં ટીવી-ફિલ્મ-જો વાંચવાનો શોખ હોય તો નવલકથા/વાર્તા વગેરેની રીતે ફૅન્ટસી ભળે. ગિફ્ટની આપ-લે થાય. લેકિન છુપ છુપ કે મિલને સે મિલને કા મઝા તો આયેગા…તેમાં પોતાના પાસવર્ડ/ગૅસ્ચર પ્રૉટેક્ટેડ મોબાઇલમાં, જેને માબાપ પણ ન જોઈ શકે, તેમાં અનેક જાતની મેસેજિંગ ઍપ પર ચેટ કરવાની, વિડિયો કૉલ કરવાની અને એ કૉલમાં સર્વસ્વ દેખાડી દેવાની વિનંતી થાય, ‘સોનુ, તને મારા પર ભરોસો નહીં કે?’ આવી લાગણીશીલ અપીલ થાય એટલે વિડિયો કૉલમાં દિશાનાં વસ્ત્રો ધારણ થઈ જાય. સામે પક્ષે મોબાઇલમાં હવે સ્ક્રીન રેકૉર્ડર હોવાથી વિડિયો કૉલ રેકૉર્ડ થઈ જાય અને જો સિરિયસ પ્રેમ ન હોય તો તેના આધારે બ્લેકમેઇલિંગ ચાલુ થઈ જાય.\nમાનો કે સિરિયસ પ્રેમ હોય તો પણ, હજુ સુધી બંને એકબીજાને જે પ્રેમ કરે છે તે શારીરિક દેખાવના આધારે, અપાતી ગિફ્ટના આધારે જ કરે છે. હજુ સુધી એકબીજાને ઇમ્પ્રેસ કરવા કે વહાલા થવા સારી-સારી વાતો કરે છે. પરંતુ સાચી ખબર ત્યારે પડે જ્યારે બંને ખરેખર પ્રેમ લગ્ન કરીને સાથે રહેવા લાગે. હિન્દી ફિલ્મમાં કહે છે તેમ ‘આટે દાલ કા ભાવ પતા ચલ જાતા હૈ’. અને પછી કમાણી, એકબીજા સાથે-એકબીજાના પરિવાર સાથે અનુકૂલન સાધવાની વાત ચાલે.\nબંને જો સમજદાર હોય તો તો કોઈ પ્રશ્ન આવે નહીં અને ઘણાં પ્રેમ લગ્ન સફળ થયાં છે. પરંતુ અહીં આપણે વિચાર માબાપની દૃષ્ટિએ કરવાનો છે. બંનેની જ્ઞાતિ અલગ-અલગ હોય અને લગ્ન પછી સાસુ-સસરા કે દીકરીના સાસરિયા કે જમાઈની જ્ઞાતિવાળા કહે કે આમ તો કરવું જ પડે. તે કરતાં ન આવડે એટલે “તમારી જ્ઞાતિમાં આમ હોય પણ અમારે ત્યાં આવું ન ચાલે,” તેમ કહી સાસરિયાં દીકરીને સંભળાવે. ૨૫-૩૦ વર્ષ સુધી ચોક્કસ નીતિ-નિયમો પાળીને કે નીતિ-નિયમોને ફગાવીને મોટી થયેલી દીકરીને આ બધું આકરું લાગે એટલે કાં તો ઘરે પાછી આવે અને પછી સમાધાન થાય. જો તેમ ન થાય તો છૂટાછેડા લેવાની વાત આવે. તેમાંય જો દીકરી સેન્સિટિવ હોય કે દીકરો સેન્સિટિવ હોય તો વળી, જૂના જમાનામાં કહેતા તેમ, ‘કૂવા પૂરવાની વાત સુધી પણ મામલો પહોંચી જાય.’\nઘણી વાર તો એક જ જ્ઞાતિ હોય પણ તેમાં પેટા જ્ઞાતિ બદલાઈ જાય તો પણ રીતરિવાજ બદલાઈ જતા હોય છે અને તેમાં સમસ્યા ઉદ્ભવતી હોય છે. તો આ તો સાવ જુદી જ જ્ઞાતિ. માતાપિતાને દીકરીના પ્રેમ સામે નહીં, પણ દીકરીનાં પ્રેમલગ્ન પછી થનારી ઉપરોક્ત સ્થિતિ સામે વાંધો હોય છે. કયાં માતાપિતા પોતાની દીકરીને દુઃખી થતા જોઈ શકે? ફરી એક વાર, આનો અર્થ એવો નથી કે આંતરજ્ઞાતીય લગ્ન કે પ્રેમલગ્ન ન જ થવાં જોઈએ કે તેમાં મુશ્કેલી જ આવે અથવા તેમાં જ મુશ્કેલી આવે. અગાઉ કહ્યું તેમ હવે તો મેરેજબ્યુરો, જ્ઞાતિની ચોપડી કે પછી સગાસંબંધી દ્વારા ચીંધાતા પાત્ર સાથે માતાપિતાની સંમતિથી થતા એક જ્ઞાતિના લગ્નમાં પણ સમસ્યા આવી રહી છે. આનું કારણ પણ માનીએ ન માનીએ, મોટી ઉંમરે થતાં લગ્ન છે અને બીજું, દીકરો હોય કે દીકરી, માતાપિતા અનુકૂલન સાધતા હવે શીખવાડતા નથી.\nબીજું કે ભાગીને કરાતાં લગ્નમાં માતાપિતાને જે ધક્કો લાગે છે, કોઈ વાતની ઓચિંતા જાણ થાય તેનો આઘાત પચાવવો અઘરો હોય છે અને તેમાં આસપાસના લોકો- પડોશીઓ- ઑફિસ સ્ટાફ, સમાજના લોકો, ઈર્ષા કરનારા લોકો. આ બધા ક્યાંક સહાનુભૂતિના નામે તો ક્યાંક ટોણાંના રૂપે, “કાં? અમે નહોતા કહેતા? દીકરીને બહુ છૂટ ન દેવાય?” કે પછી “કેમ? અમારો દીકરો બીજી જ્ઞાતિની વહુ લાવ્યો ત્યારે તો તેં અમને બહુ સંભળાવ્યું હતું, તારી સાથે પણ આવું જ થયું ને?” આ પ્રકારની વાતો સંભળાવતા હોય છે. આવી સ્થિતિમાં ઘણી વાર માતાપિતાને તો ઘરની બહાર નીકળવું ભારે પડી જાય છે. પરંતુ કેટલાંક માતાપિતા આવી સ્થિતિનો મજબૂત રીતે સામનો કરી લે છે અને પરિસ્થિતિ સ્વીકારી લે છે. તો કેટલાંક પોતાના દીકરા કે દીકરી સાથે સંબંધ તોડી બેસે છે.\n૩ માર્ચના સમાચાર મુજબ, પાટણ જિલ્લાના ચાણસ્માના ૮૪ કડવા પાટીદાર સમાજે નક્કી કર્યું કે સમાજની દીકરીઓ આંતરજ્ઞાતીય લગ્ન કરે તો તેમની સાથે વ્યવહાર રાખવો નહીં. તો બનાસકાંઠા જિલ્લાના લાખણી તાલુકામાં ઠાકોર સમાજે ટિકટૉક પર પ્રતિબંધ મૂક્યો. વાવનાં ધારાસભ્ય અને ઠાકોર સમાજનાં અગ્રણી ગેનીબહેન ઠાકોરે કહ્યું કે ટિકટૉક વિડિયોથી ઘણી વાર યુવતીની સગાઈ તૂટી જતી હોય છે.\nપરંતુ તેમાં સાથે તેમણે એમ પણ કહ્યું કે ટિકટૉકથી વર્ગવિગ્રહ પણ થઈ શકે છે.\nગેનીબહેનની વાત થોડાક અંશે સાચી હતી કેમ કે તાજેતરમાં કથિત ટિકટૉક વપરાશકાર કીર્તિ પટેલની ધરપકડ કરાઈ તેની અને રઘુ ભરવાડ વચ્ચે જે રીતે ટિકટૉક પર હાકલાપડકારા ચાલ્યા અને તેમાં પોતપોતાના સમાજને પણ જોડવાની નિષ્ફળ કોશિશ થઈ તે જોતાં એવું લાગે કે ક્યારેક સાચે જ આનાથી વર્ગવિગ્રહ ફેલાઈ શકે છે.\nટિકટોક એ ચીનની ઍપ્લિકેશન છે અને તેનાથી માત્ર ઠાકોર સમાજ ચિંતિત છે તેવું નથી. તેનાથી દરેક જાગૃત માતાપિતા આજે ચિંતિત છે. પરંતુ નાનપણમાં બાળક તોફાન ન કરે અને પોતાને કામ કરવા દે તે માટે મોબાઇલની ટેવ પાડવાથી કે સંતાન કિશોરાવસ્થામાં હોય તો તેના સહાધ્યાયીઓની દેખાદેખીમાં તેને સ્માર્ટ ફૉન લઈ દેવાથી ટિકટૉક, પબજી ગેમ, વૉટ્સએપ વગેરેનાં દૂષણો આવી જાય છે. પછી જ્યારે માતાપિતાને ખબર પડે ત્યારે વાત તેમના નિયંત્રણ બહાર ચાલી જાય છે.\nનવાઈ લાગશે પણ અમેરિકા પણ રાષ્ટ્રીય સુરક્ષાના લીધે ટિકટોકથી ચિંતિત છે. આઈ ફૉન લાવનાર સ્વ. સ્ટીવ જૉબ્સ, કમ્પ્યૂટર ક્રાંતિના જનક મનાતા બિલ ગૅટ્સ, અમેરિકન ઉદ્યોગપતિ માર્ક ક્યુબન પોતાનાં બાળકોને કાં તો સ્માર્ટ ફૉનથી દૂર રાખતા/રાખે છે અથવા મર્યાદિત સમય જ વાપરવા દેતા/દે છે. ‘ટાઇટેનિક’ સ્ટાર કેટ વિન્સ્લેટ કહે છે કે “માતાપિતા સ્માર્ટ ફૉન અને સૉશિયલ મિડિયાના લીધે પોતાનાં બાળકો પર નિયંત્રણ ગુમાવી રહ્યાં છે.” પૉપસ્ટાર મેડોના જેણે પોતાની યુવાનીમાં તમામ નિયમોને ફગાવી દીધા હતા તેને હવે સત્ય સમજાયું છે. તે માને છે કે તેણે તેનાં બાળકો જ્યારે ૧૩ વર્ષનાં હતાં ત્યારે મોબાઇલ ફૉન અપાવીને ભૂલ કરી છે. તેના લીધે તેનાં બાળકો હવે મોબાઇલમાં રચ્યાંપચ્યાં રહે છે અને તેથી તે તેનાથી દૂર થઈ ગયાં છે.”\nસામે પક્ષે પ્રશ્ન એ પણ છે કે આજે બધું જ ઑનલાઇન થઈ ગયું છે. શાળા હોય કે ટ્યૂશન, બધી જ સૂચના વૉટ્સએપમાં આવે છે. તો શું કરવું? માતાપિતા પોતાની પાસે મોબાઇલ રાખી શકે, પરંતુ બાળકોને મોબાઇલની જેટલી બને તેટલી ટેવ ઓછી પાડે તે બાળકોને આંખના નંબરથી લઈને તેમને ડિપ્રેશન, યાદશક્તિ ઘટવી, ચીડિયા થવું, એકલપંડા થવું, આ બધાં દૂષણોથી બચાવવા માટે સારું છે. સંપર્ક માટે મોબાઇલ આપવો જ પડે તો સાદો ફૉન આપી શકાય.\nફરી આપણે સમાજ એટલે કે જ્ઞાતિ દ્વારા અને તેમાંય ખાસ કરીને તાલુકા કે ગ્રામીણ કક્ષાએ લેવાતા નિર્ણયની વાત પર પાછા ફરીએ તો, આ લોકો પોતાની વાત સમજાવવા કદાચ તર્ક સારી રીતે આપી શકતા નથી, કારણકે બોલવું કે લખવું તેમને ઓછું આવડતું હશે. પરંતુ તેનાથી તેમની ચિંતા ઓછી ગંભીર નથી થઈ જતી. શહેરમાં રહેતા હોવાથી અને આપણે પુખ્ત વયના હોવાથી આપણી વિવેકબુદ્ધિ પ્રમાણે ઉપયોગ કરી શકતા હોઈશું પરંતુ તેનાથી આ જ્ઞાતિઓ દ્વારા લેવાયેલા નિર્ણયોને વખોડીને તેમને તેનાથી પાછા ફરવા માટે બાધ્ય કરવા દબાણ લાવવું અયોગ્ય છે. હા, માત્ર દીકરી માટે જ કોઈ પણ બંધન રાખવું તે અતાર્કિક, અન્યાયી અને ગેરવાજબી જ છે. તે જ રીતે આંતરજ્ઞાતીય લગ્ન માટે દીકરા-દીકરી બંનેને મૂછનો દોરો ફૂટવા લાગે, માસિક ધર્મમાં આવવા લાગે ત્યારે બેસીને શાંતિથી સમજાવવા એ વધુ જરૂરી છે.\nbanban on djbill gatesdepressiongeniben thakorgiftinter caste marriagelovelove jihadmadonnamark cubanpatidarpubertysteve jobssuicidethakortik tokઆંતરજ્ઞાતીય લગ્નએડલ્ટકડવા પાટીદારકીર્તિ પટેલકૂવો પૂરવોગિફ્ટગેનીબેન ઠાકોરચાણસ્માટિકટોકઠાકોરડિપ્રેશનડીજે પર પ્રતિબંધપાટીદારપ્રેમબિલ ગેટ્સમાર્ક ક્યુબનમાસિકમેડોનારઘુ ભરવાડલવજિહાદલાખણીસોનુ તને મારા પર ભરોસો નહીં કેસ્ટીવ જોબ્સ


તાઉતે વાવાજોડાએ અમરેલીના આખા ગામને જ ઉડાવી દીધું, વાવજોડાના ગયા પછી હવે ઠેર ઠેર નુકશાનના દ્રશ્યો સામે આવી રહયા છે. - ગુજરાત અખબાર\nતાઉતે વાવાજોડાએ અમરેલીના આખા ગામને જ ઉડાવી દીધું, વાવજોડાના ગયા પછી હવે ઠેર ઠેર નુકશાનના દ્રશ્યો સામે આવી રહયા છે.\nMay 19, 2021 May 21, 2021 Gujarat Akhbar\tGujarat\nતાઉતે વાવાજોડાએ આખા ગુજરાતમાં તબાહી મચાવી છે. તબાહીના ઘણા વિડીયો પણ સામે આવી રહયા છે. આ પરથી તમે અનુમાન લગાવી શકો છો કે આ વાવાજોડું કેટલું ભયાનક હતું.\nતાઉતે વાવાજોડાએ ઘણા વૃક્ષઓ અને કાચા મકાનોને પણ ઘણું નુકસાન પહોંચાડ્યું છે. આવો જ એક વિડીયો હાલ સોસીયલ મીડિયા પર ફરી રહ્યો છે. આ વિડીયો અમરેલીના એક ગામનો હોવાનું માનવામાં આવી રહ્યું છે.\nતાઉતે વાવાજોડાએ અમરેલીના આ ગામને તબાહ કરી નાખ્યું હતું. લોકોના મકાનો અને તેમની મિલકતોને ભારે નુકશાન પહોંચ્યું છે. વાવાજોડાએ અમરેલી, ભાવનગર, ગીર સોમનાથ વિસ્તારોમાં ભારે નુકશાન પહોંચાડ્યું છે. આ જિલ્લાઓમાં તાઉતે વાવાજોડાએ આખા ગોમોને પોતાનું નિશાનો બનાવીને તબાહી મચાવી છે.\nતબાહીનો આવો જ એક વિડીયો અમરેલીના ગામનો સોસીયલ મીડિયા પર વાઇરલ થઇ રહ્યો જ્યાં લોકોના ઘરો ને ખુબજ નુકશાન પહોંચ્યું છે. લોકોના ઘરેની છત થી લઈને દીવાલો પણ પડી ગઈ છે. ખેતરોમાં ઉભો પાક પણ નાશ પામ્યો છે. માટે ગરીબ ગામડાના લોકો માટે આ એક તકલીફ ભર્યો સમય છે માટે લોકો હવે સરકારની મદદની રાહ જોઈ રહ્યા છે.\n← ઊંઝાની મહિલાઓ દિવસની હજારો રોટલીઓ બનાવીને અબોલા પ્રાણીઓનું પેટ ભરીને સાબિત કરી રહી છે કે માનવતા હજી જીવે છે…\nગુરુવારના આ ઉપાયો તમને ધનવાન, શક્તિશારી અને તમારી દરેક ઈચ્છા પુરી કરશે. →


જેનિફર હડસન નગ્ન ફોટા અને સેક્સ સીન વિડિઓઝ - સેલિબ્રિટી નગ્ન | મે 2021\nટેલર સ્વીફ્ટ નગ્ન ચિત્રો લીક\nએમી એડમ્સની નગ્ન છબીઓ\nમિલાના વાયેન્ટ્રબની નગ્ન તસવીરો\nડેબી રાયન નગ્નની છબીઓ\nટેલર સ્વિફ્ટ તેની બિટી બતાવી રહી છે\nજેનિફર હડસન - મે 2021\nનગ્ન જેનિફર હડસન બૂબ્સ અને ક્લેવેજ ફોટાઓ ખુલ્લા\nજેનિફર હડસન એક અમેરિકન અભિનેત્રી અને ગાયક છે. તે અમેરિકન મૂર્તિની ત્રીજી સીઝનમાં ફાઇનલિસ્ટ બન્યા પછી પ્રથમ લોકપ્રિય થઈ હતી. હડસને પણ અભિનયમાં પોતાની આવડત અજમાવી છે અને ઘણા અન્ય લોકોની વચ્ચે ફિલ્મ ડ્રીમ ગર્લ્સમાં દર્શાવવામાં આવી છે. પ્રમાણિકતા તે પછી રસ્તો લૈંગિક હોઈ શકે છે કાર્ડી બી જે ભૂતપૂર્વ સ્ટ્રીપર તરીકે તેની ગર્દભને હલાવવા માટે પ્રખ્યાત થઈ.\nરસપ્રદ જેનિફર હડસન રેડ કાર્પેટ ફોટો-શૂટ\nમેં શું કહ્યું નથી કે હું કિશોરવયથી જ તેના માટે એક આનંદ મેળવ્યો હતો. કોઈપણ કરશે. તે ટાઇટીઝ અને સ્તનની ડીંટીની કલ્પના કરો. મારો મતલબ કે આ મહિલાઓ પરના ચુસ્તનો સમૂહ ક્રેઝીની જેમ જ વાસનાયુક્ત છે, કિન્ડા યાદ અપાવે છે ઝો સલદાના સુંદર ઓછી મૂર્ખ અને સુંદર વળાંકવાળા શરીર. આ આનંદી બિકિની બ bodyડીને જાહેરમાં બતાવવાની જરૂર છે અને આ રેડ કાર્પેટ ડ્રેસ ફોટાઓ તેના લૈંગિકતાને સાબિત કરે છે.\nક્યૂટ જેનિફર હડસન પાપારાઝી જાહેર તસવીરો લીક થઈ\nત્યાં કોઈ ઇનકાર નથી કે હડસન પાસે એક ખૂબ જ આનંદી મોટી મૂર્ખવાળી લ્યુસિયસ બિકિની બોડી છે. જો તમને હજી તેના બાજુના બૂબ્સની ઝલક મળી રહેવાની છે, તો મારો વિશ્વાસ કરો તમે જાણતા નથી કે તમે શું ખોવાઈ રહ્યાં છો.\nસોશિયલ મીડિયા પરથી લેવામાં આવેલી વિવિધ જેનિફર હડસન સેલ્ફીઝ\nકાળા મહિલાઓ માટેના આપણામાંના તે લોકો, પછી ખાતરી કરો કે એકવાર તમે તેના ફોટા જોશો અને તે બચ્ચાને કાપી નાખવાની કલ્પના કરો છો. 37 વર્ષીય ગાયક જેનિફર હડસન માત્ર સુંદર જ નહીં પરંતુ પ્રતિભાશાળી પણ છે. હું જ્યારે પણ તેની વાહિયાત વાતો કરું છું ત્યારે જ હું તેના સુગમદાર ચીસો અને આક્રંદ વિશે કલ્પના કરી શકું છું. સમાવિષ્ટોનું કોષ્ટક\n1. નગ્ન જેનિફર હડસન બૂબ્સ અને ક્લેવેજ ફોટાઓ ખુલ્લા\n2. રસપ્રદ જેનિફર હડસન રેડ કાર્પેટ ફોટો-શૂટ\n3. ક્યૂટ જેનિફર હડસન પાપારાઝી જાહેર તસવીરો લીક થઈ\n4. સોશિયલ મીડિયામાંથી લેવામાં આવેલી વિવિધ જેનિફર હડસન સેલ્ફીઝ


બજેટમાં આત્મનિર્ભરતાનું વિઝન,આ પ્રકારના બજેટ બહુ ઓછા મળે છે | Avadhtimes\nHome રાષ્ટ્રીય બજેટમાં આત્મનિર્ભરતાનું વિઝન,આ પ્રકારના બજેટ બહુ ઓછા મળે છે\nબજેટમાં આત્મનિર્ભરતાનું વિઝન,આ પ્રકારના બજેટ બહુ ઓછા મળે છે\nપ્રધાનમંત્રી મોદીએ સામાન્ય જનતા માટેનું બજેટ ગણાવ્યું\nપ્રધાનમંત્રી નરેન્દ્ર મોદીએ કેન્દ્રીય બજેટની જાહેરાત બાદ પ્રતિક્રિયા આપી હતી. તેમણે જણાવ્યું કે બજેટમાં આત્મનિર્ભરતાનું વિઝન જોવા મળ્યું.\nનાણા પ્રધાન નિર્મલા સીતારમણ દ્વારા ૨૦૨૧ના બજેટની રજૂઆત બાદ વડાપ્રધાન મોદીએ પોતાનું સંબોધન કર્યું હતું. બજેટ અંગે કહૃાું કે, મુશ્કેલ પરિસ્થિતિઓમાં બજેટ રજૂ કર્યું છે, કોરોનાથી દુનિયા પ્રભાવિત થઈ છે. ત્યારે ચાલુ વર્ષે બજેટમાં દેશના દરેક નાગરિકોનો સમાવેશ થાય તેનું ધ્યાન રાખવામાં આવ્યું છે.\nવડાપ્રધાન નરેન્દ્ર મોદીએ બજેટને આવકારતા જણાવ્યું હતું કે, સામાન્ય જનતાઓ માટેનું બજેટ છે. સરકાર પોતાની જવાબદારી નિભાવી રહી છે, બજેટ નિયમો અને પ્રક્રિયાઓને સરળ બનાવશે, ઇઝ ઓફ લિિંવગને પ્રોત્સાહન આપતું બજેટ છે.\nવડાપ્રધાનએ કહૃાું કે, આ બજેટ નવા ભારતના આત્મવિશ્ર્વાસને ઉજાગર કરનારું છે. આ બજેટથી દેશના ઈન્ફ્રરાસ્ટ્રકચરમાં મોટો ફેરફાર આવશે. આ સાથે યુવાનો માટે પણ નવી તક લઈ આવશે. આ પ્રકારના બજેટ બહુ ઓછા જોવા મળે છે. જેમની શરૂઆતમાં જ સારા પ્રતિભાવ આવતા હોય છે. વડાપ્રધાને કહૃાું કે, અનેક મુશ્કેલીઓ વચ્ચે અમારી સરકારે બજેટને ટ્રાન્સપરન્ટ બનાવવાની કોશિશ કરાઈ છે. અને ભારત કોરોના કાળમાં પણ પ્રો-એક્ટિવ રહૃાું છે.


આસામમાં સાત ઇથેનોલ યુનિટ સ્થાપવામાં આવશે: સીએમ હિમંત બિસ્વા સરમા - ChiniMandi\nHome Gujarati Indian Sugar News Gujarati આસામમાં સાત ઇથેનોલ યુનિટ સ્થાપવામાં આવશે: સીએમ હિમંત બિસ્વા સરમા\nઆસામમાં સાત ઇથેનોલ યુનિટ સ્થાપવામાં આવશે: સીએમ હિમંત બિસ્વા સરમા\nદિસપુર: મુખ્યમંત્રી હિમંત બિસ્વા સરમાએ કહ્યું કે આસામમાં ઓછામાં ઓછા સાત ઇથેનોલ પ્લાન્ટ સ્થાપવામાં આવશે, રાજ્ય સરકારની નીતિ મુજબ, રાજ્યમાં 1500 કરોડથી 2000 કરોડ રૂપિયાના રોકાણ સાથે સાત એકમો આવશે. સરમાએ વધુમાં જણાવ્યું હતું કે, કેન્દ્રીય પેટ્રોલિયમ મંત્રાલય દેશવાસીઓને ઈંધણની વધતી કિંમતોમાંથી રાહત આપવા માટે કામ કરી રહ્યું છે, જો આ સિલસિલો ચાલુ રહેશે તો રાજ્ય સરકાર ટેક્સમાં ઘટાડો કરીને રાહત આપશે.\n“જો અમને આસામના લોકોને રાહત આપવા માટે ટેક્સમાં વધુ ઘટાડો કરવાની જરૂર પડશે, તો અમે તે કરીશું,” તેમણે કહ્યું. પરંતુ હું એક મહિનાના પરિણામના આધારે તે કરવા માંગતો નથી. જો ઈંધણના ઊંચા દર લાંબા સમય સુધી ચાલુ રહેશે તો અમે રાહત આપવાનો પ્રયાસ કરીશું. સરમાએ કહ્યું કે, હું આસામના લોકોને ખાતરી આપવા માંગુ છું કે મને વધારાનો ટેક્સ નથી જોઈતો. જો આમ જ ચાલતું રહેશે તો અમારે જે પણ ડિસ્કાઉન્ટ આપવું પડશે તે આપીશું. આસામને ઇંધણ સાથે મિશ્રણ કરવા માટે ચોખા-બ્રાન આધારિત ઇથેનોલ પ્લાન્ટ સ્થાપવા માટે 14 દરખાસ્તો મળી છે. સરમાએ કહ્યું, સાત યુનિટ આવશે. અમે ટૂંક સમયમાં એક એમઓયુ પર હસ્તાક્ષર કરવાના છીએ. અમારી સરકાર સત્તામાં આવ્યા પછી તરત જ અમને મળેલું આ સૌથી મોટું રોકાણ છે.


OMG… આ ગામમાં કોઇ મૃત્યુ પામે તો ઘરમાં જ કરી દેવાય છે અંતિમ વિધિ | CN24NEWS\nHome જીવનશૈલી OMG… આ ગામમાં કોઇ મૃત્યુ પામે તો ઘરમાં જ કરી દેવાય છે...\nOMG… આ ગામમાં કોઇ મૃત્યુ પામે તો ઘરમાં જ કરી દેવાય છે અંતિમ વિધિ\nરહેણાક વિસ્તારથી થોડી દૂર આ જગ્યાઓ બનેલી હોય છે. આવા સ્થાન પર લોકો જવાનું પણ ટાળે છે વળી કેટલાક લોકો તો આ જગ્યાઓએ જવાથી ડરે પણ છે. પરંતુ શું તમે કયારેય સાંભળ્યું કે, કોઇ ઘરમાં જ અંતિમ સંસ્કાર કરે? હા આપણા જ દેશમાં એક ગામ એવું છે, જ્યાં વ્યક્તિના મૃત્યું બાદ તેના અંતિમ સંસ્કાર પોતાના ઘરમાં જ કરવામાં આવે છે.\nઆજે અમે તમને જણાવશું એક એવા સમુદાય વિશે જે લોકો અંતિમ વિધિ ઘરમાં જ કરે છે. છત્તીસગઢના માનિકપુરીમાં પનિકા સમુદાય વસે છે. આ સમુદાયના લોકો એક વિચિત્ર પરંપરાનું પાલન કરે છે. અહીં લોકો પોતાના ઘરમાં જ મૃત પરીજનની સમાધિ બનાવે છે.\nઅહીં ઘરના વડિલ હોય બાળકો હોય કે મહિલાઓ તેમની સમાધિ ઘરના આંગણામાં જ બનાવે છે એટલે કે તેઓ પ્રિયજનને ઘરમાં જ દફન કરી દે છે. આ સમાજના લોકો પોતાના સ્વજનનું મોત થાય એટલે તેના મૃતદેહને અન્ય સ્થાન પર લઈ જઈ અને તેને દફનાવતા નથી તેઓ આ પરંપરાથી સાવ અલગ પ્રથાનું પાલન કરે છે.\nતેઓ ઘરના આંગણામાં કે વાડીમાં જ મૃતદેહને દફનાવી દે છે. એટલું જ નહીં તેઓ અહીં તેમનું સ્માકર પણ બનાવે છે. આમ કરી તેઓ તેમની પૂજા રોજ કરે છે. આ ઉપરાંત તેઓ ઘરમાં બનેલી સમાધિ પાસે વર્સી પાઠ પણ કરે છે.\nPrevious articleપગના અંગૂઠામાં કાળો દોરો બાંધવાથી જડમૂળથી ખતમ થશે આ બિમારીઓ\nNext articleવિરાટ આ વખતે ઓસ્ટ્રેલિયાની સામે મોટી મુશ્કેલી બનશે: હેડન\nતમને પણ બેઠા-બેઠા પગ હલાવવાની આદત છે, તો હોઇ શકે છે...


પ્રકરણ-૨ તણાવ સંચાલન\n૯. તણાવ એટલે શું ?\nસરળ રીતે કહીએ તો તણાવ એ એવી સામાન્ય સંજ્ઞા છે જે લોકોને જીવનમાં લાગતા દબાણને લાગુ પડે છે. આ રીતે વ્યક્તિને જીવનમાં લાગતા દબાણને તણાવ કહે છે.\nન્યુમેન અને બેહરના મતે, “તણાવ એવી સ્થિતિ છે જે લોકો અને તેમના કાર્યોની આંતરક્રિયામાંથી ઉદભવે છે અને તેની લાક્ષણિકતા એ છે કે લોકોમાં તેના દ્વારા એવાં પરિવર્તનો આવે છે કે જે તેમને સામાન્ય કામગીરીમાંથી ચલિત થવા દબાણ કરે છે.”\nશ્રી ફ્રેડ લુથાન્સના મતે, “તણાવ એટલે બાહ્ય પરિસ્થિતિના જવાબમાં કરવી પડતી અનુકૂળતા, જેને કારણે સંગઠનમાં ભાગ લેનારાઓ માટે શારીરિક, મનોવૈજ્ઞાનિક અને/અથવા વર્તણૂકલક્ષી વિચલનો ઉદભવે છે.”\nસામાન્ય રીતે તણાવને નકારાત્મક, બિન જરૂરી અને હાનિકારક ગણવામાં આવે છે. પરંતુ અમુક અંશે તણાવ જરૂરી અને ફાયદાકારક ગણાય છે.\n૧૦. તણાવનાં માત્ર કારણો (Causes of Stress) જણાવો.\nતણાવની સ્થિતિ માટે જુદા જુદા લેખકો જુદા જુદા કારણો દર્શાવે છે. આમ છતાં તણાવનાં મુખ્યત્વે ચાર પ્રકારના કારણો ગણાવી શકાય:\n(A) વ્યવસ્થાતંત્રીય પરિબળો (Organizational Stressors)\n(B) જૂથને લગતાં પરિબળો (Group Stressors)\n(C) વ્યક્તિગત પરિબળો (Individual Stressors)\n(D) બાહ્ય પરિબળો (External Stressors).\n૧૧. તણાવની અસરો પૈકી મનોવૈજ્ઞાનિક અસરો સમજાવો.\nમનોવૈજ્ઞાનિક અસરો (Psychological Effect): તણાવની શારીરિક અસરો જેવી જ ગંભીર મનોવૈજ્ઞાનિક અસરો થાય છે. ઊંચા તણાવને કારણે વ્યક્તિ ગુસ્સે થાય, ચિંતાતુર બને, નાની બાબતોમાં ઉશ્કેરાઇ જાય, માનસિક તણાવ અનુભવે, કંટાળો અનુભવે, હતાશ થાય, ઉદાસીન બને માનસિક રીતે ભાંગી પડે વગેરે બાબતો ઉદભવે છે. આ ઉપરાંત તણાવની મુખ્ય અસરો નીચે મુજબ દર્શાવી શકાય:\n(૧) ચિંતા (Anxiety): તણાવને કારણે કર્મચારી સતત ચિંતા અનુભવે છે. તે કાર્યમાં એકાગ્રતા સાધી શકતો નથી. મિત્રો સાથે દિલ ખોલીને વાત કરી શકતો નથી. (૨) ગુસ્સો (Anger): તણાવને કારણે વ્યક્તિ વાતવાતમાં ગુસ્સે થઇ જાય છે. સહકાર્યકરો તેનાથી દુર રહે છે. આથી વ્યક્તિના તણાવમાં વધારો થાય છે. (૩) વિલંબ (Delay in decision): તણાવનો ભોગ બનેલ અધિકારી ઝડપી નિર્ણયો લઇ શકતો નથી. તેના તાબેદારો તેને ખલેલ ન પહોંચે તેમ ઇચ્છે છે, તેથી તેને કામગીરી અંગેની પૂરતી માહિતી મળી શકતી નથી. આને કારણે પણ નિર્ણયોમાં વિલંબ થાય છે. (૪) આક્રમક વલણ (Aggression): તણાવને કારણે વ્યક્તિ હતાશા અનુભવે છે. હતાશ વ્યક્તિ આક્રમક બને છે. તે વાતવાતમાં ઉશ્કેરાઇ જાય છે. વારંવાર ઝઘડા કરે છે. તેનું વલણ નકારાત્મક બને છે. દરેક બાબતમાં તે કોઇ ને કોઇ ખામી શોધે છે.\n૧૨. તણાવની શારીરિક અસરો જણાવો.\nશારીરિક અસર (Physical Effects): તણાવની માનવી પર શારીરિક ગંભીર અસરો થાય છે. વધું પડતાં તણાવને કારણે વ્યક્તિને લોહીનું ઊંચું દબાણ, ઊંચું કોલેસ્ટ્રોલ ઉદભવે છે. વ્યક્તિને માથાનો દુખાવો કાયમ રહે છે. આવી વ્યક્તિને હૃદયરોગ થાય છે, પેટમાં ચાંદાં પડે છે તેમ જ વાનાં દર્દો પણ થાય છે. કેટલીક વાર તણાવ અને કૅન્સર વચ્ચે સીધો સંબંધ માલૂમ પડ્યો છે.\nતણાવને કારણે વ્યક્તિ વધું પડતો થાક અનુભવે છે. ઘણી વાર તણાવનું અંતિમ પરિણામ હૃદયરોગનો હુમલો અને વ્યક્તિનું મૃત્યું હોય છે. આથી વ્યક્તિને નુકશાન તો થાય જ છે પરંતુ કંપની પર તેની પ્રતિકૂળ અસરો પડે છે. વળી તણાવને કારણે વ્યક્તિની માંદગી, માંદગીને કારણે લાંબા સમયની ગેરહાજરી, કાયમ માનસિક તાણમાં રહેવું, ગંભીર માંદગીનો ભોગ બનવું વગેરે અનેક બબતો કંપની માટે ચિંતાજનક બાબત સાબિત થાય છે.\n૧૩. તણાવ ઘટાડવાની વ્યક્તિગત વ્યૂહરચનાના માત્ર મુદ્દાઓ જણાવો.\nવ્યક્તિગત વ્યુહરચનાઓ (Individual Strategies) : તણાવ ઘટાડવા વ્યક્તિગત ઉપચારો અપનાવી શકાય છે. આવા કેટલાક ઉપચારો નીચે મુજબ છે:\n(૧) વ્યાયામ (૨) માનસિક હળવાશ અને ધ્યાન (૩) વર્તન પર સ્વયં અંકુશ (૪) અનુભૂતિજન્ય ઉપચાર (૫) સામાજિક સમર્થન (૬) સમય સંચાલન (૭) ભૂમિકા સ્પષ્ટીકરણ (૮) નોકરીનો અંત.\n૧૪. તણાવ દુર કરવાની સંગઠન તરફની વ્યૂહરચનાના માત્ર મુદ્દાઓ દર્શાવો.\nવ્યવસ્થાતંત્રીય વ્યુહરચના (Organizational Strategies) : તણાવ કર્મચારીની દૃષ્ટીએ નુકશાનકારક છે તેજ રીતે સાહસની દૃષ્ટીએ પણ તે નુકશાનકારક છે. વ્યવસ્થાતંત્રીય પરિબળોને કારણે પેદા થતો તણાવ ઘટાડવા માટે સંગઠને કેટલાંક પગલાં લેવા પડે છે. તેથી કર્મચારીના તણાવમાં ઘટાડો થાય છે. આવી કેટલીક વ્યવસ્થાતંત્રીય વ્યુહરચનાઓ નીચે મુજબ છે:\n(૧) પસંદગી અને નિયુક્તિ (૨) ધ્યેય નિર્ધારણ (૩) કાર્ય પુન:રચના (૪) વ્યવસ્થાતંત્રીય માહિતીસંચાર (૫) સત્તા સોંપણી (૬) સુપરવાઇઝર તાલીમ (૭) તણાવમુક્તિ શિબિર (૮) સલાહ-મસલતની જોગવાઇ (૯) વ્યવસ્થાતંત્રમાં માળખાકીય ફેરફાર (૧૦) કાર્યક્રમો.\n૧૫. “તણાવની પરિસ્થિતિ ઘણી વાર આવકારદાયક છે.” – આ વિધાન સમજાવો.\n“તણાવની પરિસ્થિતિ હંમેશા નુકશાનકારક હોય એવું બનતું નથી.” – સ્પષ્ટ કરો.\nતણાવની અસર હંમેશા ખરાબ કે નુકશાનકારક જ હોય એવું નથી. અમુક પ્રમાણમાં તણાવ હોય તો તે કાર્યક્ષમતાને ઉત્તેજન આપે છે. કામગીરીમાં સુધારો થાય છે. પરંતુ અમુક પ્રમાણથી તણાવ વધે તો તે કામદાર અને એકમ બંને પક્ષે નુકશાનકારક સાબિત થાય છે. તણાવનું પ્રમાણ વધું હોય તો કામદારનો થાક અને કંટાળો વધે છે, અકસ્માતોનું પ્રમાણ વધે છે, ઉત્પાદકતામાં ઘટાડો થાય છે, ઉત્પાદન ઘટે છે, વસ્તુની ગુણવત્તા ઘટે છે તેમ જ મજુર ફેરબદલી દર અને ગેરહાજરીનું પ્રમાણ વધે છે. આથી કહી શકાય કે હળવો તણાવ વ્યક્તિને વધું કાર્ય કરવા પ્રેરે છે. જ્યારે વધું પડતો તણાવ ઇચ્છનીય નથી.\n૧૬. “કામગીરીની અયોગ્ય પરિસ્થિતિ તણાવ પેદા કરે છે.” – સમજાવો.\nતણાવ પેદા થવાના અનેક કારણો છે. તેમા કાર્યની ભૌતિક પરિસ્થિતિ એ એક મહત્વનું કારણ છે. કામગીરીની ભૌતિક પરિસ્થિતિ એટલે હવાઉજાસની સગવડ, પૂરતી પ્રકાશવ્યવસ્થા, ઘોંઘાટ નિયંત્રણની વ્યવસ્થા તેમજ હરવા ફરવા માટેની પૂરતી જ્ગ્યા. કામગીરીની અયોગ્ય પરિસ્થિતિને કારણે કામદાર પોતાનું સંપૂર્ણ ધ્યાન કાર્ય પ્રત્યે કેન્દ્રિત કરી શકતો નથી. ઘણી વાર ઘોંઘાટ અને અપૂરતી પ્રકાશ વ્યવસ્થા માનસિક તણાવ પેદા કરે છે. આથી કામદારને કંટાળો આવે છે તેમજ થાક લાગે છે. પરિણામે અકસ્માતોની શક્યતા વધે છે. આ રીતે કામગીરીની અયોગ્ય પરિસ્થિતિ તણાવ પેદા કરે છે.\n૧૭. “તણાવનો અભ્યાસ આધુનિક સમયમાં જરૂરી બન્યો છે.” – આ વિધાન સમજાવો.\nઆધુનિક સમયમાં ભાગ્યે જ કોઇ એવી વ્યક્તિ હશે કે જેને તણાવનો અનુભવ ન થયો હોય. પછી તે નોકરીની પરિસ્થિતિને કારણે હોય, સામાજિક પ્રશ્નોને કારણે હોય, આર્થિક મુશ્કેલીને કારણે હોય, કોઇ ગંભીર રોગ કે બિમારીને કારણે હોય, રાજકીય પરિસ્થિતિને કારણે હોય, કે કુદરતી આપત્તિને કારણે હોય. તણાવને કારણે શારીરિક અને માનસિક અસ્વસ્થતા, ચિંતા, હતાશા, લોહીનું ઊંચું દબાણ, ઉશ્કેરાટ, ગુસ્સો, ગેરહાજરી, આત્મહત્યા કે હૃદયરોગનો હુમલો થઇ શકે છે. આથી સંચાલકોએ જોવું જોઇએ કર્મચારીઓ અને અધિકારીઓ તણાવથી મુક્ત રહે. તેથી આધુનિક સમયમાં તણાવનો અભ્યાસ જરૂરી બન્યો છે.


ભારતીય નૌસેના ચાર યુધ્ધ જહાજો સાઉથ ચાઈના સીમાં મોકલશે | CN24NEWS\nHomeભારતીય નૌસેના ચાર યુધ્ધ જહાજો સાઉથ ચાઈના સીમાં મોકલશે\nલદ્દાખ મોરચે તનાવ સર્જનાર ચીનને પડકાર ફેંકવા માટે ભારતીય નૌસેનાએ સાઉથ ચાઈના સીમાં ચાર યુધ્ધ જહાજો મોકલીને શક્તિ પ્રદર્શન કરવાનુ નક્કી કર્યુ છે.\nભારતીય નૌ સેનાના યુધ્ધ જહાજો બે મહિના સુધી સાઉથ ચાઈના સી અને દક્ષિણ પૂર્વ એશિયામાં રહેશે. ભારતીય જહાજો વિયેટનામ, ઓસ્ટ્રેલિયા, મલેશિયા, ઈન્ડોનેશિયા અને ફિલિપિન્સના યુધ્ધ જહાજો સાથે યુધ્ધા અભ્યાસ કરવાના છે. આ તમામ દેશો સાથે ચીનને સાઉથ ચાઈના સીમાં વિવાદ ચાલી રહ્ય છે.\nભારત દ્વારા જે યુધ્ધ જહાજો મોકલવામાં આવસે તેમાં ગાઈડેડ મિસાઈલ ડિસ્ટ્રોયર, ગાઈડેડ મિસાઈલ ફ્રિગેટ, એન્ટી સબમરિન જહાજ પણ સામેલ છે. આ જહાજો એવા સમયે સાઉથ ચાઈના સીમાં જઈ રહ્યા છે જ્યારે તાઈવાન પર ચીનના હુમલાનો ખતરો મંડરાઈ રહ્યો છે.\nચીનના આક્રમક વલણથી સાઉથ ચાઈના સીમાં તેના પાડોશી દેશો પરેશાન છે. આ કારણોસર સાઉથ ચાઈના સીમાં વિવિધ દેશોની નૌસેનાની હિલલચાલ વધી છે. ગયા સપ્તાહે જ બ્રિટનનુ એરક્રાફ્ટ કેરિયર આ વિસ્તારમાંથી પસાર થયુ હતુ. અહીંયા ચીનની નૌસેના સમયાંતરે અભ્યાસ કરતી હોય છે. ચીનનો દાવો છે કે, સાઉથ ચાઈના સી પર અમારો હક છે. આ દાવાના સમર્થનમાં તે અહીંયા કૃત્રિમ ટાપુઓ પણ બનાવી ચુકયુ છે. જ્યાં ભારે હથિયારો અને વિમાનો પણ તૈનાત કર્યા છે.\nજાણકારોનુ માનવુ છે કે, સાઉથ ચાઈના સીમાં ભારતીય યુધ્ધ જહાજો વિવાદીત ટાપુઓથી ભલે દુર રહે પણ ચીનને સંદેશ આપવા માટે આ વિસ્તારમાં ભારતીય યુધ્ધ જહાજોની એન્ટ્રી જ કાફી છે.\nસાથે સાથે ભારતના આ પગલાથી ચીન ભડકશે તેવુ પણ નિશ્ચિત મનાઈ રહ્યુ છે.\nPrevious articleગ્રીનલેન્ડ : ગ્લોબલ વોર્મિંગ : એક જ દિવસમાં ઓગળી ગયો 850 કરોડ ટન બરફ\nNext articleઅફઘાનિસ્તાનના ઉપરાષ્ટ્રપતિએ કહ્યુ, અલ્લાહ પાકિસ્તાનની પ્રોડક્ટ નથી


શું ગૌમુત્ર થી કેન્સર મટી શકે છે? સાધ્વી પ્રજ્ઞા સાચું બોલે છે કે ખોટુ? વાંચો અહીંયા – જય કિસાન- ખેડૂત ક્લબ\nશું ગૌમુત્ર થી કેન્સર મટી શકે છે? સાધ્વી પ્રજ્ઞા સાચું બોલે છે કે ખોટુ? વાંચો અહીંયા\nબીજેપીને લોકસભા ઉમેદવાર સાધ્વી પ્રજ્ઞા એ કહ્યું કે ગૌ મૂત્ર પીવાથી તેનું કેન્સર સારું થઇ ગયું. આ વિવાદિત નિવેદન ને કારણે સાધ્વી પ્રજ્ઞા ને ઘણા બધા નેતાઓએ ટીકા કરી. પરંતુ સવાલ એ છે કે શું સાચે જ ગૌમુત્ર પીવાથી કેન્સર નો ઉપચાર સંભવ છે? ચાલો આ વાત પર વિસ્તૃત ચર્ચા કરીએ.\nસૌથી પહેલા જણાવી દઈએ કે સાધ્વી ના નિવેદનને આપણે વાત કરી રહ્યા છીએ તો આ નિવેદનમાં સાધ્વી પ્રજ્ઞા દાવો કરી રહી છે કે તેમનું કેન્સર ગૌમૂત્ર થી સારું થયું છે. પરંતુ ડો.એસ.એસ. રાજપુત દ્વારા એક વેબસાઈટના આપવામાં આવેલા ઇન્ટરવ્યૂમાં તેમણે જણાવ્યું કે સાધ્વી પ્રજ્ઞા ના બ્રેસ્ટ કેન્સરનો ઈલાજ ગૌમૂત્રથી નહિ પરંતુ સર્જરીથી થયો. આ એજ ડૉક્ટર છે જેમણે તેમની સર્જરી કરી છે.\nકેન્સર શું છે?\nઆપણું શરીર ઘણી બધી કોશિકાઓથી બનેલું છે. આ કોશિકાઓની વૃદ્ધિ અને નિયંત્રિત રૂપે વિભાજન દર્શાવે છે કે આપણું શરીર સ્વસ્થ છે. જ્યારે જૂની કોશિકાઓ મરી જાય છે ત્યારે નવી કોશિકાઓ જાતે જ બનવા લાગે છે. પરંતુ ક્યારેક આ પ્રક્રિયા વ્યવસ્થિત થઈ જાય છે. ધીમે-ધીમે મળેલી કોશિકાઓ ભેગી થવા લાગે છે અને ટ્યુમર નું રૂપ ધારણ કરી લે છે. ટ્યુમર કેન્સર નથી પરંતુ ઉંમર આપણા શરીર માટે ઘાતક છે. જો ખરા સમયે ટ્યુમર ની તપાસ ન થાય તો કેન્સરનો રૂપ ધારણ કરી શકે છે.\nગૌમૂત્રમાં કયા કયા ગુણ હોય છે?\nગૌમૂત્ર એક આયુર્વેદિક ઔષધી છે. બહુ મિત્રોમાં રોગાણુ રોધક એટલે કે એન્ટિસેપ્ટિક, પ્રતિ જૈવિક, પ્રતિ જીવાણુ જેવા તત્વો પ્રાપ્ત થાય છે.\nએક્સપર્ટ ની રાય\nગૌમુત્ર ને લઈને વેંકટરમણ રાધાકૃષ્ણ એ છેલ્લા પાંચ વર્ષથી એક પોસ્ટ લખી છે જેમાં તેઓ જણાવે છે કે ગૌ મુત્ર પીવાથી કેન્સર નો ઈલાજ સંભવ જ નથી.\nતેમણે અત્યાર સુધી કોઈપણ એવો કેન્સરનો દર્દી નથી જોયો કે જેણે ગૌમુત્ર પીના કેન્સર સારું કર્યું હોય. ગૌમુત્ર માણસના મૂત્રથી અલગ નથી અને તેમાં કોઈપણ કેન્સર વિરોધી તત્વ નથી. તેમણે કહ્યું કે ગૌમુત્ર ખેતરોમાં નાખવાની વસ્તુ છે જેને કારણે જમીનને ઉપજાવ બનાવી શકાય છે. તેને બોટલમાં ભરીને કેન્સરની દવાઓના રૂપમાં વહેંચી ન શકાય.\nPrevious જાણો આકરા ઉનાળામાં વરીયાળી કેટલી ફાયદા-કારક છે.\nNext ચોથા સ્ટેજનું કેન્સર મહિલાએ જાતે જ સારૂ કર્યું, ઉપચાર જાણીને ચોંકી જશો


નેપાળના માઓવાદી વડા પ્રાચંદાને યુવાને જાહેરમાં તમાશો ચોડી દીધો\nદિવાળી નિમિત્તે સમારભમાં વડાપ્રધાન સહિતના મહાનુભાવો હાજર હતા\n(પી.ટી.આઇ.)\tકાઠમંડુ, તા. ૧૬\nમાઓવાદી વડા અને નેપાળના સૌથી શક્તિશાળી રાજકારણી પ્રાચંદાને આજે તેમના જ પક્ષના એક સમર્થકે જાહેરમાં તમાચો ચોડી દીધો હતો.\nપ્રાચંદાના યુએસપીએન (માઓવાદી) પક્ષે આજે દિપાવલી, છઠ અને નેપાળી નવીન વર્ષના મહોત્સવ નિમિત્તે યોજાયેલી ટી-પાર્ટીમાં આ બનાવ બન્યો હતો. નજરે જોનારાઓના જણાવ્યા અનુસાર પશ્ચિમ નેપાળના બાગલુંગ જિલ્લાના પવનકુંવર નામના પક્ષના ૨૫ વર્ષીય સભ્યએ પ્રાચંદાને બધાની સામે થપ્પડ મારી હતી. થપ્પડના પ્રહારથી પ્રાચંદાના ચશ્મા પણ પડી ગયા હતા. તરત જ પ્રાચંદાના મર્થકોએ કુંવરને ઘેરી લઈને માર માર્યો હતો અને તેને ગંભીર રીતે ઘાયલ કર્યો હતો.\nઆ બનાવ વખતે નેપાળના વડાપ્રધાન બાબુરામ ભટ્ટરાઈ અને અન્ય પક્ષોના વરિષ્ઠ નેતાઓ પણ ઉપસ્થિત હતા. નેપાળના ભૂતપૂર્વ વડાપ્રધાન પ્રાચંદાએ નેપાળની રાજાશાહી સામે એક દશક લાંબો જંગ ખેલ્યો હતો. જેમાં સોળ હજાર લોકોના મૃત્યુ થયા હતા. બાદમાં માઓવાદીઓ રાજકારણના મુખ્ય પ્રવાહમાં જોડાયા હતા.


મકર અને મીન સુસંગતતા - મકર અને મીન\nમકર – મીન સુસંગતતા\nમકર અને મીન રાશિ વચ્ચે સુસંગતતા\nઆ સુસંગતતા મીઠાઇ પર આઇસક્રીમ જેવી હોય છે. તેઓ નદીના બે કિનારા જેવા છે જે ક્યારેય ભેગા નથી થતા. મકર જાતકને કલ્પનામાં જીવવું ગમે છે પણ મીન જાતક તો દિવસે સપનાની દુનિયામાં વિહરતા હોય છે. મીન જાતકોને પોતાની જાતમાં ખુશ રહેવું ગમે છે તેઓ બીજાની વધારે ચિંતા નથી કરતા. તેમના સમજદારીભર્યા સ્વભાવને કારણે તેમનો સંબંધ ખીલે છે જેના કારણે તેમની વચ્ચે ઘર્ષણ ઓછું થાય છે.\nમકર પુરુષ અને મીન સ્ત્રી વચ્ચે સુસંગતતા\nતેમની વચ્ચેના સંબંધો ઘણો લાંબો સમય ટકે છે. પ્રેમ અને કરૂણાની છત્રછાયામાં તેમનો સંબંધ પાંગરે છે. સ્ત્રી ક્યારેય પુરુષના સામ્રાજ્યને હસ્તક કરવાનો પ્રયત્ન કરતી નથી પણ તેને પુરુષ માટે મહત્વના બની રહેવું ગમશે. આ સ્ત્રી હંમેશા તેના જીવનસાથીની પડખે ઊભી રહે છે જ્યારે દુનિયા તેની વિરોધમાં હોય. તેમની સુસંગતતાનું સ્તર ઘણું ઊંચુ હોય છે. મકર રાશિનો પુરુષ ઉત્તમ શારીરિક બાંધો ધરાવતો હોય છે અને મીન રાશિની સ્ત્રીના કોમળ સ્વભાવને સાચવી લેવા સક્ષમ હોય છે.\nમકર સ્ત્રી અને મીન પુરુષ વચ્ચે સુસંગતતા\nજીવન પર્યંત સંબંધ માણવા માટે આ જોડી એકદમ યોગ્ય છે. મીન રાશિનો પુરુષ રોમેન્ટિક હોય છે જેને સ્ત્રીને લોંગ ડ્રાઇવ પર, કેન્ડલ લાઇટ ડિનર પર લઇ જવાનું ગમતું હોય છે અને સંબંધને વધુ ગાઢ બનાવવા તે ઘણી ભેટ સોગાદો પણ આપે છે. સ્ત્રી આ સંબંધને વધુ સારો બનાવે છે અને વધુ ઉત્કટતાથી પ્રેમ કરીને તે પુરુષને સુરક્ષાની અનુભૂતિ કરાવે છે. ઉત્તેજના, પ્રેમ અને વિશ્વાસ આ સંબંધને સુંદર પળો બક્ષશે, જેની મીઠી યાદો તેઓ જીવન પર્યંત જાળવી શકશે.


દેશના ધનિક પરિવારના દરેક સભ્ય, અંબાણી પરિવારનું, વ્યવસાયની દુનિયામાં મોટું નામ છે. જો કે, ઉચ્ચ પ્રોફાઇલ વ્યવસાય સિવાય, અંબાણી પરિવાર તેની ઉચ્ચ ગુણવત્તાવાળી જીવનશૈલી માટે પણ જાણીતો છે. આ વાતમાં, મુકેશ અંબાણીની પત્ની નીતા અંબાણીનું નામ પ્રખ્યાત છે, જેમની જીવનશૈલી ઘણીવાર હેડલાઇન્સમાં રહે છે. આટલું જ નહીં, તેમની ફેશન સેન્સની પણ પ્રશંસા કરવામાં આવી છે.\nતમને જણાવી દઈએ કે નીતા અંબાણી એક સફળ બિઝનેસ મહિલા તેમજ ગૃહિણી છે. મતલબ કે વ્યવસાય સિવાય તે તેના ઘરના પરિવારની પણ સારી સંભાળ રાખે છે. આટલું જ નહીં નીતાને નવી ટ્રેન્ડની ફેશન પ્રમાણે ચાલવાનું પણ પસંદ છે. તે હીરાના મોટા ઝવેરાતના ખૂબ શોખીન છે, ઉપરાંત તેમને નાકમાં નથ પહેરવાનું પણ પસંદ છે. તો ચાલો જોઈએ નીતા અંબાણીના નથના સંગ્રહની કેટલીક સુંદર તસવીરો ..\nજુઓ નીતા અંબાણીના નથ કલેક્શનના ફોટા…\nજોકે નથની ફેશન આઉટ ડેટેડ થઈ ગઈ છે, પરંતુ નીતા અંબાણી નથને ખૂબ પસંદ કરે છે. આ તસવીરમાં તમે જોઈ શકો છો કે નીતા અંબાણીએ અસલી કુંદન નથ પહેરી છે. ચાલો આપણે જાણીએ કે નીતા અંબાણી પરિવારના વિશેષ કાર્યમાં આ નથમાં નજરે પડે છે. આ નથ તેમની સુંદરતામાં વધારો કરે છે.\nનીતા અંબાણીએ આઉટ ડેટેડ નથ ફેશનમાં નવો ટ્રેન્ડ મૂક્યો છે. નીતાએ તેના પુત્ર આકાશની પ્રી-વેન્ડિંગ ફંક્શનને પિંક લુક આપ્યો હતો, જે સોશિયલ મીડિયા પર એકદમ વાયરલ થઈ ગયો હતો. આ તસવીરમાં તમે જોઈ શકો છો કે નીતાએ પ્લેટિનમ નથ પેહરી હતી, જેમાં હીરા લગાવવામાં આવ્યો છે. નીતા તેમાં ખૂબ જ સુંદર લાગી રહી છે.\nનીતાના નથ સંગ્રહમાં મોતીનથનો પણ સમાવેશ છે. આ નાથ ઘણી વાર નીતા અંબાણી પહેરેલો પણ જોવા મળે છે. ચાલો તમને જણાવી દઈએ કે તેમણે પોતાની પુત્રી ઇશાના લગ્ન સમયે મોતી અને હીરાથી બનેલો આ ખૂબ જ સુંદર નથ પેહરી હતી, જેમાં તેમની સુંદરતા જોવા જેવી હતી.\nતેમના પુત્ર આકાશ અંબાણીના લગ્ન સમારોહમાં નીતાએ લીલો રંગનો સેટ પહેર્યો હતો, જેની સાથે તેમણે મેચિંગ નથ પેહરી હતી. આ ભારે નથ નીતાની સુંદરતામાં સૌંદર્ય ઉમેરતો હતો.\nબધા મોટા ઝવેરાત ઉપરાંત, નથ અંબાણીનું પ્રિય રત્ન તેમનું નથ છે. નીતા અંબાણીના નથ સંગ્રહમાં એક સુવર્ણ નથ શામેલ છે, જે ખૂબ સુંદર છે. આ નથની વિશેષતા એ છે કે તેમાં વિશાળ હીરા જડિત છે.


સેમસંગ કૌભાંડમાં દક્ષિણ કોરિયાનાં પ્રેસિડેન્ટ પદભ્રષ્ટ | Samsung-linked scandal takes down South Korea's president - Sambhaav News\nસિયોલ: દ‌િક્ષણ કોરિયાની સંસદીય કોર્ટે ત્યાંની રાષ્ટ્રપતિ પાર્ક ગેન હુઇને હોદ્દા પરથી હટાવી દીધી છે. તેના પર સેમસંગ કૌભાંડમાં ભ્રષ્ટાચારના આરોપ મૂકવામાં આવ્યા હતા. કોર્ટ દ્વારા રાષ્ટ્રપતિને હટાવવાની ઇતિહાસમાં આ પહેલી ઘટના છે. પાર્ક ગેન હુઇની તમામ સત્તાઓ ડિસેમ્બરમાં જ સસ્પેન્ડ કરી દેવામાં આવી હતી. એ વખતે તેની વિરુદ્ધ મહાભિયોગ પ્રસ્તાવ ચાલી રહ્યો હતો. પાર્ક ગેન હુઇ દ‌િક્ષણ કોરિયાની પ્રથમ મહિલા રાષ્ટ્રપતિ હતી.\nકોલ્ડવોર દરમિયાન સરમુખત્યાર પાર્ક ચુંગ લીની તે પુત્રી છે. પાર્ક અગાઉ પણ વિવાદમાં ઘેરાઇ હતી. ઉત્તર કોરિયાની અણુુ તાકાતને નિયંત્રિત કરવા માટે તેણે અમેરિકાને સાથ આપ્યો હતો. ભ્રષ્ટાચારના આ કેસમાં સેમસંગના વાઈસ પ્રેસિડેન્ટ અને ઉત્તરાધિકારી હેડ લી જે યોંગને પહેલાંથી જ પદભ્રષ્ટ કરાઇ ચૂકયા છે.\nહેડ લી જે યોંગ પર પાર્ક અને તેના ખાસ માણસોને લાંચ-રુશવત આપવાનો આરોપ મૂકવામાં આવ્યો હતો. સેમસંગ ઇલેક્ટ્રોનિકસના વાઇસ પ્રેસિડેન્ટ હેડ લી જે યોંગે રાષ્ટ્રપતિ પાર્કની પર્સનલ સેક્રેટરીને ચાર કરોડ અમેરિકન ડોલરની લાંચ આપી હતી કે જેથી સરકારની નીતિઓ કંપનીની તરફેણમાં નક્કી કરવામાં આવે.\nયમનમાં બકરી ઈદની નમાજ દરમિયાન સુસાઇડ એટેક, 29ના મોત


Global Market : મિશ્ર સંકેત સાથે DOW JONES 53 અંક વધ્યો જયારે SGX NIFTY 111 અંક સરક્યો Global Market: DOW JONES rose 53 points with mixed signals while SGX NIFTY slipped 111 points | TV9 Gujarati\nગુજરાતી સમાચાર » બિઝનેસ » Market » Global Market : મિશ્ર સંકેત સાથે DOW JONES 53 અંક વધ્યો જયારે SGX NIFTY 111 અંક સરક્યો\nવૈશ્વિક બજાર(Global Market) આજે મિશ્ર સંકેત આપી રહ્યા છે. અમેરિકામાં DOW JONES 53 અંક વૃદ્ધિ દર્જ કરી બંધ થયા છે જયારે એશિયામાં SGX NIFTY 111 અંક ઘટાડા સાથે કારોબાર કરી રહ્યા છે.\nPublished On - 9:09 AM, 15 Apr 2021\nઅમેરિકી બજારોત્રમાં DOW Jones 53.62 અંક એટલે કે 0.16 ટકાની મજબૂતીની સાથે 33,730.89 ના સ્તર પર બંધ થયા છે. નાસ્ડેક 138.26 અંક મુજબ 0.99 ટકાના ઘટાડાની સાથે 13,857.84 ના સ્તર પર બંધ થયા છે. એસએન્ડપી 500 ઈન્ડેક્સ 16.93 અંક વધીને 4,124.66 ના સ્તર પર બંધ થયા છે.\nએશિયાઈ બજારોમાં આજે મિશ્રનો કારોબાર જોવા મળી રહ્યો છે. જાપાનના બજાર નિક્કેઈ 36.67 વધીને 29,657.66 ના સ્તર પર જોવા મળી રહ્યા છે. આજે SGX NIFTY 111.50 અંક એટલે કે 0.75 ટકાના ઘટાડાની સાથે 14,663.50 ના સ્તર પર કારોબાર કરી રહ્યા છે. સ્ટ્રેટ્સ ટાઇમ્સ 0.02 ટકા ઘટ્યો છે જ્યારે હેંગ સેંગમાં 293.45 અંક લપસીને 28,607.38 ના સ્તર કારોબાર કરી રહ્યો છે.\nકોરિયાઈ બજાર કોસ્પી 0.23 ટકા વધીને 3,189.59 ના સ્તર પર છે. તાઇવાનના બજાર 0.44 ટકા વધીને કારોબાર કરી રહ્યા છે જ્યારે શંધાઈ કંપોઝિટ 35.39 અંક એટલે કે 1.04 ટકા તૂટીને 3,381.33 ના સ્તર પર છે.\nબિઝનેસ18 seconds ago


સલિલ કી મેહફિલ: June 2012\nફિલમની ચિલમ... ૧૯૮૦ (ભાગ -૨)\nક્યા ૧૯૮૦ મેં ‘પ્યારા દુશ્મન’ કે હાથોં હો રહી થી ‘કુરબાની’? યા ફિર ‘અપને પરાયે’ મિલકર દે રહે થે, ‘ખુબસુરત’ સંગીત કી ‘આશા’?\n૧૯૮૦માં બોક્સ ઓફીસ ઉપર સૌથી હીટ સાબિત થયેલી ‘કુરબાની’નું સંગીત આપતાં કલ્યાણજી આણંદજીએ એ વાતે કદી અસુરક્ષિતતા ના મહેસુસ કરી કે તેમની ફિલ્મમાં સુપર હીટ થવાની શક્યતાવાળું એક ગાયન “આપ જૈસા કોઇ મેરી જિન્દગી મેં આયે, તો બાત બન જાયે…” કોઇ અન્ય મ્યુઝિક ડાયરેક્ટરના નિર્દેશનમાં નિર્માતા ફિરોઝખાન લઇ રહ્યા છે. પોતાની આવડત ઉપર વિશ્વાસ ધરાવનાર કોઇ પણ આર્ટીસ્ટ એવી અસલામતી ના અનુભવે. ‘કુરબાની’માં કલ્યાણજી આણંદજીએ વર્ષની ‘નંબર વન ફિલ્મ’ને શોભે એવાં ગાયનો તો આપ્યાં અને તે પણ ગાયકોની વિવિધતા સાથે!\nતેમણે “ક્યા દેખતે હો? સુરત તુમ્હારી…”માં રફી – આશાના યુગલ સ્વર લીધા, તો “તુઝ પે કુર્બાં મેરી જાં…”માં કિશોરકુમાર અને અનવરની જોડી પાસે ગવડાવ્યું. અન્ય એક ગીત “લૈલા ઓ લૈલા, કૈસી તુ લૈલા…” માટે કિશોરદાના પુત્ર અમિતકુમાર અને કંચનને પસંદ કર્યાં. જ્યારે કંચન જોડે મનહર ઉધાસ અને આનંદકુમારને લઇને એ કવિતાને કંઠ અપાવ્યો, જેમાં પ્રેમની ઉત્કંઠાને એક નવી જ પરાકાષ્ટા સાથે કવિ ઇન્દીવરે પ્રસ્તુત કરી હતી. યાદ છે ને એ શબ્દો?... “હમ તુમ્હેં ચાહતે હૈં ઐસે, મરનેવાલા કોઇ જિંદગી ચાહતા હો જૈસે…”! એટલાં બધાં હીટ ગાયનો વચ્ચે પણ આ ગાયને પોતાની એક આગવી જગ્યા બનાવી અને તે આજે પણ એટલું લોકપ્રિય છે, કે મનહર ઉધાસને તેમના સ્ટેજ કાર્યક્રમોમાં પણ તેની ફરમાઇશ નિયમિત મળતી રહે છે.\nકલ્યાણજી આણંદજીની એ વિશેષતા રહી હતી, કે એ પ્રસ્થાપિત ગાયકોના મોહતાજ નહતા રહેતા. જો કે એ રફી, લતા, આશા, કિશોર અને મુકેશના ‘પંચ તત્વ’નું પુરેપુરું સન્માન જરૂર કરતા હતા. છતાં જ્યારે પણ તક મળી, તેમણે નવા અથવા તો ઓછા જાણીતા, ઓછા વ્યસ્ત કલાકારોને તક આપી હતી.\nતો તેમના એક સમયના સહાયક એવા લક્ષ્મીકાન્ત પ્યારેલાલે પણ ૧૯૮૦માં ‘આશા’ના ગીત “શીશા હો યા દિલ હો, આખિર ટૂટ જાતા હૈ…”થી લોકપ્રિયતાની દોડમાં જબરી છલાંગ લગાવી હતી. એ ગીત ‘એલ.પી.’ માટે જ નહીં પણ હીરોઇન રીનારોયની કરિયર માટે પણ એક માઇલસ્ટોન સાબિત થયું. ‘આશા’નું જ એક ભક્તિગાન “તુને મુઝે બુલાયા શેરાવાલીયે….” માતા વૈષ્નોદેવીના દર્શનાર્થીઓ આજે પણ એટલા જ ભાવથી ગાતા હોય છે. રફી સાહેબે ગાયેલા એ ગીતમાં નરેન્દ્ર ચંચલના અવાજમાં કરાતા માતાના જયજયકાર “પ્રેમ સે બોલો…જય માતા દી…. સારે બોલો જય માતા દી….” ઊંચા પહાડ ચઢતા ભક્તોને અનેરું જોશ પુરું પાડે છે.\nઆમ જુઓ તો લક્ષ્મી-પ્યારેનું ‘જુદાઇ’નું શિર્ષક ગીત “માર ગઇ મુઝે તેરી જુદાઇ…” પણ લોકપ્રિય થયું હતું અને આશ્ચર્યની વાત એ હતી કે ‘જુદાઇ’ તે સાલનાં ટોપ ટેનમાં પણ નહતું! એ સમય જ એલ.પી. અને આર.ડી.નો હતો. ૧૯૮૦ની સૌથી વધુ કમાણી કરાવનારી દસ ફિલ્મોમાં પાંચ એટલે કે ‘કર્ઝ’, ‘દોસ્તાના’, ‘રામ બલરામ’, ‘માંગ ભરો સજના’ અને ‘આશા’માં લક્ષ્મી-પ્યારેનું સંગીત હતું. (આને જ કહેવાયને ‘અડધામાં રામ અને અડધામાં ગામ’?!) બાકી રહેલાં ટોપ પાંચ પિક્ચરોમાં પંચમ દાનાં ‘અલીબાબા ઔર ચાલીસ ચોર’ અને ‘આંચલ’ને પણ ઉમેરો તો એ સ્પષ્ટ થઇ જાય કે ૭૦ ટકા હીટ ફિલ્મોમાં એ બે સંગીતકારોનું સંગીત હતું.\nઅન્ય સંગીતકારોમાં રાજેશ રોશને દેવ આનંદની ‘લૂટમાર’માં ‘આર. ડી.’ની સ્ટાઇલમાં આપેલું “જબ છાયે મેરા જાદુ, કોઇ બચ ન પાયે…” અને ભપ્પી લહેરીએ બાસુ ચેટરજીના ‘અપને પરાયે’માં યેસુદાસના મધમીઠા સ્વરમાં ગવાતું “શ્યામ રંગ રંગા રે…” યાદ આવી જાય. અમોલ પાલેકર ઉપર ફિલ્માવાયેલા એ ગીતમાં અમોલની સાદગી કરતાં પણ મૃદંગના તાલે ગવાતા એ ભજનમાંની યેસુદાસના સ્વરની મીઠાશ વધારે સ્પર્શી જાય. કોઇ માને કે તે જ વરસે ‘પ્યારા દુશ્મન’માં “હરિ ઓમ હરિ…” પાશ્ચાત્ય સંગીતની વન વે ટિકિટ કપાવનારા ડીસ્કો કીંગ ભપ્પી દા આવી ધૂન પણ બનાવી શકે?\nએવું જ રાહૂલદેવ બર્મને કર્યું હતું. ‘શાન’માં “જીતે હૈં શાન સે...”’ની વેસ્ટર્ન ધૂન વગાડનાર પંચમે તે સાલની ‘ખુબસુરત’માં એ જ આશાજી પાસે “પિયા બાવરી…” જેવું સંપૂર્ણ ભારતીય ગાયન કરાવ્યું હતું. (હિન્દીમાં પૂછી શકાય કે,“ક્યા ઉસ બરસ ‘પ્યારા દુશ્મન’ કે હાથોં ‘કુરબાની’ હુઇ? યા ‘અપને પરાયે’ મિલકર દે રહે થે, ‘ખુબસુરત’ ‘આશા’?”) એટલે ૧૯૮૦ના વરસના સંગીતની ચર્ચાના સમાપનમાં ફરી એકવાર એ જ વાત કહેવાનું મન થાય કે મોટાભાગના સંગીતકારો બધા પ્રકારનું સંગીત આપવા સક્ષમ હોય જ છે. પરંતુ, એક યા બીજી મજબુરીને કારણે વેસ્ટર્ન મ્યુઝિક તરફ વધારે ઝુકાવ રહેતો હશે. ઋષિકેશ મુકરજીની ‘ગુડ્ડી’ના એક ડાયલોગમાં કહેવાય છે એમ કહીએ તો, “ઐસી કૌન સી તવાયફ હૈ, જો ઐયાશી કે લિયે બાઝાર મેં આતી હૈ?!’’ સોચો ઠાકુર!\n૧૯૮૦માં જ મળ્યો એક ઓર લોકપ્રિય થયેલો આ તિખારો...\n‘આપ તો ઐસે ના થે’ને સ્પેલીંગ પ્રમાણે આમ પણ વંચાય.... “આપ તો ઐસે નાઠે!!”\nPosted by Salil Dalal at 8:08 PM6comments:\nફિલમની ચિલમ.... ૧૯૮૦ એટલે ‘ડીસ્કો’ની લોકપ્રિયતાનું વર્ષ!\nઆમ તો હિન્દી ફિલ્મ સંગીતના રસિયાઓ માટે ૧૯૮૦નું વર્ષ એ ધરતીકંપનું વરસ પણ કહેવાય છે; કારણ કે તે સાલ ૩૧મી જુલાઇએ પુરૂષ પાર્શ્વ ગાયકોમાં અનિવાર્ય અવાજ જેવા મહંમદ રફીનું નિધન થયું હતું. તેનાં ચાર જ વરસ પહેલાં ૧૯૭૬માં દર્દીલાં ગીતોના મધુર ગાયક અને રાજકપૂર જેમને પોતાનો ‘આત્મા’ કહેતા હતા તે મુકેશનો પણ અચાનક દેહાંત થયો હતો. સંગીતની દુનિયામાં એક ગજબનો સુનકાર છવાઇ ગયો હતો. એટલા માટે જ નહીં કે એ બન્ને દિલીપ કુમાર અને રાજ કપૂર જેવા ટોપ સ્ટાર્સના અવાજ હતા. પણ એ બેઉ તેમના જીવનના છઠ્ઠા દસકમાં વિદાય થઇ ગયા હતા. મૃત્યુ સમયે મુકેશ ૫૩ વર્ષના હતા અને રફી ૫૬ના! તે પછી ૧૯૮૭માં કિશોર કુમાર પણ ૫૮ વરસે ગુજરી જતાં આગળ ઉપર એ સવાલ પણ થવા લાગ્યો કે આપણા ટોપ પ્લેબેક સિંગર્સ ‘વન’ પસાર નથી કરી શકતા કે શું?\nગમે તેમ પણ ૧૯૮૦માં આવડા મોટા ભૂકંપ માટે ફિલ્મ ઇન્ડસ્ટ્રી તૈયાર નહતી. ખાસ કરીને એટલા માટે કે ‘આરાધના’ની અપ્રતિમ સફળતાને પગલે જે રીતે કિશોરકુમાર પાર્શ્વ ગાયનમાં છવાઇ ગયા હોવા છતાં રફી સાહેબે પોતાનો ગઢ સાચવી રાખ્યો હતો. કિશોર કુમારને વધારે મહત્વ આપનારા આર. ડી. બર્મનના સંગીતમાં જ ૧૯૮૦માં ‘ધી બર્નીંગ ટ્રેઇન’ની કવ્વાલી “પલ દો પલ કા સાથ હમારા…”, ‘અબ્દુલ્લા’ નું “મૈંને પૂછા ચાંદ સે કિ દેખા હૈ કહીં…” અને ‘શાન’ માં “યમ્મા યમ્મા…” તથા “જાનું મરી જાન, મૈં તેરે કુરબાન…” જેવાં ગાયનો મહંમદ રફીએ ગાયાં હતાં.\nએ જ રીતે ૧૯૮૦નું આખું વરસ રેડિયો ઉપર ખુબ વાગેલું ‘આપ તો ઐસે ન થે’નું ઉષા ખન્નાએ કમ્પોઝ કરેલું ગીત “તુ ઇસ તરહ સે મેરી ઝિન્દગી મેં શામિલ હૈ…” મનહર અને હેમલતા ઉપરાંત રફીના અવાજમાં પણ હતું. જ્યારે ખય્યામના સંગીતમાં ‘ચંબલ કી કસમ’માં સાહિરની કલમે નીકળેલું આ નાજુક યુગલ કાવ્ય “સિમટી હુઇ યે ઘડીયાં, ફિર સે ન બિખર જાયેં…” અને એ જ ગાયકો રફી – લતાના સંયુક્ત સ્વરમાં મળેલું ‘સ્વયંવર’નું ડ્યુએટ “મુઝે છુ રહી હૈ, તેરી ગર્મ સાંસેં, મેરે રાત ઔર દિન મહકને લગે હૈં…” પણ ૧૯૮૦માં જ મહેંકેલું! તે સાલ લક્ષ્મીકાન્ત પ્યારેલાલે પણ ‘દોસ્તાના’ (“મેરે દોસ્ત કિસ્સા યે ક્યા હો ગયા હૈ…”) અને ‘કર્ઝ’ (દર્દે દિલ દર્દે જિગર, દિલ મેં જગાયા આપને…) જેવાં હીટ આલ્બમ આપ્યાં હતાં.\nટૂંકમાં, જ્યારે તેમનો ઇન્તકાલ થયો ત્યારે પણ રફી સાહેબ મ્યુઝિકની દુનિયામાં પોતાની રીતે અડગ અને મજબુત ઉભા હતા. પરંતુ, સામે પક્ષે કિશોર કુમારનો સિક્કો તો ’૮૦માં પણ એવો જ રણકતો હતો. એક તરફ ‘કર્ઝ’નું ડીસ્કો સોંગ “ઓમ શાંતિ ઓમ…” યુવાનોમાં ક્રેઝ બન્યું હતું. તો બીજી બાજુ ‘થોડી સી બેવફાઇ’નું ગંભીર શિર્ષક ગીત “હઝાર રાહેં મુડ કે દેખીં, કહીં સે કોઇ સદા ન આઇ…” પણ એટલું જ લોકપ્રિય થયું હતું. હકીકતમાં તો તે વરસના ફિલ્મફેર એવોર્ડમાં એ ગીત બે પુરસ્કાર જીતી ગયું હતુ. તે યુગલ ગીત ગાવા બદલ કિશોર કુમારને ગાયકનો અને એ અદભૂત કવિતા લખવા બદલ ગુલઝારને ‘શ્રેષ્ઠ ગીતકાર’નો એવોર્ડ મળ્યા હતા. ગુલઝારે કદાચ પોતાના અંગત જીવનમાંથી પ્રેરણા લઇને લખી હોય એવી અદભૂત આ પંક્તિઓ, તો અલગ થયેલાં કેટકેટલાં કપલના દિલની લાગણીઓને વ્યક્ત કરે છે... આજે પણ!\n“તુમ્હેં યે ઝીદ થી કિ હમ બુલાયેં, હમેં યે ઉમ્મીદ વો પુકારેં\nહૈ નામ હોઠોં પે અબ ભી લેકિન, આવાઝ મેં પડ ગઇં દરારેં....”\nશું કવિતા છે, આ! ગમતી વ્યક્તિને બોલાવવાની ઇચ્છા છતાં એક વાર કોઇ વાતે ખાંચો પડી જાય પછી તેને બોલાવો તો પણ એક ખટકો તો રહી જ ગયો હોય એ સ્વાભાવિક પ્રક્રિયા છે. પરંતુ, તેને અવાજમાં પડેલી તિરાડ કહેવી એ ગુલઝાર જ કરી શકે. જેમ ફ્લ્યુટ એટલે કે બંસરીમાં તિરાડ પડી જાય પછી પણ તેમાંથી સૂર તો નીકળે જ. પણ તે અવાજ બોદો હોય. એ ઉપમા સાથે સંબંધમાં પડતી તિરાડને અવાજમાં પડતી દરાર કહેવાનો કસબ તો ગુલઝાર જ કરી બતાવે.\nએ ગીતની એક બીજી નોંધપાત્ર બાબત એ છે કે તેમાં લતા મંગેશકરનો અવાજ અદ્દલ શબાના આઝમી જાતે ગાતાં હોય એવો લાગે છે.... ખાસ કરીને “હમારી થોડી સી બેવફાઇ...” એ શબ્દો. (વિડીયો ધ્યાનથી સાંભળવા વિનંતિ છે. સામાન્ય રીતે મ્યુઝિકની વાત કરતાં ફિલ્મની ક્લીપ જરૂર ના હોય તો મૂકવાનું હું ટાળતો હોઉં છું. પણ આ અઠવાડિયે રાજેશ ખન્નાની તબિયતના સમાચાર આવ્યા હોઇ, બાબુ મોશાય....એક ક્લીપ તો રખના હૈ, રે!)\nજો કે તે સાલ શ્રેષ્ઠ ગાયિકાનો એવોર્ડ ‘કુરબાની’ના ગાયન “આપ જૈસા કોઇ મેરી ઝિન્દગી મેં આયે…” ગાવા બદલ નાઝિયા હસનને મળશે એ વિશે કોઇને શંકા નહતી. ડીસ્કોના એ વર્ષમાં ‘એલ.પી.’એ “ઓમ શાન્તિ ઓમ…”ની ધૂન ગવડાવીને યુવાનોને નચાવ્યા હતા, તો ભપ્પી લહેરીએ ‘પ્યારા દુશ્મન’માં ઉષા ઉથ્થુપ પાસે “હરિ ઓમ હરિ…”ના નામ સ્મરણ કરાવીને કલ્પના ઐયર પાસે ડાન્સ કરાવ્યો હતો. જ્યારે પંચમદાએ ‘શાન’માં આશા ભોંસલે પાસે ‘શાન’નું ટાઇટલ ગીત ગવડાવીને ડાન્સનું જ નહીં પણ ખુદ આશાજી માટે પણ આઇડેન્ટીટી કાર્ડ આપ્યું. આજે ૩૦ વરસ પછી પણ આશા ભોંસલે કોઇ જાહેર કાર્યક્રમમાં સ્ટેજ ઉપર ઉપસ્થિત થાય, ત્યારે ‘આર. ડી.’ની ધૂન પર “પ્યાર કરનેવાલે, પ્યાર કરતે હૈં શાન સે…” એમ ગાતાં ગાતાં જ એન્ટ્રી પાડે છે.\nઆમ એક કરતાં વધુ ડીસ્કો ગાયનો તે સાલ ઉપલબ્ધ થયાં હતાં અને છતાં ‘કુરબાની’ના “આપ જૈસા કોઇ….”ની પોપ્યુલારિટીની તોલે કોઇ નહીં! તેમાં દિગ્દર્શક ફિરોઝખાને ઝિન્નત અમાનને જે ઉત્તેજક રીતે પ્રસ્તુત કરી હતી, તેનું પણ યોગદાન ખરું જ. તેમ છતાંય એ ક્રેડીટ કલ્યાણજી આનંદજીને જ કે નાઝિયાએ ગાયેલી બિડ્ડુની એ ધૂન લોકપ્રિય થવા છતાં ‘કુરબાની’નાં અન્ય ગીતો પણ કેવાં જોરદાર ચાલ્યાં હતાં તેની અને ૧૯૮૦ની અન્ય વાતો આવતા વખતે.\n“આપ જૈસા કોઇ મેરી જિન્દગી મેં આયે તો બાપ બન જાયેં...!”\n(આ તિખારો ‘સંદેશ’માં છપાયા પછીના દિવસોમાં તે ટ્વીસ્ટ કરાયેલી ધ્રુવ પંક્તિ ઉપર આપણા એક પ્રસિધ્ધ હાસ્યલેખકે આખો હાસ્યલેખ લખ્યો હતો અને મિમિક્રીમાં પણ જુદી જુદી રીતે સાંભળવા મળતો!)\nPosted by Salil Dalal at 6:01 PM 8 comments:\nઔસમ કા મૌસમ!\nઆ બે વિડીયો જોયા પછી Awesome કે Amazing ઉપરાંત હિમેશ રેશમીયાની માફક કહી શકો...\nસુપર્બ... ફેન્ટાસ્ટિક, માઇન્ડ બ્લોઇંગ...!!\nતમને નથી લાગતું કે ‘Awesome' અને 'Amazing' જેવા અતિ આનંદના શબ્દો આડેધડ વપરાવાને લીધે આજકાલ લપટા પડી ગયા છે?\n“ટ્રેઇન ના મળી ’ને, હું તો બસમાં માંડ માંડ આવી...” એમ કોઇ કોલેજ કન્યા કહે, તો પણ તેના ફ્રેન્ડ્ઝો “અમેઝીંગ” એમ બોલી ઉઠે!\nતો કોઇ યુવાન બીજા દોસ્તને આમ પણ કહેતો સંભળાય “યાર, તેં પિન્ટુનું ગ્રીન ફુલોની ડિઝાઇનવાળું શર્ટ જોયું? જસ્ટ ઔસમ!”\nપ|ણ ખરેખર Awsome કે Amazing જેવા શબ્દો વાપરી શકાય એવો આ ચાર જ મિનીટનો વિડીયો આખો જોવા વિનંતિ છે. શરૂઆત જોઇને “દેખેલા હૈ..” એમ ના કહી દેશો. છેવટ સુધી જો જો.\nઆમ તો એ કશો નવાઇનો વિડીયો નથી.... પણ દુનિયાના ૯૦ લાખ લોકોએ આ ખેલ ‘યુ ટ્યુબ’ પર જોયો હોય તો એ જ તેની અપ્રતિમ લોકપ્રિયતા બતાવે છે. આપણી મહેફિલનો આ પણ એક રંગ છે.\n(આ લિન્ક મને મારા મિત્ર બંસીએ લંડનથી મોકલી છે. એટલે “લંડન સે લાયા મેરા દોસ્ત, દોસ્ત કો સલામ કરો...” એમ મારે ગાવું પડે.)\nENJOY THIS CLIP....\n16 Girls + 1 Bicycle = Awesome!\nજ્યારે આ બીજા વિડીયોમાં તો અમારાથી કેટલી વાર “વાહ...” બોલી ઉઠાયું છે, એ પણ યાદ નથી રહ્યું. દરેક એક્ટ પછી એમ થાય કે એક પૈડાની આટલી ઊંચી સાયકલ ઉપર હવે આનાથી અઘરું આ ચાઇનીઝ છોકરીઓ શું કરી શકશે? પણ જેમ જેમ ખેલ આગળ વધતો જાય તેમ તેમ આંખો વધારે જ ફાટે અને મોં ખુલ્લું ને ખુલ્લું રહી જાય...\nNo more description .... just watch this.... really amazing and awesome video....\nહિમેશ રેશમીયાની માફક અહીં કહી શકો...\nPosted by Salil Dalal at 8:12 PM5comments:\nશું આપણી ભારતીય પાર્લામેન્ટ અને પોલીટિશ્યનો આવી ગમ્મત સહન કરી શકે?\nઆપણે ભારતીયો ખરેખર લાગણી પ્રધાન પ્રજા છીએ. કેવી કેવી વાતે પ્રજાની લાગણી દુભાઇ શકે એનો કોઇ અંદાજ મૂકી ના શકાય.\nનાનપણમાં કોઇ વાતે અમે બાળકો પૈકીનું કોઇ રિસાય ત્યારે મારાં મધર કમુબાનો એક કાયમી ડાયલોગ “આ તો પાછું મિયાંની ભેંસને ડોબું ય ના કહેવાય!” બા આજે હોત તો બિચારીને ખબર ના પડત કે આમાં મુસ્લિમ બિરાદરો તો બરાબર પણ મેનકા ગાંધી સહિતના કોઇ એનીમલ લવરની પણ લાગણી દુભાઇ શકે.\nપણ આજે એ તળપદી ટકોર યાદ આવી અહીં ટોરન્ટોમાં લાગેલા એક પોસ્ટરને જોઇને. આ ફોટામાંનું પોસ્ટર કેનેડા દેશના પાટનગર ઓટાવાના ટુરિઝમ ડીપાર્ટમેન્ટનું છે. તસ્વીરમાં જે બિલ્ડીંગ દેખાય છે તે દેશની સંસદની છે. ઓટાવામાં સમર દરમિયાન ‘લાઇટ એન્ડ સાઉન્ડ શો’ પ્રકારના જે વિવિધ રાત્રી કાર્યક્રમો થાય છે, તે જોવા સહેલાણીઓને આકર્ષવા માટેની આ એડની ટેગ લાઇન શું છે?\nEven more entertaining after the politicians have gone home!\nતેનો સીધો સાદો અર્થ શું? એ જને કે સંસદમાં પોલીટીશ્યનો પ્રજાને મનોરંજન કરાવીને ઘેર જાય, પછી પાટનગર ઇવન વધારે મનોરંજક બને છે !\nદિલ્હીની કોઇ જાહેરાતમાં પાર્લામેન્ટના ફોટા સાથે રાજકારણીઓની આવી મજાક ત્યાંના ટુરીઝમ ડીપાર્ટમેન્ટ દ્વારા મૂકાઇ હોય તો?\nસંસદના કેટલા કલાક તેની બૂમાબૂમમાં અને ટીવીની ચેનલોમાં કેટલા દિવસ ચર્ચા થાય? સોચો ઠાકુર!!\nPosted by Salil Dalal at 7:22 PM7comments:\nફાધર્સ ડેએ ‘સન’ સનીની સનસની.... યાનિ? યાની!\nઆ પોસ્ટ વાંચવી શરૂ કરો તે પહેલાં મહેરબાની કરીને નીચે મૂકેલો વિડીયો જુઓ જેમાં જગવિખ્યાત સંગીતકાર યાનીના એક લાઇવ શોમાં તેમનું સૌથી લોકપ્રિય થયેલું કમ્પોઝીશન ‘સેન્તોરીની’ જોવા-સાંભળવા મળશે. એ ૧૯૯૪માં, ગ્રીસના એથેન્સ ખાતે આવેલાં એક્રોપોલીસનાં ખંડેરોના બેકગ્રાઉન્ડમાં, થયેલા અત્યંત જાણીતા પરફોર્મન્સનો ભાગ છે. કદાચ આ શો પછી જ યાની દુનિયાભરમાં જાણીતા થયા.\nપહેલીવાર આ ક્લીપ જ્યારે વરસો પહેલાં ટીવી ઉપર બતાવાઇ, ત્યારે એ આખું કમ્પોઝીશન અત્યંત ગમી ગયું. એ લાઇવ પર્ફોર્મન્સમાં પોતાની જ રચનાને માણતા યાની ખુદ એટલા ચાર્મીંગ લાગ્યા કે આણંદમાંના અમારા કેસેટ સ્ટોરવાળા મિત્ર પાસે અમદાવાદ શોધખોળ કરાવીને તેની ઓડિયો તો શોધી જ કાઢી. પછી થોડો સમય તો ઘરમાં, જગજીતસિંગની માફક, લગભગ રોજ ‘સેન્તોરીની’ સાંભળવાનો જાણે કે નિત્યક્રમ થઇ ગયો હતો. એટલે જ્યારે ગઇ કાલે ‘ફાધર્સ ડે’ની રાત્રે દીકરો સની ‘યાનિ લાઇવ’ જોવા-સાંભળવા અહીં ટોરન્ટોના વિશાળ હોલ ‘સોની પર્ફોર્મીંગ આર્ટ’ ખાતે લઇ ગયો, ત્યારે એક અદભૂત રોમાંચ હતો. વરસો પહેલાં જે કલાકારને માત્ર ટીવીના પડદે જોઇને અમે સૌ રોમાંચિત થઇ ગયા હતા; તેમને રૂબરૂ પરફોર્મ કરતા જોવાનો લાઇફ ટાઇમનો દુર્લભ લહાવો મળવાનો હતો. થિયેટરની બહાર પ્રવેશ માટેની વિશાળ લાઇનમાં અહીંની કોલેજમાં મને કોમ્પ્યુટર શીખવનારા રશિયન ટીચર યુરી પણ સહકુટુંબ આવ્યા હતા. તેમણે બૂમ પાડી અને અમે મળ્યા. તેમનાં પત્નીને અને દીકરીને મેં કહ્યું કે મારાથી ફેસબુક અને બ્લોગ જેવાં માધ્યમો ઉપર વધારે પ્રવૃત્ત રહી શકાતું હોય તો ખાસ્સો યશ યુરીને પણ આપવાનો થાય.\nએક નાના બાળકની જેમ હું તો સોની થિયેટરને અને તેના માહૌલને આંખોમાં (અને મારા વફાદાર નોકિયાના N72 સેલફોનના કેમેરામાં) ભરતો અંદર દાખલ થયો અને સરપ્રાઇઝ... સરપ્રાઇઝ!!\nકાર્યક્રમની શરૂઆત અને ખુદ યાનીની એન્ટ્રી જ ‘સેન્તોરીની’ સાથે થઇ અને મારી આંખોમાં ઝળઝળિયાં આવી ગયાં. અમે છેલ્લેથી આઠમી લાઇનમાં હતા. (યુરી પરિવાર અમારી બિલકુલ પાછળની સીટ પર હતું,) એટલે બધે દૂરથી N72માં યાની તો ઠીક સ્ટેજનો પણ ફોટો બરાબર આવે એમ નહતો. હોલના ફોયરમાંથી પાંચ ડોલરનું ભાડું આપીને લીધેલું બાયનોક્યૂલર પણ કશા કામનું નહતું. જે થાય તે આંખની કીકી અને કાનના પડદાની મદદથી ઝીલી લેવાનું હતું. આપણું પોતાનું કહેવાય એવું અંગત ડોક્યુમેન્ટેશન નહીં થાય એ નાનકડો અફસોસ જરૂર હતો. પરંતુ, આનંદનો જે ઓચ્છવ મનમાં થતો હતો તેની સામે એ કશું જ ના કહેવાય. કેમ કે ‘સેન્તોરીની’ની ધૂન શરૂ થઇ કે આખું થિયેટર ચિક્કાર તાળીઓના ગડગડાટથી ગૂંજતું હતું. મેં સનીનો હાથ મજબુતીથી પકડીને દબાવ્યો અને કહ્યું “મારા તો પૈસા વસુલ થઇ ગયા.... હવે પછી જે સાંભળીએ તે બધું બોનસ જ હશે!” અને બોનસ પણ કેવું?\nએક પછી એક રચનાઓ રજૂ થતી ગઇ અને લગભગ દરેકમાં તેમના સાથી સાજીંદાઓ પૈકીના એકાદ બે કલાકાર હાઇલાઇટ થતા ગયા. પ્રત્યેક કલાકારને મળતી મિનીટો સુધીની તાળીઓની દાદ સાંભળીએ અને ટોરન્ટોના કદરદાન ઓડિયન્સને પણ નતમસ્તકે દાદ દેવાનું મન થઇ જાય. તેમાં પણ ડ્રમ વગાડનાર કલાકારને કેટલીય વાર સુધીનો મળેલો પ્રલંબ અને અવિરત તાળીઓનો ગુંજારવ તો હજી જાણે કે કાનમાં ગૂંજ્યા કરે છે. જે પ્રકારની દાદ માટે કોઇપણ આર્ટીસ્ટ જીવનભર તરસી શકે એવી દાદ આપવાનો અમારો પોતાનો અને તે આપતા અન્ય સૌને માણવાનો આનંદ પણ અકલ્પનીય હતો. (બાકી અમારે તો ઘણા કાર્યક્રમોમાં એવું પણ બન્યું છે કે કલાકારોની નાનીશી પણ હરકતથી ખુશ થઇને આપણે તો તાળીઓ પાડી ઉઠીએ.... પણ અન્ય સૌ અદબ ના છોડે તે ના જ છોડે! આપણને ભોંઠા પાડીને જ છોડે!) પણ એ રાતનું ક્લાઇમેક્સ તો હજી બાકી હતું.\nછેલ્લે કાર્યક્રમ પૂરો થયો હોય એમ યાની, સૌ પ્રેક્ષકોને ‘ગુડનાઇટ... બાય.. બાય...” કહીને દોડતા, નેપથ્યમાં જતા રહ્યા. સ્ટેન્ડીંગ ઓવેશન તરીકે લોકો ઉભા થઇને સતત તાળીઓ પાડતા જ રહ્યા... પાડતા જ રહ્યા.... પાડતા રહ્યા અને આશ્ચર્ય! યાની પાછા સ્ટેજ ઉપર આવ્યા. વધુ એક રચના સંભળાવી. વળી અંદર ગયા અને વળી એ જ તાળીઓનો અનરાધાર વરસાદ... પાછા એ પરત આવ્યા. હવે લાગ્યું કે આ તો એક આયોજનબધ્ધ થતી કાર્યવાહી છે, પોતાના ચાહકોને તલસાવવાની અને પાછા આવતી વખતે મહદ અંશે સમગ્ર પ્રેક્ષકગણનો તથા દર્શકોના પ્રતિનિધિ સમા સ્ટેજ નજીક ઉભેલા સૌનો અંગત આભાર માનવાની! (પ્રોગ્રામ પછી સનીએ સમજાવ્યું કે તેને ‘ઓન્કોર’ Encore કહેવાય... આપણને તો એટલી સમજ પડી કે એવું થાય ત્યારે સ્ટેજની એક કોર પહોંચી જવું!) મેં નક્કી કર્યું કે જો આ વખતે એ મંચ છોડીને જાય તો સાહસ કરીને શરૂઆતની લાઇનોમાં દોડી જવું. તૈયારી રૂપે મેં બેઠકોની બે લાઇન વચ્ચેની ખુલ્લી જગ્યામાં મંચ તરફ ચાલવા માંડ્યું. જેવા એ સ્ટેજ છોડીને અંદર ગયા મેં રીતસરનું વોકેથોન જ કર્યું.\nલાંબી ફલાંગે પહેલી લાઇનમાં ઠેઠ સ્ટેજની ધારે મારા પહોંચતા સુઘીમાં તો યાની મંચ ઉપર પરત આવી ગયા હતા. મેં કેમેરા ઓન રાખ્યો હતો. ફટાફટ સ્વીચ દબાવતો ગયો. ફોટાની ક્વોલીટી ચકાસવાનો સમય નહતો. યાની મંચના પેલા ખૂણેથી આ છેડે આવતા ગયા અને સ્ટેજની ધારે ઉભેલા સૌ પ્રશંસકોના હાથને ઉતાવળે અડવાનો તે પ્રયત્ન કરતા હતા. મારી નજીક આવ્યા અને મારા હાથને પણ એ અડ્યા!\nએ પછી તે પોતાની ખુરશીમાં બેઠા અને હાંફતા હાંફતા ’ને હસતા હસતા સૌનું આભાર દર્શન તેમની સ્ટાઇલમાં કરતા રહ્યા.\nજ્યારે પણ એ સ્ટેજના અમારા ખુણે જોતા ત્યારે મને તો એમ લાગતું કે એ મારા N 72ના ખૂણાને (એંગલને!) જ પોઝ આપી રહ્યા હતા. (કદાચ આપતા પણ હોય.... કોને ખબર?!)\nહું તો જ્યાં સુધી સિક્યુરિટિએ આવીને બધાને પાછા પોતાની સીટ ઉપર ના મોકલ્યા, ત્યાં સુધી ક્લીક કરતો રહ્યો. પાછો ઘૂમ્યો અને જોયું તો મારી પત્ની હર્ષા પણ અમારા ટોળાની ઠેઠ નજીક આવી પહોંચી હતી. અમે બન્ને રાજીના રેડ જ નહીં રાજીના ગ્રીન, યલો, બ્લ્યુ.... બલ્કે રાજીના મેઘધનુષ હતાં!\nયાનીના પરફોર્મન્સના સાક્ષી બનવા ઉપરાંત તેમને આટલા નજીકથી જોવાનો લહાવો મળ્યો હતો. તે બદલ ફાધર્સ ડેનો આભાર માનવો કે સનીનો? એ ગુંચવાડો અમારા મનમાં હતો જ નહીં. કેમ કે અમને તો ખબર જ હતી કે ‘ફાધર્સ ડે’ તો એક ઇત્તફાક જ હતો. બાકી મહિનાઓ પહેલાં, જ્યારે યાનીની કોન્સર્ટ ટોરન્ટોમાં થવાની જાહેરાત આવી, ત્યારથી સનીએ તો ઓન લાઇન ટિકીટ્સ બુક કરાવી જ દીધી હતી. એને ખબર હતી કે મને યાનીનું મ્યુઝિક ખાસ કરીને ‘સેન્તોરીની’ કેટલું ગમે છે.\nમા-બાપના શોખનું આટલા વહાલથી જતન કરતા દીકરા હોય, પછી કોઇ એક દિવસને વિશીષ્ટ નામ હોય કે ના હોય શું ફરક પડે? Everyday isaFather's Day, Mother's Day and Children Day. What say?\nથેંક્યુ, સન સની!\nPosted by Salil Dalal at 4:23 PM7comments:\nઆંખોં કો વિઝા નહીં લગતા\nસપનોં કી સરહદ નહીં હોતી!\nજગજીતસિંગની અકલ્પનીય વિદાયને હજી વરસ પણ પુરું નથી થયું અને મેહદી હસન પણ ચાલ્યા ગયા. એ ખરું કે મેહદી હસન છેલ્લાં કેટલાંક વરસોથી લાચાર સ્થિતિમાં જીવતા હતા અને તેમની ઉંમર પણ ૮૪ વરસની હતી. તેથી રોજબરોજની ભાષામાં એ ખર્યું પાન હતા અને કેન્સરના ત્રાસમાંથી છુટ્યા એમ પણ કહી શકાય. પરંતુ, ગઝલના ચાહકોની બે ત્રણ પેઢીઓને તેમના અવાજથી ન્યાલ કરી દેનાર કલાકાર જાય ત્યારે એક આખો યુગ સમાપ્ત થયાનો એહસાસ થતાં આંખ તો ભીની થાય જ ને?\nમેહદી હસનના અવાજ સાથેનો પરિચય મારા જેવા ઘણાને તો લતા મંગશકરે કરાવેલો એમ કહી શકાય! વરસો પહેલાં (કદાચ ૨૫-૩૦ વરસ અગાઉ) જ્યારે શ્રોતાઓ માટે સંગીતના સંપર્કમાં રહેવા માટે રેડિયો સિવાય કોઇ સાધન નહતું , ત્યારે (મોટેભાગે) ઓલ ઇન્ડીયા રેડિયોની ઉર્દુ સર્વિસ ઉપરથી લતાજીએ મેહદી હસનની એટલી ભારે પ્રશંસા કરી કે ચોંકી જવાયું. તેમના જેવાં ગાયિકા એમ કહે કે “મેહદી હસન સાહબ કી ગઝલ સુન કર મૈં સોતી હું ઔર ઉન્હેં સુનતે હુએ મૈં જાગતી હું...” તો તો હદ જ થઇ જાયને? એક તો એ મુસ્લિમ અને પાછા પાકિસ્તાનના પછી કયો દેશભક્ત સહન કરી શકે? એક વાર તો લતાજી માટેનું માન ઉતરી જાય એવો આઘાત લાગ્યો હતો. પણ જ્યારે “રંઝીશ હી સહી, દિલ હી દુખાને કે લિયે આ...” સાંભળી તે દિવસ હતો અને આજનો દિવસ છે.... મેહદી હસનની ગેર ફિલ્મી ગઝલ સાંભળવાનો રસ ઓછો થતો જ નથી. પેશ હૈ વહી ગઝલ વહી પુરકશિશ આવાઝ મેં....\n‘‘રંઝીશ હી સહી...”નો અમારા માટે રેખાનો પણ રેફરન્સ છે. મેહદી હસન ૧૯૭૮માં પહેલીવાર મુંબઈ આવ્યા, ત્યારે એક ખાનગી મહેફિલમાં સ્વાભાવિક રીતે જ તેમણે એ ગઝલ પણ ગાઇ હતી. “રંઝીશ હી સહી.....” રેખાને ખુબ પસંદ છે એમ બહાર આવ્યા પછી ક્લાસિકલ મ્યુઝિક કે પછી ઉર્દુ એકેયમાં સમજ ના પડતી હોય એવા સૌએ પણ મેહદી હસનની કેસેટ રાખવા માંડી હતી. એ કેસેટ એક સ્ટેટસ સિમ્બોલ થઇ ગઇ હતી. મેહદી હસનની એ મહેફિલમાં અમિતાભ અને રેખા પણ આવ્યાં હતાં. તેનો અહેવાલ ‘સ્ટાર એન્ડ સ્ટાઇલ’માં તે પછીના દિવસોમાં આવ્યો, ત્યારે દેવીયાનિ ચૌબલે એ બે સ્ટાર વચ્ચે કંઇક રંધાય છે એવું પહેલી વાર લખ્યું. પરંતુ, ત્યારે એ કોઇ માનતું નહતું. એ કોઇ પિક્ચરનો પબ્લીસીટી સ્ટંટ હોવાની શક્યતા વધારે લાગી હતી. પણ દેવીનું લોજિક એકદમ નિરાળું હતું. તેમણે લખેલું કે જ્યારે સાથે કામ કરતાં હીરો - હીરોઇન જાહેરમાં અલગ થલગ રહે કે ઔપચારિક રીતે મળે, ત્યારે મને દાળમાં કાળું લાગે! તે દિવસથી શરૂ થયેલી એ ગોસીપનો સિલસિલો હજી ક્યાં અટક્યો છે?\nઅમારે માટે તો મહેદી હસનને સાંભળવા એટલે ગઝલની કોલેજમાં એડમિશન લેવા જેવું હતું. ફિલ્મી ગીતો અને ખાસ કરીને મદન મોહનના સંગીતમાં બનતી ગઝલો તેમાંના શાબ્દિક ‘પંચ’ને લીધે આકર્ષતી જ હતી. પણ અહીં મામલો જુદો હતો. મેહદી હસન તો શેરની પહેલી પંક્તિને જુદા જુદા આરોહ અવરોહ સાથે ગાઇને બીજી પંચલાઇન માટેની ઇન્તેજારી એટલી વધારતા હતા કે થતું કે આ તો અલગ જ પ્રકાર છે. વળી ઉર્દુ શાયરી પણ અસલ સ્વરૂપમાં જ રહેતી. એટલે પ્રાથમિક શાળા કે હાઇસ્કુલ જેવી રચનાઓ સમજતા માણતા થયા વગર સીધા મહેદી હસનને સાંભળવા જનારને જે મુશ્કેલી પડી શકે, એવી તકલીફ આરંભમાં પડી હતી. પણ ભલું થજો સંપાદક કવિ પ્રકાશ પંડિતનું કે રેલ્વે સ્ટેશનો ઉપર એ. એચ. વ્હીલરના સ્ટોલ ઉપર મળતી તેમના સંપાદનની ચોપડીઓના સહારે ઉર્દૂના અઘરા શબ્દોની સમજ ઉઘડતી હતી. તેમાં જગજીત-ચિત્રાની ગઝલો પણ મદદરૂપ થઇ.\nજગજીતસિંગની શરૂઆતની ગઝલો સાંભળો તો સમજાય કે શા માટે તે કોઇ જમાનામાં ‘મેહદી હસન ઓફ ઇન્ડીયા’ ગણાતા હતા. જો કે મેહંદી હસનને અન્ય ગાયકોથી અલગ પાડનારી બે બાબતો. એક તો ગાતી વખતે તેમનો ઠરડાતો હોય એવો લાગતો ‘હસ્કી’ અવાજ અને બીજું તેમનું હાર્મોનિયમ. તેમના જેટલી પાતળા સૂરવાળી વાજાપેટી કેટલા ગાયકો રાખતા હશે? અને તે પણ ક્યારેક આટલું ખરજમાં સરી જતા ગાયક!\nએ ખરજની સ્વરપેટી અને તીણા સુરની વાજાપેટીનું કોમ્બીનેશન એક બીજાનાં પૂરક બનીને જુદો જ માહૌલ ઉભો કરે. તેમાં ઉર્દૂના અઘરા શબ્દો અને શાસ્ત્રીય સંગીતની બારીકીઓ ઉમેરો તો એ સ્પષ્ટ થઇ જાય કે ‘ખાં સાહેબ’ને સાંભળવા એક વિશીષ્ટ મુડ અને નિરાંત જોઇએ. એમને પોપકોર્ન ખાતા ખાતા અને લેટેસ્ટ ગોસીપની ચર્ચા કરતા કરતા ના સાંભળી શકાય! (હકીકતમાં તો કોઇ પણ ગઝલ ગાયકને એ રીતે સાંભળવા એ તે કલાકારનું અપમાન કહેવાય. ગુલામ અલીએ વડોદરામાં એકવાર પોતાનું ગઝલ ગાયન અટકાવી દીધું હતું, કારણ કે પહેલી લાઇનમાં બેઠેલા કલેક્ટર અને કમિશ્નર જેવા ‘વીઆઇપી’ઓ માટે ચા-નાસ્તો પિરસાતાં હતાં. ગુલામ અલીએ કહ્યું કે તમે સૌ એ બધું પતાવો પછી આપણે કાર્યક્રમ આગળ ચલાવીશું!)\nતેથી મને હમેશાં એવું લાગ્યું છે કે જગજીતસિંગે મહેદી હસનની જ ગાયકીને વધારે લોકભોગ્ય રીતે અને શ્રોતાઓને સહેલાઇથી સમજાય એવી રીતે પ્રસ્તુત કરી. જેમ કેટલાક લેખકોના લેખક હોય છે, એમ મહેદી હસન ગઝલ ગાયકોના ગાયક હતા! આપણા હરિહરન કે અનુપ જલોટા અને પંકજ ઉધાસ જેવા સૌ ગઝલ સિંગર્સે તેમને આપેલી શ્રધ્ધાંજલિ અને તેમાંના ઉસ્તાદજી સાથેના તેમના સંબંધો વિશે વાંચવાથી પણ એ વધારે સ્પષ્ટ થશે. હકીકતમાં તો જગજીતસિંગ પણ શરૂઆતમાં મેહંદી હસન જેવું જ ગાવા પ્રયત્ન કરતા લાગતા હતા. અહીં જગજીતસિંગે ગાયેલી પાકિસ્તાની શાયર કતિલ શિફાઇની એક રચના પ્રસ્તુત છે.\nઆ પણ આમ તો એ ‘જગ-જીત’ થયા પછીના શરૂઆતના દિવસોની છે, જ્યારે ગિટાર અને વાયોલિન જેવાં પાશ્ચાત્ય વાદ્યો તેમના ઓર્કેસ્ટ્રામાં શામેલ થઇ ચૂક્યાં હતાં. છતાં અવાજમાં મહેદીની છાંટ વર્તાશે. તેમને ખરેખર ‘છોટે મેહદી’ તરીકે સાંભળવા હોય તો ૧૯૭૩નું આલ્બમ ‘મેજીક’ સાંભળવું અને તેમાં પણ “દાસ્તાને ગમે દિલ ઉન કો સુનાઇ ન ગઇ, બાત કુછ બિગડી ઐસી કિ બનાઇ ન ગઇ!” સાંભળવી. અભી તો “વો દિલ હી ક્યા તેરે મિલને કી જો દુઆ ન કરે....” પર ગૌર ફરમાઇયે!\nજગજીતસિંગે ખાં સાહેબનું ઋણ તેમની પોતાની હયાતિમાં ઉતારવાનો પ્રયાસ તેમની રીતે કર્યો હતો. એ દિવસોમાં બિમારીને કારણે મહેદી હસનનું ગાવાનું બંધ થયાના સમાચાર આવ્યા હતા. સિમ્ફનીના રચનાકાર બિથોવન (કે પછી અભિજીત વ્યાસ સૂચવે છે એમ, બિટોવન)ના કાન સાંભળતા બંધ થઇ ગયા તે પછીની સંગીત જગતની કદાચ એ સૌથી કરૂણ ઘટના હશે. શરૂઆતમાં સ્ટ્રોકને કારણે એમનું એક તરફનું અંગ કામ કરતું બંધ થઇ જતાં હાર્મોનિયમ ઉપર પાણીના રેલાની માફક ફરતી આંગળીઓ હાલતી બંધ થઇ ગઇ. એક જમાનામાં- નાનપણમાં- પોતાના વતન જયપુરમાં હજાર દંડ પીલનારા તેમના અખાડીયન શરીરને એક એક કોળિયો ભરવા કોઇનું મોહતાજ રહેવું પડતું. વધારામાં આઘાતજનક વાત એ પણ હતી કે ખાસા સમય સુધી પાકિસ્તાનની ફિલ્મોના લોકપ્રિય પ્લેબેક સિંગર રહી ચૂક્યા છતાં કેન્સરના રાજરોગ સામે લડી શકાય એવી મજબુત નાણાંકીય વ્યવસ્થા તેમની પાસે નહતી. કારણ બહુ સ્પષ્ટ હતું.\nપાકિસ્તાનમાં કે ઇવન ભારતમાં ગાવા એકલાથી તે દિવસોમાં કોઇ કલાકારનું ઘર ચાલી શકે એ શક્ય નહતું. હવે ગાયકોની તો સ્થિતિ એવી રહી નથી. પણ અમને લેખકોને તો આજે પણ લોકો પૂછતા જ હોય છે (અને વાજબી રીતે જ પૂછતા હોય છે) કે “તમારી એ એક્ટીવીટી તો બરાબર. પણ આમ બીજું શું કરો છો?” મતલબ કે ગાવા - વગાડવા - પેઇન્ટીંગ દોરવા - કવિતા કરવા કે લેખો લખવાથી એવી આવક ના થાય જે ઘર ચલાવી શકે. તેની સાથે સાથે નિયમિત આવક માટે બીજો રોજગાર પણ હોવો જ જોઇએ! મેહદી હસને પણ ભાગલા પછી પાકિસ્તાન જઇને ગાવા ઉપરાંત ફર્ગ્યુસન ટ્રેક્ટર અને ડીઝલ એન્જીનના મિકેનિક બનવાની બાકાયદા તાલીમ લીધી હતી.\nએટલું જ નહી ‘બેસ્ટ મિકેનિક’નું સર્ટિફિકેટ પણ મેળવ્યું હતું! (અબ્બાજાન કહેતા, “જો ભી કરો અવ્વલ દરજ્જે કા કરો.” અને મેહદી હસને એ કરી બતાવ્યું હતું.) ખુદ મેહદી હસને એક ઇન્ટર્વ્યુમાં ગર્વપૂર્વક એ કહેલું છે કે પાકિસ્તાનના ભાવલપુર જિલ્લાનાં ખેતરોમાં તેમણે ફીટ કરેલાં ડીઝલ એન્જીન ત્રણસો જેટલાં હશે. એવા મજબુત વ્યક્તિને છેલ્લાં વરસોમાં ભારે મજબુરીઓનો સામનો કરવો પડ્યો. બે એક વરસથી તો એ કોઇને ઓળખી પણ નહતા શકતા. શારીરિક અને આર્થિક રીતે નિ:સહાય અને લાચાર મેહદી હસનના સમાચાર વહેતા થયા અને જગજીતસિંગ પોતાના એ સિનીયરનું ઋણ ઉતારવા પાકિસ્તાન ગયા. ત્યાં જગજીતસિંગે મેહદી હસન સા’બના ઇલાજ માટે કોન્સર્ટ કરી. તેમાં ટહેલ નાખીને લગભગ ૧ કરોડ રૂપિયા તાત્કાલિક એકત્ર કરી આપ્યા હતા; જે પાકિસ્તાનના જરૂરતમંદ કલાકારોને મદદરૂપ થવાનું એક કાયમી ફંડ થયું.\nમેહદી હસન પહેલીવાર ભારત આવ્યા ત્યારની એક કોન્સર્ટમાં સંગીતકાર નૌશાદે તેમનો પરિચય આપતાં જે કહ્યું હતું, તે અત્યારે યાદ આવે છે, “રેહતી દુનિયા તક ઉન કી આવાઝ કા નૂર ઝગમગાતા રહેગા..” તો મેહદી હસનના ગળાની તારીફ કરતાં લતા મંગેશકરે એમ કહ્યું છે કે, ‘તેમના ગળામાં ભગવાન બોલતા હતા’! એ બધું કેટલું સાચું છે! ખાં સાહેબ ખુબ બિમાર હતા ત્યારે ગુલઝારે મેહદી હસનને પોતે કેવા મિસ કરે છે એ વાત તેમના ગુલઝારીય અંદાજમાં માત્ર ૩૭ સેકંડમાં કહી બતાવી હતી! અમારા જેવાને જે કહેવા કોલમોની કોલમો ભરવી પડે એ જ વાત કવિ બે જ પંક્તિમાં કેટલી સચોટ રીતે કહી જાય છે... સાંભળો.. પ્લીઝ!\nમેહદી હસનની ગાયકીને જગજીતસિંગ ‘ડીસિપ્લીન્ડ સિંગીંગ’ કહેતા. એવા મેહદી હસન તો આજે નથી રહ્યા. પણ તેમની એ શિસ્તબધ્ધ ગાયકી આપણી પાસે ટેપમાં, સીડીમાં કે યુટ્યુબ ઉપર સચવાયેલી છે, એ શું નાનીસુની વાત છે? કેમ કે મેહદી હસનની ગાયેલી કેટલીક ગઝલો તો ગમે એટલી વાર સાભળો ધરવ થાય જ નહીં. એ પૈકીની મને ગમતી એક રચના અહીં મૂકું છું. સાથે શાયર એહમદ ‘ફરાઝ’ના શબ્દો પણ મૂક્યા છે, જેથી સાંભળવા અને સમજવામાં સરળતા રહે.\nઅબ કે હમ બિછડે તો શાયદ કભી ખ્વાબોં મેં મિલે,\nજિસ તરહ સુખે હુએ ફુલ કિતાબોં મેં મિલે...!"\nતુ ખુદા હૈ ન મેરા ઇશ્ક ફરિશ્તોં જૈસા\nદોનોં ઇન્સાં હૈ તો ક્યૂં ઇતને હિજાબોં મેં રહે\nગમ - એ - દુનિયા ભી ગમ- એ - યારમેં શામિલ કર લો\nનશા બઢતા હૈ શરાબેં જો શરાબોં મેં મિલે\nઅબ વો ન મૈં હૂં, ન તુ હૈ, ન વો માઝી હૈ ‘ફરાઝ’\nજૈસે દો સાયે તમન્નાઓં કે સરાબોં મેં મિલે\nઢૂંઢ ઉજડે હુએ લોગોં મેં વફા કે મોતી,\nયે ખઝાને તુઝે મુમકિન હૈ ખરાબોં મેં મિલે\nમેહદી હસનની અંતિમ ક્રિયા વખતે નમાઝ અદા કરતા તેમના ચાહકો\nPosted by Salil Dalal at 12:24 PM7comments:\n‘મેરા નામ જોકર’ની બોક્સઓફિસની પછડાટ અને\nસંગીતના એવોર્ડનો કચવાટ!\n૧૯૭૦ના વર્ષની વાત ચાલુ રાખીએ તો, તે સાલ વાર્ષિક બિનાકા ગીતમાલામાં પ્રથમ નંબરે આગલા વરસે ૧૯૬૯ના છેલ્લા દિવસોમાં –ડીસેમ્બરમાં- રિલીઝ થયેલા ‘દો રાસ્તે’નું “બિન્દીયા ચમકેગી, ચુડી ખનકેગી…” હતું. ૧૯૭૦નું આખું વરસ ગાજેલાં એ સુપર હીટ ફિલ્મનાં અન્ય લોકપ્રિય ગીતોમાં “યે રેશ્મી ઝુલ્ફેં, યે શરબતી આંખેં…” અને “છુપ ગયે સારે નઝારે ઓય ક્યા બાત હો ગઇ….” પણ હતાં. સંગીતકાર લક્ષ્મી- પ્યારેએ તે અગાઉ ‘દોસ્તી’ અને ‘મિલન’માં એવોર્ડ જીત્યા હોવાથી તેમની પ્રતિષ્ઠા પણ એ દિવસોમાં વધતી જ જતી હતી. કેમ કે તેમણે ફિલ્મના બજેટને નહીં પણ પોતાના મ્યુઝિકની ઇજ્જતને ધ્યાનમાં રાખવાની પ્રથા તે વખતે રાખી હતી. (હજી તેમને ખરેખર પડકારી શકનાર આર.ડી. બર્મન એવા વ્યસ્ત નહતા થયા. તે સાલ ‘ધી ટ્રેઇન’ના “ગુલાબી આંખેં જો તેરી દેખી શરાબી યે દિલ હો ગયા…” ઇત્યાદિથી તેમની ગાડી ઉપડી જરૂર હતી.)\n૧૯૭૦માં ‘એલ.પી.’ પ્રસાદ પ્રોડક્શન જેવા મોટા બેનરના ચિત્ર ‘ખિલૌના’માં એ “ખુશ રહે તુ સદા યે દુઆ હૈ મેરી…” અને “ખિલૌના જાનકર તુમ તો મેરા દિલ તોડ જાતે હો….” આપે અને તે જ વરસની ‘બચપન’ જેવી સાવ નાની ફિલ્મને યાદ કરો તો પણ તમને “આયા રે ખિલૌનેવાલા ખેલ, ખિલોને લેકે આયા રે…” એ રફીનું ગાયન સાંભરે જ! એ જ રીતે તે સાલની હીટ ફિલ્મ ‘હમજોલી’માં “ઢલ ગયા દિન હો ગઇ શામ..” હોય તો એ વરસે નિષ્ફળ ગયેલી ફિલ્મ ‘પુષ્પાંજલિ’ માં મન્નાડે અને લતાજીના સ્વરમાં “શામ ઢલે જમુના કિનારે…” એ રાસ પણ મળે અને મુકેશના કંઠે “જાને ચલે જાતે હૈં કહાં, દુનિયા સે જાનેવાલે…”નું આધ્યાત્મિક રહસ્ય પણ સાંભળી શકો! જ્યારે મધ્યમ લેવલની કહેવાય એવી ‘મન કી આંખેં’ ફિલ્મનું “દિલ કહે રૂક જા રે રૂક જા યહીં પર કહીં…” સાંભળવા કાન આજે પણ અટકી જાય.\nતે વરસ ૧૯૭૦માં જ હેમામાલિનીએ ‘શરાફત’માં લક્ષ્મીકાન્ત પ્યારેલાલના સંગીતમાં “શરાફત છોડ દી મૈંને…” જેવો વિદ્રોહ ગાયો હતો; તો ‘મસ્તાના’માં એ જ મ્યુઝિક ડીરેક્ટર્સનું બનાવેલું હાલરડું “સુઇ જા તારા…” પડદા પર મહેમૂદે ગાયું હતું. એ જ વર્ષે ઋષિકેશ મુકરજીની શ્રેષ્ઠ ફિલ્મોમાં ગણાતી ‘સત્યકામ’ પણ આ જ બેલડીની પાસે હતી. તેમાં “ઝિન્દગી હૈ ક્યા? બોલો…” એ ઉખાણા ગીતમાં મહેન્દ્ર કપૂર, કિશોર કુમાર અને મુકેશની દુર્લભ ત્રિવેણી એકત્ર કરી હતી. તે જ પિક્ચરમાં લતા મંગેશકરના સ્વરમાં “દો દિન કી ઝિન્દગી, કૈસી યે ઝિન્દગી…” પણ હતું. જો તે વરસમાં આવેલ ઇન્દીવરનું “ઝિન્દગી કા સફર, હૈ યે કૈસા સફર…” (સફર) અને સાહિરનું “ઝિન્દગી ઇત્તફાક હૈ…” પણ તેમાં ઉમેરો તો ’૭૦ના વરસના મ્યુઝિકમાં કેટલી બધી જિંદગી હતી તે પણ સમજાય!\nતે સાલ ઓછી ચાલેલી એક ફિલ્મ ‘અભિનેત્રી’માં પણ ‘એલ.પી.’ ના સ્કોર જુઓ તો “સારે ગમ પ…”ની યુગલ મસ્તીની તથા “ખીંચે હમ સે સાંવરે ઇતને ક્યૂં હો…” ની મહિલા મજાક એમ, દરેકની એક અલગ જ મઝા હતી. અહીં એ ગીત “ખીંચે હમ સે સાંવરે ઇતને ક્યૂં હો…”ની વિડીયો જુઓ અને હેમામાલિનીને જોવાની સાથે લતા મંગેશકરના ટહૂકા (‘‘ઓહો…”, “અરરર…”, “નાનાના…” ) ખાસ સાંભળજો…. લતાજીને શાથી કોકિલ કંઠી ગાયિકા કહેવાય છે એ તમને કાને બેઠા સમજાશે.\nઆમ લક્ષ્મી-પ્યારે અને કલ્યાણજી આનંદજી બેઉ ૧૯૭૦માં શંકર જયકિશન કરતાં કંઇ કેટલાય આગળ હતા. પરંતુ, ‘બેસ્ટ મ્યુઝિક ડાયરેક્ટર’નો ફિલ્મફેર એવોર્ડ મળ્યો… શંકર જયકિશનને અને તે પણ ‘પેહચાન’ માટે! જ્યારે તેમની ‘મેરા નામ જોકર’ પણ હતી; તો તે સાલ જ. તે ૧૯૭૦ના ડીસેમ્બરમાં રિલીઝ થવાને કારણે નેશનલ એવોર્ડમાં તો તે જ વરસમાં હતી અને તેના “અય ભાઇ જરા દેખ કે ચલો…” માટે મન્નાડેને નેશનલ એવોર્ડ મળ્યો હતો.\nએ જ આલ્બમમાં મુકેશનાં “કહતા હૈ જોકર સારા જમાના…”, અને “જાને કહાં ગયે વો દિન…” તથા શો બિઝનેસ સાથે જોડાયેલા સૌને માટે જીવનમંત્ર સમાન “જીના યહાં મરના યહાં, ઇસ કે સિવા જાના કહાં…” જેવાં એક સે બઢકર એક ગીતો હતાં. પરંતુ, ફિલ્મફેર એવોર્ડ માટે તેની ગણત્રી તે પછીના વરસમાં થઇ અને તે સાલ એવોર્ડ માટે ‘પેહચાન’ને પસંદ કરાયું! ‘જોકર’ને એ ફિલ્મફેર પુરસ્કાર ૧૯૭૧ માટે મળ્યો.... પણ બોક્સ ઓફિસ ઉપર તે ફ્લોપ જતાં એક તબક્કે રાજકપૂરને સ્ટુડિયો સહિત મિલકતો ગિરવી મૂકીને એ દેવામાંથી બહાર આવવું પડ્યું હતું. છેવટે ‘બોબી’એ પાછા તરતા કર્યા એ જાણીતો ઇતિહાસ છે.\nજો કે ‘મેરા નામ જોકર’ને ફિલ્મ ઇન્ડસ્ટ્રીની રાજરમતનો પણ ભોગ બનવું પડ્યું હતું, જે પણ આમ તો જગજાહેર જ છે. છતાં આજે ૧૯૭૦ની વાત કરતાં તેનો ઉલ્લેખ આવશ્યક છે. ‘…જોકર’ રિલીઝ થતાં અગાઉ ‘આર.કે’ના હિતશત્રુઓ એ એડવાન્સ બુકીંગમાં ઢગલાબંધ ટિકિટો ખરીદી લીધી હતી. સામાન્ય રીતે આવો સંઘરો કાળાબજારીયાઓ તે દિવસોમાં કરતા. પણ અહીં ખેલ જુદો હતો. રાજકપૂરનું કદ દર પિક્ચરે વધતું જ હતું. એ ઠેઠ ‘બરસાત’થી ‘સંગમ’ સુધી એકધારી સફળતા મેળવે જતા હતા. એવી સળંગ હીટ અને સુપર હીટ ફિલ્મોની હારમાળા ગળાકાપ સ્પર્ધાની ફિલ્મી દુનિયામાં આંખે ના ચઢે તો જ નવાઇ હોત.\nપિક્ચર રિલીઝ થયું અને સંઘરાખોરોનો ખેલ શરૂ થયો. કાળાબજારમાં વેચવાની પેલી હજારો ટિકિટો માર્કેટમાં આવી જ નહીં. બહાર ‘હાઉસફુલ’નાં બોર્ડ લટકતાં હોય, બારીએથી ટિકિટ મળતી ના હોય અને થિયેટરમાં માંડ ૨૫ – ૩૦ ટકા સીટો ભરાયેલી હોય! વળી શો પત્યા પછી કે ઇન્ટરવલમાં જે પ્રેક્ષકો બહાર નીકળે એમાં પણ ‘ડબ્બો.. ડબ્બો’ની બૂમો પાડતા ‘સ્પોન્સર્ડ’ લોકો પણ હોય. પહેલા ત્રણ દિવસમાં તો પિક્ચરની હવા બગાડી નાખી. સોમવારથી નવો દાવ શરૂ થયો. કાળા બજારની ટિકિટો ધોળા બજાર કરતાં પણ ઓછા ભાવે વેચાવા માંડી! પિક્ચર રિલીઝ થયાના ચોથા દિવસે મૂળ કિંમત કરતાં ઓછા રેટ પર ટિકિટો ટોકિઝની બહાર વેચાય ત્યારે હાલત કેવી થાય?\nરાજકપૂરે `મેરા નામ જોકર’નું ડેમેજ કન્ટ્રોલ કરવા ફિલ્મની લંબાઇ ઓછી કરી. પણ પિક્ચર ના બેઠું થયું તે ના જ થયું. જે કાપકુપ કરાઇ તેમાં એક ગાયન આખું કપાયું અને ભોગ બન્યું રાજકપૂર ઉપર મહંમદ રફીના અવાજમાં આવેલાં દુર્લભ ગીતોમાંનું એક! એ રચના એટલે ‘હીર’ના નામે પ્રખ્યાત પંજાબની પ્રેમકહાની હીર-રાંઝાનું એ દર્દભર્યું કાવ્ય, જે ભારત અને પાકિસ્તાનના કંઇ કેટલાય ગાયકોએ ગાયું છે. આજે તો ભલું થજો ‘યુ ટ્યુબ’નું કે એ કપાયેલું ગાયન અહીં મુકી શકાય છે. જુઓ રફી સાહેબના બુલંદ સ્વરમાં રાજકપૂરને ‘હીર’ અભિનિત કરતા અને છેલ્લા ઊંચા સ્વરો સાંભળતાં તે પણ સમજાશે કે આ ગાયન રાજકપૂરના કાયમી કંઠ મુકેશને શંકર જયકિશને કેમ ના સોંપ્યુ.\nશંકર જયકિશન માટે ફિલ્મફેર એવોર્ડ લાવનાર ‘પેહચાન’નાં ગાયનો લોકપ્રિય જરૂર હતાં અને તેમાંનું મુકેશ અને શારદાએ ગાયેલું “વો પરી કહાંસે લાઉં…” સૌથી વધુ પોપ્યુલર થયું હતું. તો શ્રેષ્ઠ ગાયિકાના એવોર્ડમાં પણ એ વરસે વિવાદની સ્થિતિ થઇ હતી. તે સાલ એ પુરસ્કાર શંકર જયકિશનની શોધ એવાં શારદા (યાદ છે ને? “તિતલી ઉડી…” ગાનાર શારદા?) ને અપાયો અને તે પણ ‘જહાં પ્યાર મિલે’ના કેબ્રે ગીત “બાત જરા હૈ આપસ કી….” માટે!\nએ વખતે ફિલ્મફેર એવોર્ડને લોકોના મતદાનથી અપાતા હોવાનો દાવો થતો હતો. પણ નવાઇની વાત એ હતી કે તે દિવસોની લોકપ્રિયતાની એક માત્ર પારાશીશી જેવી બિનાકા ગીતમાલાની વાર્ષિક દોડમાં પહોંચેલાં બત્રીસ ગાયનોમાં પણ “બાત જરા હૈ આપસ કી..” ક્યાંય નહતું! તેને બદલે એ જ પિક્ચરના ટાઇટલ ગીત “ચલે જા ચલે જા ચલે જા… જહાં પ્યાર મિલે…” ગાવા બદલ સુમન કલ્યાણપુરને ‘બેસ્ટ પ્લેબેક સિંગર’ તરીકે પુરસ્કૃત કરવા જેવાં નહતાં? પણ આપણું સાંભળે કોણ?\n૧૯૭૦ના એવોર્ડ અમારે નક્કી કરવાના હોત તો તે સાલના શ્રેષ્ઠ ગીતકાર તરીકે (“સબસે બડા નાદાન વહી હૈ…” માટે) વર્મા મલિકને એ પુરસ્કાર આપવાને બદલે નવા નવા મેદાનમાં આવીને પોતાની કલમની નોંધ લેવા મજબુર કરનાર ગુલઝારને તેમની, ૧૯૬૯ની ફિલ્મ પણ એવોર્ડ માટે ’૭૦માં હતી તે, ‘ખામોશી’ની અદભૂત કવિતા “હમને દેખી હૈ ઉન આંખોં કી મહકતી ખુશ્બુ, હાથ સે છુ કે ઇસે રિશ્તોં કા ઇલ્જામ ન દો, સિર્ફ એહસાસ હૈ યે રૂહ સે મેહસુસ કરો, પ્યાર કો પ્યાર હી રહને દો, કોઇ નામ ન દો…” માટે આપત! (આ તો બાત જરા હૈ આપસ કી!!)\nPosted by Salil Dalal at 9:06 PM6comments:\nફિલમની ચિલમ.... ૧૯૮૦ એટલે ‘ડીસ્કો’ની લોકપ્રિયતાનું...\nશું આપણી ભારતીય પાર્લામેન્ટ અને પોલીટિશ્યનો આવી ગમ...\nફાધર્સ ડેએ ‘સન’ સનીની સનસની.... યાનિ? યાની! ...\nઆંખોં કો વિઝા નહીં લગતા સપનોં કી સરહદ નહીં હોતી...\n૧૯૭૦: (2) ‘મેરા નામ જોકર’ની બોક્સઓફિસની પછડાટ અ...\nફિલમની ચિલમ! ૧૯૭૦નું વર્ષ:જ્યારે ફિલ્મસંગીતે કરવ...


ગુજરાતની ચૂંટણી જીતવા મોદીની 34 સભા : ઝંઝાવાતી પ્રચાર - GSTV\nગુજરાતની ચૂંટણી જીતવા મોદીની 34 સભા : ઝંઝાવાતી પ્રચાર\nચૂંટણી પ્રચારમાં બંને પાર્ટીના મુખ્ય સ્ટાર પ્રચારક નરેન્દ્ર મોદી અને રાહુલ ગાંધીએ લગભગ આખા રાજ્યમાં પ્રવાસ કરી મતદારોને રીઝવવા પ્રયાસ કર્યો છે. ત્યારે વડાપ્રધાન નરેન્દ્ર મોદીની વાત કરીએ તો રાજ્યભરમાં કુલ 34 જેટલી સભાઓનું આયોજન કરવામાં આવ્યું છે. જેમાં કેટલાક પ્રવાસ થઈ ગયા છે અને હજી કેટલીક સભાઓ બાકી છે.\nવડાપ્રધાન નરેન્દ્ર મોદી દિલ્હીની ગાદી સંભાળ્યા બાદ ગુજરાતમાં વિધાનસભાની આ પ્રથમ ચૂંટણી છે. આ ચૂંટણી જીતવી ભાજપ માટે આબરુનો સવાલ તો છે જ, પરંતુ મોદી દિલ્હી ગયા બાદ જાણે ભાજપને તો આ ચૂંટણી લોઢાના ચણા ચાવવા સમાન બની ગઈ છે. 27 નવેમ્બરથી મોદીએ વિધિવત ભાજપ માટે પ્રચારની શરૂઆત કરી છે. એક જ દિવસમાં ભુજ, જસદણ, ધારી અને કામરેજમાં સભાઓ ગજવી હતી. આ ચાર સભાની જો વાત કરીએ તો મુસ્લિમ અને પાટીદાર મતદારો વધારે છે. ભાજપ સામે તેની ભારોભાર નારાજગી છે અને તેના માટે જ સભા માટે આ સ્થળ પર પસંદગી ઉતારવામાં આવી હતી. નરેન્દ્ર મોદીએ 29 નવેમ્બરે મોરબી, પ્રાચી, પાલીતાણા અને નવસારીમાં સભા યોજી હતી. આ બેઠકમાં સીરામીક વેપારીઓ,પાટીદારો અને આદિવાસી મતદારો વધારે છે. જીએસટી અને નોટબંધીનાં કારણે થયેલી નૂકશાની ટાળવા આ સભાઓ યોજાઇ હતી.\n3 ડિસેમ્બરે ભરૂચ,સુરેન્દ્રનગર અને રાજકોટમાં સભા યોજવામાં આવી આ ત્રણ જિલ્લા પણ એવા છે જેમાં ભાજપને આ ચૂંટણીમાં નુકશાન સહન કરવું પડી શકે છે ભરૂચમાં મુસ્લિમ મતદારો વધારે છે તો સૌરાષ્ટ્રમાં પાટીદાર ઇફેક્ટ અને કોંગ્રેસનું જોર વધારે છે તો ભરવાડ અને દરબાર સમાજના ઝઘડાના કારણે અને જીતુ વાઘાણી સાથે થયેલા મનદુઃખના કારણે ક્ષત્રિય સમાજ પણ ભાજપથી નારાજ છે.\n4 ડિસેમ્બરે ધરમપુર,ભાવનગર,જૂનાગઢ અને જામનગર માં સભાઓ થઈ હતી એના પછી6તારીખે ધંધુકા, દાહોદ અને નેત્રંગમાં સભા થઈ જેમાં દાહોદ અને નેત્રંગ આદિવાસી બેલ્ટ છે જે કોંગ્રેસની વોટબેંક છે. તો પાટીદાર અનામત આંદોલનના એપી સેન્ટર એવા સુરતમાં7તારીખે સભા યોજવામાં આવી હતી. મોદીએ ગુજરાતનું સુકાન સાંભળ્યા બાદથી રાજ્યના મતદારો ભાજપને ઓછું અને મોદીને વધારે લક્ષમાં રાખી મત આપતા હતા. ત્યારે આ ચૂંટણીમાં મોદી ગુજરાતમાં નથી જેનું નુકશાન ભાજપ ને વેઠવું પડી શકે એ વાત ચોક્કસ છે.\nGujarat Electionpm modipolitics\nબેંગ્લોરમાં સની લિયોનીના વિરોધમાં પોસ્ટરો સળગાવાયાં\nહાર્દિકનો હુંકાર : કોંગ્રેસના જે નેતા પૈસાની લાલચે ભાજપમાં ગયા છે તેમને પ્રજા જાકારો આપશે


સીબીઆઈના વડાને રજા પર ઉતારી દેવાના પગલા સામે કૉંગ્રેસ સુપ્રીમ કોર્ટમાં\nનવી દિલ્હી, તા.3: સેન્ટ્રલ બ્યૂરો અૉફ ઇન્વેસ્ટિગેશન (સીબીઆઈ)ના વડા આલોક વર્માને બળજબરીથી રજા પર ઉતારી દેવાના સરકારના પગલાને કૉંગ્રેસના વરિષ્ઠ નેતા મલ્લિકાર્જુન ખડગેએ સુપ્રીમ કોર્ટમાં પડકાર્યું છે. તેમણે સરકારના પગલાને `સંપૂર્ણપણે ગેરકાયદે અને મનસ્વી' ગણાવ્યું છે. આલોક વર્મા પાસેથી તેમની સત્તાઓ પાછી ખેંચી લેતા કેન્દ્ર સરકારના આદેશને પાછો ઠેલવાની ખડગેએ સુપ્રીમ કોર્ટ પાસે દાદ ચાહી છે.\nસીબીઆઈના વડા બે વર્ષની નિશ્ચિત મુદત ધરાવતા હોવાનો ખડગેની અરજીમાં ઉલ્લેખ કરીને જણાવાયું છે કે વર્તમાન ડિરેક્ટરની બદલી સિલેક્શન કમિટીની મંજૂરી ધરાવતી હોવી જોઈએ. લોકસભામાં વિપક્ષના નેતા ખડગે આ સિલેકશન કમિટીના સભ્ય છે, જે કમિટીએ સીબીઆઈના વડા તરીકે આલોક વર્માની પસંદગી કરી હતી. સિલેકશન કમિટીના અન્ય બે સભ્યો વડા પ્રધાન અને ચીફ જસ્ટિસ છે.


Do you know what kind of student PM Modi's teacher considers him? Which students were Amit Shah and Adani? Read 10 celebrity teachers and school related cases | શું તમે જાણો છો કે PM મોદીના શિક્ષક તેમને કેવા વિદ્યાર્થી માને છે? અમિત શાહ અને અદાણી કેવા વિદ્યાર્થી હતા? 10 સેલિબ્રિટીઝના શિક્ષકો અને શાળા સંબંધિત કિસ્સાઓ વાંચો - Divya Bhaskar\nDo You Know What Kind Of Student PM Modi's Teacher Considers Him? Which Students Were Amit Shah And Adani? Read 10 Celebrity Teachers And School Related Cases\nશિક્ષક દિવસ પર વિશેષ:શું તમે જાણો છો કે PM મોદીના શિક્ષક તેમને કેવા વિદ્યાર્થી માને છે? અમિત શાહ અને અદાણી કેવા વિદ્યાર્થી હતા? 10 સેલિબ્રિટીઝના શિક્ષકો અને શાળા સંબંધિત કિસ્સાઓ વાંચો\nવર્ષો પછી પણ દિગ્ગજ ઉદ્યોગપતિ ગૌતમ અદાણી પોતાના શિક્ષકોને ભૂલ્યા નથી\nકોલેજના દિવસોમાં પણ શાહરૂખ શિક્ષકોનો પ્રિય વિદ્યાર્થી હતો\nશું તમે જાણો છો કે વડાપ્રધાન નરેન્દ્ર મોદીના શિક્ષક કોણ હતા? ગૃહમંત્રી અમિત શાહને કોણે અને શું ભણાવ્યું હશે? અબજોપતિ ગૌતમ અદાણીને કોણે ગણિત શીખવ્યું હશે? સુપરસ્ટાર અક્ષય કુમાર તેના શિક્ષકની નજરમાં કેવા છે? ટોક્યો ઓલિમ્પિકમાં ગોલ્ડ જીતનાર ભાલાફેંક નીરજ ચોપરાને તેના શિક્ષક કેવી રીતે યાદ કરે છે? સુપરસ્ટાર શાહરૂખ ખાનને કિંગ બનાવવામાં તેમના શિક્ષકની શું ભૂમિકા છે?\nજો તમે નથી જાણતા તો આજે શિક્ષક દિવસ પર અમે તમને દેશની 10 એવી જાણીતી દિગ્ગજ હસ્તીઓ વિશે તેમના શિક્ષકો અથવા સાથીઓની જુબાનીમાં રસપ્રદ કિસ્સા અને કહાનીઓ જણાવીએ છીએ. આ હસ્તીઓમાં વડાપ્રધાન નરેન્દ્ર મોદી, ગૃહમંત્રી અમિત શાહ, ઉદ્યોગપતિ ગૌતમ અદાણી, મહેન્દ્ર સિંહ ધોની, અરવિંદ કેજરીવાલ, નીરજ ચોપરા, અક્ષય કુમાર, અઝીમ પ્રેમજી, સોનુ સૂદ અને શાહરૂખ ખાનનો સમાવેશ થાય છે.\nદેશના પ્રથમ ઉપરાષ્ટ્રપતિ અને બીજા રાષ્ટ્રપતિ સર્વપલ્લી રાધાકૃષ્ણનના જન્મ દિવસને આપણે શિક્ષક દિવસ તરીકે મનાવીએ છીએ. ભારતના મહાન શિક્ષણ શાસ્ત્રીઓમાંના એક રાધાકૃષ્ણનનો જન્મ5સપ્ટેમ્બર 1888 ના રોજ તત્કાલીન મદ્રાસ પ્રેસિડેન્સીના ચિત્તૂર જિલ્લામાં હતો\n1. નાટકમાં ભાગ લેવા મક્કમ હતા મોદી, તેમના મજબૂત અભિનયની બધાએ પ્રશંસા કરી હતી: પ્રહલાદ પટેલ\nવડાપ્રધાન નરેન્દ્ર મોદીને બાળપણમાં પ્રાથમિક શિક્ષણની જ્ઞાન આપનાર શિક્ષિકા હીરાબેન મૂલચંદે વડનગરની શાળામાં તેમને ધોરણ એકથી ચાર સુધીનો અભ્યાસ કરાવ્યો હતો. તેઓ જણાવે છે કે 'વડનગરમાં મારું ઘર મોદીના ઘરની સામે જ હતું. આજે મોદી દેશના વડાપ્રધાન છે, પરંતુ તેમના પરિવાર સાથે હજુ પણ તેવા જ સંબંધ છે. હીરાબેન કહે છે કે મને એ વાતનો સૌથી વધુ ગર્વ છે કે મારા વર્ગમાં ભણતા નરેન્દ્રભાઈ મોદી આજે દેશના વડાપ્રધાન છે. હીરાબેન મોદીના બાળપણનો એક કિસ્સો જણાવે છે કે, મોદી દરરોજ સાંજે મહાદેવની આરતી કરીને પોતાના માતા-પિતાને નમન કરતાં હતા.\nપ્રાથમિક શિક્ષણ બાદ નરેન્દ્ર મોદીએ ગામમાં જ બીએમ હાઈસ્કૂલમાં પ્રવેશ લીધો. વડનગરમાં રહેતા નિવૃત્ત શિક્ષક પ્રહલાદ ભાઈ પટેલ જણાવે છે કે તેમણે નરેન્દ્ર મોદીને બી.એન હાઈસ્કૂલમાં ધોરણ નવથી અગિયાર એટલે કે લગભગ ત્રણ વર્ષ સુધી ભણાવ્યું હતું. જ્યારે તે દિવસો વિશે પૂછવામાં આવ્યું ત્યારે તેઓ કહે છે કે 'મોદી હંમેશા સંસ્કૃત અને ગુજરાતીનો અભ્યાસ કરવા આતુર રહેતા હતા. બાકીના વિદ્યાર્થીઓની સરખામણીમાં તેઓ હંમેશા સંસ્કૃત અને ગુજરાતી ભાષાને લગતા પ્રશ્નો પૂછતા હતા.\nપ્રહલાદ ભાઈ આગળ જણાવે છે કે નરેન્દ્ર મોદી વિશે એક ખાસ વાત એ હતી કે તેમણે દરેક સ્પર્ધામાં ભાગ લેવાનો પ્રયત્ન કરતાં હતા. હંમેશા ભાગ લેનાર બે વિદ્યાર્થીઓ હતા- એક નરેન્દ્ર મોદી અને બીજા રંજના પરીખ, જે હાલમાં બોમ્બે હાઈકોર્ટમાં જાણીતા વકીલ છે. શાળામાં આયોજીત એક નાટકને યાદ કરતા પ્રહલાદ ભાઈએ કહ્યું કે 'મને હજુ પણ યાદ છે કે એક નાટકમાં જોગીદાસ ખુમાણનું પાત્ર ભજવવા માટે નરેન્દ્ર ભાઈ મક્કમ થઈ ગયા હતા અને છેવટે તેમણે જોગીદાસ ખુમાણની ભૂમિકા ભજવી હતી. આ નાટકમાં મોદીએ હાથમાં તલવાર લઈને શાનદાર ભૂમિકા ભજવી હતી, તેની ખૂબ જ પ્રશંસા કરવામાં આવી હતી.'\n'જીવનચરિત્ર પ્રકાશિત થયું ત્યારે નરેન્દ્રભાઈએ મને એક પત્ર મોકલ્યો હતો'\nવડનગરની શાળામાં વડાપ્રધાન મોદીને ભણાવનારા શિક્ષક સોમાભાઈ પટેલ હવે ખૂબ જ વૃદ્ધ થઈ ગયા છે. સોમાભાઈ પટેલ યાદશક્તિ પર ભાર મૂકતા જણાવે છે કે 'જ્યારે પણ દેશભક્તિના ગીતો ગાવાની વાત હોય કે આઝાદીને લગતા પ્રસંગો બાબતની કોઈ વાત હોય. નરેન્દ્ર મોદી તેને ખૂબ જ ધ્યાનથી સાંભળતા અને આત્મસાત કરતા હતા. તે દરમિયાન, મેં વડનગરમાં રાષ્ટ્રીય સ્વયંસેવકની શાખાની શરૂઆત પણ કરી હતી. નરેન્દ્ર મોદી તરત જ તેમાં જોડાયા હતા. તે અહીં ઘણા કામોમાં મહત્વની ભૂમિકા ભજવતા રહ્યા હતા.\nસોમાભાઈ પટેલ કહે છે કે 'નરેન્દ્ર મોદી 2005માં ગુજરાતના મુખ્યમંત્રી હતા. તે સમયે તેમણે તે શિક્ષકોનું સન્માન કરવા માટે એક કાર્યક્રમનું પણ આયોજન કર્યું હતુ, જેમણે તેમના જીવનનું ઘડતર કર્યું હતું. કાર્યક્રમમાં તેમણે મારા સહિત તમામ શિક્ષકોનું સન્માન કર્યું અને આશીર્વાદ પણ લીધા હતા. એટલું જ નહીં, જ્યારે મારા જીવનચરિત્ર પર આધારિત એક પુસ્તક પ્રકાશિત થયું ત્યારે નરેન્દ્ર મોદીએ મને અભિનંદન આપતો એક પત્ર પણ મોકલ્યો હતો.' સોમાભાઈ જુસ્સાથી કહે છે કે મેં સ્વપ્નમાં પણ નહોતું વિચાર્યું કે હું જે વિદ્યાર્થીને ભણાવી રહ્યો છું તે એક દિવસ દેશના વડાપ્રધાન બનશે. નિવૃત્તિ પછી સોમાભાઈ પટેલ સામાજિક જીવનમાં વ્યસ્ત રહે છે અને ઝૂંપડપટ્ટીમાં રહેતા બાળકોને શિક્ષણ આપે છે.\n2. વિદ્યાર્થી રાજકારણમાં હોવા છતાં અમિત ભાઈએ શિક્ષકો સામે એક શબ્દ પણ ઉચ્ચાર્યો ન હતો: અનિતા ધારેખાન\nઅનીતા ધારેખાન અમદાવાદની સીયુ શાહ સાયન્સ કોલેજમાં ગૃહ મંત્રી અમિત શાહ સાથે અભ્યાસ કરતાં હતા. બાદમાં તેઓ તે જ કોલેજમાં શિક્ષિકા પણ રહ્યા હતા. અનિતા અમિત શાહના કોલેજના દિવસો અને શિક્ષકો સાથેના તેના સંબંધને યાદ કરે છે\nઅનિતા કહે છે કે 'અમિત ભાઈ કોલેજમાં મારાથી એક વર્ષ જુનિયર હતા. સીયુ શાહ કોલેજમાં તેઓ બે વર્ષ રહ્યા હતા. પછી તે વધુ અભ્યાસ માટે ઝેવિયર્સ કોલેજમાં ચાલ્યા ગયા હતા. કોલેજમાં ચૂંટણી દરમિયાન અમે એકબીજાને ખૂબ સારી રીતે ઓળખ્યા હતા. અમિત ભાઈ તેમના વર્ગના પ્રતિનિધિ હતા અને હું LR હતી. તે સમયે વિદ્યાર્થી સંઘની ચૂંટણીમાં કોઈ રાજકારણ નહોતું થતું અને ચૂંટણી માત્ર કોલેજ સુધી જ મર્યાદિત રહેતી હતી.\nચૂંટણી દરમિયાન પણ અમે બધા મિત્રો ખૂબ મસ્તી કરતા હતા, પરંતુ અમિત ભાઈનો સ્વભાવ હંમેશા ધીરજવાન અને ગંભીર રહેતો હતો. તેમના મનમાં હંમેશા કંઇક ચાલ્યા જ કરતું હતું. તેમને આજે હું જોઉં તો, તે ખબર પડે છે કે તેમનામાં ચૂંટણીઓ વિશે એક અલગ જ પ્રકારનો જુસ્સો હતો, જેના કારણે તેઓ આજે આ મુકામે પહોંચ્યા છે. શિસ્તની વાત કરીએ તો અમિત ભાઈ ખૂબ સારા વિદ્યાર્થી હતા. વિદ્યાર્થી રાજકારણમાં હોવા છતાં, તેમણે ક્યારેય કોઈ શિક્ષક વિરુદ્ધ અવાજ કર્યો ન હતો અને હંમેશા તેમનો આદર કર્યો હતો.\nઅનિતા જણાવે છે કે 'કોલેજમાં અમિત ભાઈની ઓળખ વિદ્યાર્થી નેતા તરીકેની હતી, પરંતુ આ છબી હોવા છતાં તેમનું વર્તન સામાન્ય વિદ્યાર્થી જેવું હતું. કોલેજમાં તેમની સાથે મિત્રતા હતી તે આજે પણ કાયમ છે. હું 2008 માં તેમને ત્યારે મળી હતી, જ્યારે ભૂતપૂર્વ વિદ્યાર્થીઓને સીયુ શાહ કોલેજના ભૂતપૂર્વ વિદ્યાર્થી સંગઠનના સભ્યો તરીકે પસંદ કરવામાં આવી રહ્યા હતા. પછી હું અમિત ભાઈ પાસેથી ફોર્મ લેવા ગઇ હતી. જ્યારે મેં તેમને આદરપૂર્વક સંબોધ્યા હતા ત્યારે તેમણે હસતાં-હસતાં કહ્યું- ફક્ત અમિત નામથી બોલાવો. આજે અમિત ભાઈ દેશના ગૃહ મંત્રી છે. છતાં પણ જૂના મિત્રો સાથે સંપર્કમાં રહે છે.\n'અમિત ભાઈ હજારોની ભીડમાં પણ મિત્રોને ઓળખી લે છે'\nઅમિત શાહના બાળપણના મિત્ર સુધીર દરજી તેમના શાળાના દિવસો યાદ કરે છે, અને જણાવે છે કે 'અમિતભાઈ અને હું 1968 થી બાલ મંદિર શાળામાં ધોરણ4સુધી અને ત્યારબાદ ધો.5થી9સુધી RBLD મિડલ સ્કૂલમાં સાથે ભણ્યા હતા. આ પછી અમિત શાહ 1979 માં અમદાવાદની સંઘવી સ્કૂલમાં ભણવા ગયા હતા.\nઅમિતભાઈ બાળપણથી જ શાંત સ્વભાવના હતા. ન તો તેમને કોઈની સાથે વિવાદ થતો હતો અને ન તો તે ક્યારેય કોઈના વિવાદ વચ્ચે આવતા હતા. તેઓ ભણવામાં પણ ખૂબ હોશિયાર હતા. અભ્યાસમાં તેમની રુચિના કારણે હું પણ સારી રીતે અભ્યાસ કરી શકતો હતો. તેઓ તે સમયે મૈત્રીપૂર્ણ હતા અને આજે પણ છે. હજારો લોકોની ભીડમાં પણ તે મને સરળતાથી ઓળખી લે છે. આજે પણ મારા બાળપણના મિત્રની જેવા જ સંબંધ છે.\n3. વર્ષો પછી પણ ગૌતમ પોતાના શિક્ષકોને ભૂલ્યા નથી, પુત્રના લગ્નમાં શાળાના તમામ શિક્ષકોને બોલાવ્યા હતા: જગદીશ પાઠક\nદેશના દિગ્ગજ ઉદ્યોગપતિ ગૌતમ અદાણીના શિક્ષક રહેલા જગદીશ પાઠકે દિવ્ય ભાસ્કર સાથે તેમના શાળાના દિવસો સાથે જોડાયેલી કેટલીક યાદો શેર કરી હતી. જગદીશ પાઠક કહે છે કે 'ગૌતમ પોતાના વિદ્યાર્થી જીવન દરમિયાન ખૂબ પ્રામાણિક હતા. જ્યારે પણ તે પોતાનું હોમવર્ક ન કરી શકતો ત્યારે તે વર્ગમાં ઉભો રહીને તેને જાતે જ સ્વીકાર કરતો હતો. તેનું ફ્રેન્ડ સર્કલ પણ સારું હતું. તે બધા પણ અદાણીની જેમ પૂરી મહેનત સાથે અભ્યાસ કરતા હતા. અદાણી અને તેના મિત્રોએ હંમેશા શાળાની પરંપરાનું પાલન કર્યું અને અન્ય વિદ્યાર્થીઓને પણ શિસ્ત રાખવાના પ્રયાસ કરતાં હતા.\nઅમને તેમની સફળતા પર ગર્વ છે\nજગદીશ પાઠક કહે છે કે 'આજે જ્યારે પણ હું ગૌતમ અદાણીની સિદ્ધિઓ અને સફળતાઓ વિશે સાંભળું છું ત્યારે મને ખૂબ ગર્વની લાગણી થાય છે. ગૌતમભાઈ સીએન હાઈસ્કૂલના શ્રેષ્ઠ વિદ્યાર્થીઓમાંના એક છે. સીએન સ્કૂલમાં 1972 થી 2004 સુધી અભ્યાસ કરનારા ઘણા વિદ્યાર્થીઓના વ્યક્તિત્વની ખૂબ ચર્ચા થાય છે. સાથે જ ગૌતમ અદાણી માત્ર એક નામ નથી, પરંતુ તેની ઓળખ આંતરરાષ્ટ્રીય સ્તરે પણ છે.' આજે પહેલી વાર કોઈએ મને તેમના શાળાના દિવસો વિશે પૂછ્યું, તો ઘણી યાદો ફરી તાજી થઈ ગઈ.\nજગદીશ પાઠક કહે છે કે 'ટેકનિકલ વિષયોના વિદ્યાર્થીઓને ભાષા શીખવવી એ શિક્ષકની પરીક્ષા હોય છે. જો કે, જ્યારે ગૌતમભાઈ અને તેમના મિત્રોને ભણાવવાનો સમય આવ્યો ત્યારે મારા માટે તે ખૂબ મુશ્કેલ રહ્યું ન હતું, કારણ કે તેઓ ગંભીરતાથી અભ્યાસ કરતાં હતા અને તેના કારણે તે ગુજરાતી ભાષામાં પણ ખૂબ સારા હતા. જ્યારે તેમના પુત્રના લગ્ન થયા ત્યારે તેમણે સીએન સ્કૂલના તમામ શિક્ષકોને આમંત્રણ આપ્યું હતું. તે અમારા માટે સન્માનની વાત હતી. વર્ષો પછી પણ તેઓ તેમના કોઈ શિક્ષકને ભૂલ્યા નથી.'\nતમામ સોંપેલ કાર્યો સમયસર પૂર્ણ કરતા હતા\nસીએન સ્કૂલમાં ગૌતમ અદાણીને ટેકનિકલ વિષયો ભણાવતા દિલીપસિંહ ઝાલા કહે છે કે 'ગૌતમ અદાણી 8,9અને 10 માં ટેકનિકલ વિષયો ભણાવતા હતા. તે વિશિષ્ટતા ધરાવતો વિદ્યાર્થી હતો. તેને જે પણ કામ કહેવામા આવતું હતું તે સમયસર નિષ્ઠાપૂર્વક પૂર્ણ કરતાં હતા. તે સમયે તે વાતનો અંદાજો પણ ન હતો કે એક દિવસ તેમની આંતરરાષ્ટ્રીય સ્તરે ઓળખ બનશે, પરંતુ તેની મહેનત અને સમર્પણ જોઈને એવું લાગતું હતું કે તે પોતાના ક્ષેત્રમાં પ્રગતિ કરશે. તે સ્વભાવે એક સરળ અને લો પ્રોફાઈલ વિદ્યાર્થી હતા. '\nપ્રથમ લોકસભા સ્પીકરે પણ સીએન સ્કૂલમાં જ અભ્યાસ કર્યો હતો\nઅમદાવાદની સીએન સ્કૂલ એ જ છે, જ્યાં માત્ર ગૌતમ અદાણી જ નહીં, પણ ભારતની વિશ્વ વિખ્યાત ફાર્મા કંપની ઝાયડસ કેડિલાના માલિક પંકજ પટેલે પણ અભ્યાસ કર્યો હતો. આ ઉપરાંત વાઘ-બકરી ગ્રુપના પીયૂષ દેસાઈ અને ટોરેન્ટ પાવરના સુધીર મહેતા પણ આ જ શાળાના વિદ્યાર્થીઓ રહી ચૂક્યા છે. આનાથી આગળ વધીને ગુજરાતી સાહિત્યકાર જીણાભાઈ દેસાઈ અને લોકસભાના પ્રથમ અધ્યક્ષ ગણેશ માવલંકર જેવી મહાન હસ્તી પણ આ શાળાનો એક ભાગ રહ્યા છે.\n4. ધોનીના શોટથી બારીઓ તૂટતી હતી ત્યારે પગારમાંથી દંડ ભરવાની સ્થિતિ આવી પડતી હતી: કેશવ બેનર્જી\nભારતીય ક્રિકેટ ટીમના સૌથી સફળ કેપ્ટન મહેન્દ્ર સિંહ ધોનીએ રાંચીની શ્યામલી કોલોની સ્થિત જવાહર વિદ્યા મંદિર (તે સમયે DAV)માંથી શાળાનું શિક્ષણ પૂરું કર્યું હતું. તેમના ક્રિકેટની સફર પણ આ શાળાના મેદાનથી શરૂ થઈ હતી.\nઆઠ વર્ષના ધોનીની ગોલકીપિંગના ચાહક હતા બેનર્જી સાહેબ\nJVM શ્યામલીના સ્પોર્ટ્સ ટીચર કેશવ રંજન બેનર્જી (બેનર્જી સર) એ જણાવ્યું હતું કે 1991 માં જ્યારે તેણે ધોનીને પ્રથમ વખત ફૂટબોલ મેચ રમતા જોયો હતો. ત્યારે 8 વર્ષનો ધોની તે ફૂટબોલમાં ગોલકીપર હતો. ડાઇવ મારીને બોલને પકડવાના ધોનીના અંદાજથી બેનર્જી સર ચાકહ થઈ ગયા હતા. આ દરમિયાન તેમણે નક્કી કર્યું હતું કે તે તેને સ્કૂલ ક્રિકેટ ટીમના વિકેટકીપર તરીકે તૈયાર કરશે. બે વર્ષ પછી, તેને શાળા ક્રિકેટ ટીમમાં પણ પ્રવેશ મળ્યો હતો. તેણે કહ્યું કે શરૂઆતમાં તે ફૂટબોલની જેમ ક્રિકેટ બોલને પકડતો હતો.\nબેનર્જીએ આચાર્યને કહ્યું, હું દંડ આપીશ, શોટ રોકી નહીં શકું\nબેનર્જી સર કહે છે કે ધોની શરૂઆતથી જ શક્તિશાળી રહ્યો છે. તે બાળપણથી જ મજબૂત શોટ મારતો હતો. સાંજે પ્રેક્ટિસ દરમિયાન, જ્યારે તેને શાળાના મેદાનમાં બેટિંગ કરવાની તક મળતી હતી ત્યારે તે તેના શોટ સાથે, તે શાળાના ત્રીજા માળેની બારીઓ તોડી નાખતો હતો. જ્યારે ઘણી વખત આવું બન્યું ત્યારે શાળાના આચાર્યએ એક વખત બેનર્જી સરને બોલાવ્યા હતા અને કહ્યું કે જો બાળકો આ પ્રકારે કરતા રહેશે તો તેઓ શાળામાં ક્રિકેટ બંધ કરી દેશે. ત્યારે બેનર્જી સરએ કહ્યું હતું કે સર તેઓ બાળકોને શોટ મારતા રોકી શકતા નથી. પછી તેમની પાસેથી તૂટેલી બારીઓનો દંડ માંગવામાં આવ્યો હતો. તેઓ આ દંડ તેમના પગારમાંથી કાપી લેવા માટે પણ જણાવી દીધું હતું.\nધોનીના કોલ પર બેનર્જીની પત્નીની સારવાર તરત જ શરૂ થઈ ગઈ હતી\nસફળતાની ઉંચાઈઓને સ્પર્શ્યા બાદ પણ ધોની બેનર્જી સરનો એટલો જ આદર કરે છે જેટલો તેઓ બાળપણમાં કરતા હતા. બેનર્જી સાહેબે કહ્યું કે તે 2008ની વાત છે. ત્યારે ધોની ભારતીય ક્રિકેટ ટીમનો મોટો સ્ટાર બની ગયો હતો. ઈમરજન્સીમાં તેમની પત્નીને સંધિવાની સારવાર કરાવવાની હતી.. તમામ ઓળખ કામે લગાડી હોવા છતાં, સીએમસી વેલ્લોરમાં તેમની પત્નીની સારવાર શરૂ કરવામાં આવી રહી ન હતી. તેમને4મહિના પછી બોલાવવામાં આવી રરહ્યા હતા. પછી છેવટે તેણે ધોનીને ફોન કરીને પોતાની સમસ્યા જણાવી. ધોનીએ તેને ફક્ત કહ્યું કે સર, હું કંઈક કરીને જોવ છું. તેનો ફોન મૂક્યાના 10 મિનિટ પછી તેમને CMC વેલ્લોરથી ફોન આવ્યો અને તેમની પત્નીની સારવાર શરૂ થઈ ગઈ હતી. તે કહે છે કે આજે પણ તે ધોનીના ફાર્મ હાઉસની અંદર કોઈ પણ પ્રતિબંધ વગર જાય છે.\nએલેક્સાના મુખ્ય વૈજ્ઞાનિક રોહિત પ્રસાદે પણ જવાહર વિદ્યા મંદિર શાળામાંથી અભ્યાસ કર્યો છે\nમેકોન મેનેજમેન્ટ દ્વારા સંચાલિત આ શાળાના ઘણા વિદ્યાર્થીઓ આજે તેમના ક્ષેત્રના શિખર પર છે. એલેક્સાના હેડ સાયન્ટિસ્ટ રોહિત પ્રસાદે, જેમણે મશીન સાથે વાત કરવાનું સપનું પૂરું કર્યું, તેમણે પણ અહીંથી પોતાનો શાળાનો અભ્યાસ પૂર્ણ કર્યો હતો.\n5. અરવિંદ કેજરીવાલ હંમેશા શિક્ષકોના પ્રિય હતા, બહુ ઓછા બોલતા હતા: ડો. ગગન મલ્હોત્રા\nદિલ્હીના મુખ્યમંત્રી અરવિંદ કેજરીવાલે વર્ષ 1982માં HAU હિસાર સ્થિત કેમ્પસ સ્કૂલમાંથી 9માં ધોરણમાં પ્રવેશ મેળવ્યો હતો. 10 પાસ કર્યા બાદ તેઓ હિસારની ડીએન કોલેજમાં એડમિશન લીધા પછી, તેણે બે વર્ષ સુધી અભ્યાસ કર્યો. કેજરીવાલને ભણાવનારા શિક્ષકોમાંથી કોઈ પણ આ સમયે હિસારમાં રહેતું નથી, પરંતુ તેના શાળાના દિવસોના મિત્ર ગગન, તેમના શિક્ષકો સાથેના સંબંધો યાદ કરે છે.\nડો. ગગન કહે છે કે 'કેજરીવાલ ઓછું બોલતા, પણ તેજસ્વી વિદ્યાર્થી હતા. તે શાળામાં બે નંબરના વિદ્યાર્થી હતા. IAS સુધીર રાજપાલ તે સમયે પ્રથમ હતા. બંને શિક્ષકોના જાણીતા હતા. કેજરીવાલની ખાસિયત એ હતી કે તેઓ ક્યારેય ઢીલી વાત કરતા ન હતા અને તેઓ તે બાબતની તળેટી સુધી જતા હતા. જેથી શાળાના શિક્ષકોના વિશ્વાસપાત્ર હતા.\nડો. ગગન પણ તેમના શાળાના દિવસોમાંથી એક ઘટના શેર કરે છે. શાળાની ફૂટબોલ ટીમની મેચ હતી. અરવિંદ કેજરીવાલ પણ ટીમમાં હતા. જે દિવસે મેચ યોજાઈ તે દિવસે કેજરીવાલને તાવ આવ્યો હતો. તે છતાં તેઓ મેચ રમવા માટે શાળાએ પહોંચ્યા હતા. થોડો સમય રમ્યા બાદ અરવિંદ કેજરીવાલની તબિયત ખરાબ થઈ ગઈ અને તેમને આરામ આપવામાં આવ્યો. અમારી ટીમ મેચ જીતી શકી ન હતી, પરંતુ કેજરીવાલે તેમના પ્રયાસોમાં કોઈ કસર છોડી ન હતી.\n6. નીરજ સોશિયલ મીડિયા અને મોબાઈલથી દૂર રહેતો હતો, બ્લુપ્રિન્ટ તૈયાર કરીને કામ કરે છે: રવિન્દર ચૌધરી\nટોક્યો ઓલિમ્પિકમાં જેવલિન થ્રોમાં ગોલ્ડ મેડલ જીતનાર નીરજ ચોપરા આ દિવસોમાં ચર્ચામાં છે. તેઓ દેશ-વિદેશમાં સેલિબ્રિટી તરીકે ઉભરી આવ્યા છે. નીરજ હરિયાણાનો છે, પરંતુ તેમણે ચંદીગઢમાં ઘણો સમય પસાર કર્યો છે. વર્ષ 2015-16માં નીરજ ચોપરાએ DAV કોલેજ સેક્ટર-10 માં BA પ્રથમ વર્ષમાં પ્રવેશ લીધો હતો. તેણે અહીં એક વર્ષ અભ્યાસ કર્યો. તે પછી તે સેનામાં જોડાયો હતો. હાલમાં તે લવલી પ્રોફેશનલ યુનિવર્સિટીમાંથી ડિસ્ટન્સ મોડમાં અભ્યાસ કરે છે.\nકોલેજના ડિરેક્ટર રવીન્દર ચૌધરી, જે ડીએવી કોલેજમાં નીરજના શિક્ષક હતા, તેઓ કહે છે કે કોલેજના દિવસોમાં નીરજ હંમેશા ડાઉન ટુ અર્થ રહેતો હતો. તે પોતાના કામ પર સંપૂર્ણ ધ્યાન રાખતો હતો. તેમનું વર્તન પણ અન્ય બાળકોથી અલગ હતું. તે સોશિયલ મીડિયાથી સંપૂર્ણપણે દૂર રહેતો હતો, મોબાઇલનો પણ ઉપયોગ કરતો ન હતો.\nતેઓ કહે છે કે નીરજે જે પણ કરવાનું હોય તે પોતાના મનમાં બ્લૂ પ્રિન્ટ તૈયાર કરી લેતો હતો. તે તેના આયોજન પર સંપૂર્ણ ધ્યાન કેન્દ્રિત કરતો હતો. તેથી જ ઓલિમ્પિકમાં પણ તેણે શાનદાર પ્રદર્શન કર્યું.\nઆયુષ્માન ખુરાના સહિત ઘણી હસ્તીઓએ આ શાળામાંથી અભ્યાસ કર્યો છે\nરવિન્દર ચૌધરી કહે છે કે ટોક્યો ઓલિમ્પિકમાં નીરજ ચોપરા સિવાય પણ આવા ઘણા ખેલાડીઓ હતા જેમણે આ કોલેજમાંથી અભ્યાસ કર્યો છે. ભારતીય હોકી સ્ટાર ગુરજંત સિંહ પણ એક વર્ષ સુધી તેમના વિદ્યાર્થી રહ્યા છે. આ સિવાય હાલમાં પેરા ઓલિમ્પિકમાં હાઈ જમ્પમાં સિલ્વર મેડલ મેળવનાર નિષાદ પણ તેનો વિદ્યાર્થી રહ્યો છે. ફિલ્મ સ્ટાર આયુષ્માન ખુરાના અને ભારતીય ફિલ્મ સંગીતકાર રોચક કોહલી પણ તેમના વિદ્યાર્થીઓ છે.\n7. શાળામાં પણ પોતાના મિત્રોને કસરત કરાવતો હતો, હેતુ વિશે સ્પષ્ટ હતો: અક્ષય\nસુપર સ્ટાર અભિનેતા અક્ષય કુમારે શાળાનો અભ્યાસ મુંબઈમાં માટુંગામાં ડોન બોસ્કો સ્કૂલમાં કર્યો હતો અને માટુંગાની ખાલસા કોલેજમાંથી 11 અને 12 ધોરણ પૂર્ણ કર્યું.5સપ્ટેમ્બર એટલે કે, શિક્ષક દિવસ પર દિવ્ય ભાસ્કરે અક્ષયના શિક્ષક સુધાકર તેલી પાસેથી જાણ્યું કે, તેઓ તેમના જાણીતા વિદ્યાર્થીને કેવી રીતે યાદ કરે છે.\nઅક્ષયને ધોરણ 12માં હિન્દી ભણાવતા પ્રોફેસર સુધાકર તેલી કહે છે કે 'અક્ષય શાળામાં ખૂબ જ નમ્ર, મૈત્રીપૂર્ણ અને ખુશમિજાજી હતો. તેમનું સાચું નામ રાજીવ ભાટિયા છે, તેથી હું તેને રાજીવ કહીને જ બોલાવતો હતો. રાજીવનો અર્થ 'કમળ' થાય છે, બાદમાં તે એવી રીતે ખીલ્યો કે તે અક્ષય બની ગયો. તે તેના મિત્રોમાં પણ ખૂબ જ લોકપ્રિય હતો. હું ઘણીવાર તેને પોતાના મિત્રોને કસરત શીખવતા જોતો હતો.\nસુધાકર સાહેબને યાદ છે કે અક્ષય અને તેનો પરિવાર માતાના ભક્ત હતા અને તેમનું ઘરે માતાનું જાગરણ થતું હતું, જેમાં તેમની શાળાના ઘણા મિત્રોએ હાજરી આપતા હતા.\nપ્રોફેસર સુધાકર કહે છે કે 'અક્ષય બાળપણથી જ તેના હેતુ વિશે સ્પષ્ટ હતો. તે ખાવાનો પણ ખૂબ શોખીન હતો. આજે પણ અક્ષયે તેની શાળા સાથેનો સંબંધ તોડ્યો નથી. જ્યારે પણ તેની કોઈ ફિલ્મ રિલીઝ થાય છે, ત્યારે તેઓ કોલેજના આચાર્યને બાળકો માટે પાસ મોકલે છે.\nએક શિક્ષક તરીકે, તેના વિદ્યાર્થીની કઈ ફિલ્મો તેને ગમે છે? આ સવાલ પર સુધાકર કહે છે કે તેમને અક્ષયની કોમેડી ફિલ્મો જોવી ગમે છે. તેઓ તેને હાસ્ય કલાકાર તરીકે વધુ સફળ માને છે.\n8. સાદગી અંગે આચાર્ય ખુબ જ કડક હતા, આજે પણ અઝીમ ફાઇવ સ્ટાર હોટલોમાં જતા નથી: આદિલ ઈરાની\nઆદિલ ઈરાની મુંબઈમાં રોકાણકાર છે. તેમણે પ્રારંભિક શિક્ષણ માજાગાંવની સેન્ટ મેરી સ્કૂલમાંથી મેળવ્યું હતું. તેઓ આ શાળાના ભૂતપૂર્વ વિદ્યાર્થી સંગઠનના ઉપપ્રમુખ પણ રહી ચૂક્યા છે. એ જ શાળામાંથી વિપ્રોના પૂર્વ ચેરમેન અઝીમ પ્રેમજીએ પણ અભ્યાસ કર્યો છે. પોતાના બાળપણના દિવસોને યાદ કરતા આદિલ કહે છે કે અઝીમ પ્રેમજી આજે જે પણ છે તે શાળાના અભ્યાસને કારણે છે. તેમની સાદગી, મહેનત, શિસ્ત અને ફિટનેશ પાછળ સેન્ટ મેરી સ્કૂલનું મોટું યોગદાન છે. અમે બંને એક જ શાળામાં ભણ્યા, પ્રેમજી અમારા સિનિયર રહ્યા હતા. તેઓ 1961 માં આ શાળામાંથી પાસ થયા હતા. જ્યારે મેં 1969 માં અહીંથી મારો અભ્યાસ પૂર્ણ કર્યો.\nઆદિલ જણાવે છે કે શાળામાં ભણતી વખતે અમે એકબીજાને મળ્યા નહોતા. લાંબા સમય સુધી, મને ખબર પણ ન હતી કે પ્રેમજીનું શિક્ષણ આ શાળામાંથી થયું છે, પરંતુ જ્યારે દેશ અને વિશ્વમાં વિપ્રોનું નામ મળ્યું, ત્યારે મને ખબર પડી કે અમે બંનેએ અમારી સ્કૂલનું શિક્ષણ એક જ સ્કૂલમાંથી કર્યું છે. એટલે કે, અમને બંનેને ભણાવતા મોટાભાગના શિક્ષકો સામાન્ય હતા. મેં અઝીમ જી વિશે સાંભળ્યું છે કે તે હંમેશા વર્ગમાં શ્રેષ્ઠ પરફોર્મર રહ્યા. દરેક વખતે ઇનામ તેના નામે જ રહેતું હતું.\nશાળાના દિવસોને યાદ કરતા આદિલ કહે છે કે ત્યારે અમને શાળામાં સાદગી વિશે શીખવવામાં આવ્યું હતું. અમારા આચાર્ય આ બાબતે કડક રહેતા હતા. આ જ કારણ છે કે પ્રેમજી હજુ પણ સાદગી સાથે જીવન જીવે છે. તેણે પોતાના બાળકોના લગ્ન પણ સાદગી સાથે જ કર્યા હતા. તેઓ ક્યારેય ફાઇવ સ્ટાર હોટલમાં રોકાતા નથી. હંમેશા ભારતીય કારનો જ ઉપયોગ કરે છે.\n40 મિનિટની કસરતને કારણે અઝીમ એકદમ ફિટ છે\nઅઝીમ પ્રેમજીની શાળામાં શારીરિક શિક્ષણ પર પણ ઘણો ભાર આપવામાં આવ્યો હતો. પછી પૂર્વ ઓલિમ્પિયન જલપાડીવાલા શારીરિક શિક્ષણના શિક્ષક હતા. તેઓ એટલા કડક હતા કે દરરોજ મેદાનમાં 40 મિનિટ કસરત કરવતા હતા. આ માટે કોઈ બહાનું પણ ચાલતું નહોતું. આ જ કારણ છે કે 76 વર્ષની ઉંમરે પણ અઝીમ પ્રેમજી સંપૂર્ણપણે ફિટ છે.\nએ જ રીતે, ગણિતના શિક્ષક એચ મિરાન્ડા અને જેમ્સ ફર્ન, ભૌતિકશાસ્ત્રના શિક્ષક કેકુ ઈરાની ખૂબ જ સરળ રીતે ભણાવતા હતા. પછી એબિથ રબેલો અંગ્રેજીના શિક્ષક હતા કે અમારી કોપીમાં જો તેમને કોઈ ભૂલ મળી, તો તેઓ તેને યાદ રાખતા હતા. જ્યારે પણ અમે તેમને મળતા ત્યારે તે કહેતા હતા કે તમે તે તારી કોપીમાં તે ફકરાની લાઇનમાં ભૂલ કરી છે. તે સમયે ત્રણ-ત્રણ શિક્ષકો અંગ્રેજી હતા. એટલે કે, અમારી શાળામાં દરેક વિષય માટે એક કરતા વધારે શિક્ષકો હતા. આથી જ અઝીમ પ્રેમજીના જીવનમાં મહેનત, પ્રામાણિકતા અને સમર્પણના પાઠ પ્રતિબિંબિત થાય છે.\n9. સોનુ સૂદ હોમવર્ક પૂરું ન કરવા માટે બહાના કાઢતો હતો, ક્યારેય વિચાર્યું ન હતું કે તે અભિનયમાં જશે\nફિલ્મ અભિનેતા સોનુ સૂદનો જન્મ પંજાબના મોગામાં થયો હતો. તેમણે પ્રારંભિક અભ્યાસ મોગાની સેક્રેડ હાર્ટ સ્કૂલમાં કર્યો હતો. આ પછી તે એન્જિનિયરિંગનો અભ્યાસ કરવા નાગપુર ગયો. ત્યાં તેમણે યશવંતરાવ ચવ્હાણ કોલેજ ઓફ એન્જિનિયરિંગમાંથી સ્નાતકની ડિગ્રી મેળવી છે.\nઅમરજીત કૌર ગિલ, જે સેક્રેડ હાર્ટ સ્કૂલમાં તેમની શિક્ષિકા હતા, તેઓ કહે છે કે સોનુ સૂદનું શાળાનું શિક્ષણ સામાન્ય બાળકો જેવું હતું. પછી અમને ક્યારેય લાગ્યું નહીં કે તે પછીથી અભિનયમાં જશે. તે ઈજનેર બનવા માંગતો હતો.\nતેઓ જણાવે છે કે તેના શાળાના દિવસોમાં, સોનુ સૂદના બહાના ખૂબ જ રસપ્રદ હતા. જ્યારે પણ તે હોમવર્ક ન કરતો ત્યારે તે એકથી વધુ બહાના કાઢતો હતો. ક્યારેક તે તેની નોટબુકના પેજ પાણીમાં ભીના કરતો હતો. જ્યારે અમે તેને સજા કરીએ અને તેને અન્ય બાળકોથી અલગ બેસાડ્યો ત્યારે તે ઝડપથી માફી પણ માંગતો હતો. તેને બાકીના બાળકોથી અલગ બેસવું ગમતું ન હતું. અમરજીત તે શાળામાં ઇતિહાસ અને ભૂગોળ ભણાવતા હતા.\nસોનુ સૂદની બહેન માલવિકાએ પણ સેક્રેડ સ્કૂલમાંથી અભ્યાસ કર્યો છે. તે કહે છે કે ભાઈ મારા કરતા ઘણા મોટા છે અને તે તેના પહેલા પણ આ શાળામાંથી પાસ થઈ ગઈ હતી. નર્સરીથી લઈને ધો. 10 સુધી તેણે આ શાળામાંથી અભ્યાસ કર્યો. ત્યારે મોગામાં આ એકમાત્ર શાળા હતી જે અંગ્રેજી માધ્યમમાં હતી. તેમના શાળાના દિવસો દરમિયાન, અમે ક્યારેય વિચાર્યું ન હતું કે તે મોડેલિંગ અથવા અભિનયના ક્ષેત્રમાં જશે.\n10. શાહરુખ ખૂબ જ સારા સ્ટોરીટેલર પણ છે, જીવનમાં દરેક વસ્તુને કેવી રીતે સંતુલિત કરવી તે જાણે છે: ફરહત બસીર ખાન\nદુનિયાભરના લોકોને પ્રેરણા આપનાર બોલિવૂડના કિંગ ખાનના શિક્ષક કહે છે કે તેમના કોલેજના દિવસોમાં પણ શાહરૂખ ખાન શિક્ષકોના પ્રિય હતા. દિલ્હીના જામિયા મિલિયા ઇસ્લામિયામાંથી માસ કોમ્યુનિકેશન કરતી વખતે ફરહત બસીર ખાન, જે શાહરૂખના પ્રોફેસર હતા. તેઓ કહે છે કે શાહરુખ દરેક કાર્ય અલગ રીતે કરતો હતો, મેં તેમના જેવો વિદ્યાર્થી પહેલી વખત જોયો હતો. તે ખૂબ જ સારા સ્ટોરીટેલર હતા.\nશાહરૂખનો કોઈ પણ વસ્તુ જોવાની જુદી જ નજર હતી, તે વસ્તુઓને ખૂબ જ ઝડપથી સમજી લેતો હતો. જે બાબતોને લોકો અવગણતા હતા, શાહરૂખે પણ તે ખૂબ સુંદર રીતે લોકોની સામે રજૂઆત કરતો હતો.\nઈન્ટરવ્યૂમાં શાહરુખની એક્ટિંગ ક્યારેય ભૂલી શકતો નથી\nપ્રોફેસર બશીર કહે છે કે શાહરુખ શરૂઆતથી જ એક્ટિંગમાં નિષ્ણાત હતો, જ્યારે જામિયા માટે ઇન્ટરવ્યૂ આપતી વખતે શાહરૂખને એક એક્ટિંગ કરવા માટે કહેવામાં આવ્યું હતું. તેણે શેક્સપિયરની એક્ટિંગ કરી હતી. જેમાં તેમનો અભિનય એટલો તેજસ્વી હતો કે હું ક્યારેય ભૂલી શકતો નથી. કદાચ તે સમયે મારી સાથે ત્યાં હાજર કોઈ પણ એ અભિનયને ભૂલી ન શકે. શાહરૂખ તે સમયે પણ કોઈ ખુશમિજાજી કલાકારથી ઓછો ન હતો.\nપ્રોફેસર બશીર કહે છે કે શાહરુખ જાણતો હતો કે કેવી રીતે પોતાની અંગત જિંદગી, થિયેટર અને કોલેજને આટલી સારી રીતે સંતુલિત કરવી. તે કોલેજનો અભ્યાસ અને થિયેટર પર પણ ખૂબ જ સારી રીતે કરતો હતો.\nવ્યસ્ત શેડ્યૂલને કારણે સરળ પ્રોજેક્ટ પસંદ કરવો યોગ્ય ન સમજ્યો\nએક પ્રોજેક્ટનો ઉલ્લેખ કરતા પ્રોફેસર બશીર કહે છે કે શાહરૂખ વ્યસ્ત હોવાને કારણે ક્યારેય કોઈ સરળ વસ્તુ પસંદ કરતો ન હતો. કોલેજમાં જ્યારે પ્રોજેક્ટનો વારો આવ્યો ત્યારે મેં સેનામાં કામ કરવાના કારણે તેની પાસે વધારે સમય ન હતો, તેમ છતાં, તેમણે આવા બે વિષયો પર એક પ્રોજેક્ટ બનાવવાનું પસંદ કર્યું જે કરવું ખૂબ જ મુશ્કેલ હતું. તેણે માત્ર તે પ્રોજેક્ટ્સ પસંદ કર્યા નથી, પરંતુ તેણે તેમના પર ધ્યાન કેન્દ્રિત કર્યું છે. તે પણ સારી રીતે કામ કર્યું, જો કે તેમને સબમિટ કરવામાં થોડો વિલંબ થયો હતો, પરંતુ અમે તેમનું સમર્પણ જોઈને તેમને સંપૂર્ણ સમય આપ્યો.\nપ્રોફેસર બશીર કહે છે કે હવે તેની વ્યસ્તતાને કારણે શાહરુખ ખાનને મળવું ખૂબ જ મુશ્કેલ છે, પરંતુ મારા અન્ય વિદ્યાર્થીઓ શાહરુખ સાથે ઘણા પ્રોજેક્ટ્સ પર કામ કરતા રહે છે, જેથી મને તેમના વિશે સમાચાર મળતા રહે છે.


આદ્યાત્મિક ગુરુ નીંદણ ખેંચવામા નિષ્ણાત હોય છે | Jayapataka Swami\nઆદ્યાત્મિક ગુરુ નીંદણ ખેંચવામા નિષ્ણાત હોય છે\n“આદ્યાત્મિક ગુરુએ શોધવું જોઈએ કે શિષ્યમાં શું ખામી છે. જો કોઈ ખામી ન હોય તો તે શુદ્ધ ભક્ત હશે, તે પહેલાથી જ પૂર્ણતાપૂર્ણ તબક્કે હશે. આથી આદ્યાત્મિક ગુરુનો અર્થ છે કે તેમણે નીંદણને ખેંચવાનું જ છે. તમે નીંદણને ખેંચો છો, કુદરતી રીતે મૂળને જમીનમાં ઉગાડવામાં આવે છે, તે માટીને નુકસાન શકે છે, ઉત્તેજિત કરી શકે છે. પરંતુ કોઇપણ વ્યક્તિએ નીંદણને ખેંચવાનું જ હોય છે. આપણે આપણા પોતાની નીંદણ ખેંચવામાં નિષ્ણાત હોવું જ જોઈએ. પરંતુ આદ્યાત્મિક ગુરુ, તેઓ નીંદણને કેવી રીતે દૂર કરવું તેમા પણ નિષ્ણાત હોય છે.”\nલોસ એન્જિલિસ, કેલિફોર્નિયા


Home કોલમ કોર્નર ઇન્વેસ્ટમેન્ટ ફન્ડા શેરબજારની મંદીમાં ગભરાટમાં સારી સારી કંપનીના શેર વેચવાથી શું થાય?\nશું મંદીમાં શેર્સ વેંચી દેવાય? શું મંદી કાયમ ચાલુ જ રહેવાની છે? આ પ્રકારની મંદીમાં ભૂતકાળમાં મોટી અને સારી કંપનીઓના શેર્સની શું હાલત થઇ હતી અને અત્યારે તેમની શું પરિસ્થિતિ છે તે જાણીએ.\nઆજકાલ માર્કેટમાં મંદીનો સમય ચાલી રહ્યો છે. આપણને બધાને ખબર છે કે તેજી અને મંદી તો શેરબજારનો ભાગ છે તેમ છતાં આપણે મંદીના સમયમાં ગભરાઈ જઈને સારા સારા શેર્સ વેચી નાખતા હોઈએ છીએ.\nથોડાં ઉદાહરણો જોઈએ.\nકંપનીનું નામ 2008માં મંદી પહેલા ભાવ મંદી પછીનો ભાવ નીચે%માં\nબજાજ ફાયનાન્સ 425-88%\nમારુતિ સુઝુકી 1096 491 -55%\nઆઈશર મોટર્સ 480 187 -61%\nએશિયન પેઈન્ટ્સ 120 73 -39%\nટૂંકમાં તમે જોશો કે 2008ની મંદીમાં ભાવ 40%થી 88% સુધી નીચે ગયા હતા હવે હાલની મંદીમાં આજ કંપનીના ભાવમાં ઘટાડો જોઈએ અને જો આ કંપનીઓના શેર ના વેચ્યા હોત અને ધીરજથી પકડી રાખ્યા હોય તો આજે શું સ્થિતિ હોય?\nકંપનીનું નામ 30/01/2020 30/03/2020 12 વર્ષનું વળતર\nબજાજ ફાયનાન્સ 4,364 2,240 448 ગણું\nમારુતિ સુઝુકી 7,020 4,3609ગણું\nઆઈશર મોટર્સ 20,340 13,384 72 ગણું\nએશિયન પેઈન્ટ્સ 1,805 1,595 22 ગણું\nતમે જોશો કે આજે મંદી શરુ થઇ ત્યારથી આ કંપનીઓના ભાવમાં પહેલા જેટલો જ ઘટાડો ટકાવારીમાં થયો છે છતાં 2008ની મંદી પછીનો વધારો જુઓ અને અંતે લાંબાગાળે 12 વર્ષના અંતે કેટલું વળતર આ કંપનીઓએ આપ્યું એ જુઓ.\nઆનો અર્થ સારી સારી કંપનીઓને પણ મંદીની અસર થાય છે એમના ભાવમાં પણ ઘટાડો થાય છે. જોરદાર ઘટાડો કહો તો એ પરંતુ એથી ગભરાટમાં આવી કંપનીના શેર વેચી ન દેતાં પકડી રાખવાથી તેજી તમને ખુબ સારું વળતર આપે છે.\nઆમ શેરમાં રોકાણ લાંબાગાળે વધુ વળતર આપે જ છે હા કંપની સારી હોવી જોઈએ કારણકે સ્વાભાવિક છે કે ધંધાને વિકાસ પામતા સમય લાગે છે રાતોરાત પૈસાદાર નથી થઇ જવાતું. તમારી પ્રોડક્ટ મજબુત હોય મેનેજેમેન્ટ તંદુરસ્ત હોય અને વિકાસની ઉજળી તકો હોય ત્યારે આવું તગડું વળતર શક્ય બને જ છે. આંબાવાડીમાં ફળો આવતા પણ પાંચ વર્ષનો સમય લાગે છે ત્યારબાદ બેઠાં બેઠાં ઓછી મહેનતે ફળો મળવા માંડે છે બસ એજ રીતે ધીરજના ફળ મીઠાં એમ શેરનું સમજવું.\nશેરમાં લાંબાગાળાના રોકાણ માટે તથા સક્સેસન પ્લાનિંગ માટે અહી ક્લિક કરો.\nPrevious articleલૉકડાઉનમાં પોલીસના માનવિય અભિગમથી ગુજરાતની જનતા થઈ ગદગદ\nNext articleશું આંશિક છૂટછાટ આપીને સરકારે આપણને ભગવાન ભરોસે છોડી દીધા છે?


News & Views :: GST કાઉન્સિલની બેઠકમાં જુઓ કઈ વસ્તુ સસ્તી-મોંઘી થઈ, પેટ્રોલને જાણો GSTમા લવાશે\nGST કાઉન્સિલની બેઠકમાં જુઓ કઈ વસ્તુ સસ્તી-મોંઘી થઈ, પેટ્રોલને જાણો GSTમા લવાશે\nનાણા મંત્રી નિર્મલા સીતારમણની અધ્યક્ષતામાં શુક્રવારે GST કાઉન્સિલની 45મી બેઠક લખનૌમાં મળી હતી. લગભગ2વર્ષ બાદ સામસામે બેઠક થઈ. આ બેઠકમાં ઘણા એવા નિર્ણય થયા જેનાથી મોંઘવારીનો માર પડ્યો છે તો કેટલીક વસ્તુઓ પર રાહત મળ્યો છે. GST કાઉન્સિલની આ બેઠક પહેલા ઘણી અટકાળો લગાવવામાં આવી રહી હતી કે આ વખતે કદાચ પેટ્રોલ-ડીઝલને GSTના દાયરામાં લાવવામાં આવશે અને સામાન્ય લોકોને ઈંધણના ભડકે બળતા ભાવમાંથી રાહત મળશે. આ અટકળોનું કારણ કેરળ હાઇકોર્ટના આ સંબંધમાં આપવામાં આવ્યું હતું પરંતુ નાણાં મંત્રીની બેઠક બાદ પ્રેસ કોન્ફરન્સમાં સ્પષ્ટ કરી દેવામાં આવ્યું કે હાઈકોર્ટના આદેશના કારણે બેઠકમાં આ મુદ્દાને સામેલ કરવામાં આવ્યો પરંતુ કાઉન્સિલ આ વાત પર સહમત ન થઈ કે અત્યારે તેનો યોગ્ય સમય નથી.\nGST કાઉન્સિલની બેઠકમાં વિદેશોથી આયાત કરવામાં આવતી કેટલીક જીવન રક્ષક દવાઓને GSTમાંથી છુટકારો આપવાનો નિર્ણય લેવામાં આવ્યો છે. આ દવાઓમાં ખૂબ મોંઘી દવાઓ Zolgensma અને Viltesma સામેલ છે. GST કાઉન્સિલે કોરોના મહામારી દરમિયાન તેની સારવાર સાથે જોડાયેલી દવાઓ પર GSTનો દર ઘટાડયો હતો. આ દવાઓ પર મળી રહેલી આ ટેક્સ છૂટ 31 ડિસેમ્બર 2021 સુધી મળતી રહેશે. એ છૂટ માટ રેમાડેસીવિર જેવી દવાઓ પર મળશે, ન કે કોરોના વાયરસની સારવાર માટે ઉપયોગ થતા અન્ય ઉપકરણો પર.\nGST કાઉન્સિલે કેન્સરની સારવારમાં કામ આવનારી દવાઓને પણ સસ્તી કરી છે. હવે એ દવાઓ પર 12 ટકાની જગ્યાએ5ટકાના દરથી GST લાગશે. GST કાઉન્સિલે વધુ એક મહત્ત્વનો નિર્ણય લીધો છે ટ્રાન્સપોર્ટને લઈને. રાજ્ય સરકારો ટ્રાન્સપોર્ટ કંપનીઓ પાસે ટ્રકો પર રાષ્ટ્રીય પરમિટ ચાર્જ લે છે. આ ચાર્જ પર GST લાગે છે જેને હવે સમાપ્ત કરી દેવામાં આવ્યો છે. આ રીતે ટ્રાન્સપોર્ટ પહેલાથી થોડું સસ્તું થવાની આશા છે.\nGSTકાઉન્સિલે રેલવેના એન્જિન અને તેની સાથે જોડાયેલા અન્ય પાર્ટ્સ પર GSTના દરને 12 ટકાથી વધારીને 18 ટકા કરી દીધો છે. આ નિર્ણય એ વસ્તુઓ પર કરના ઢાંચાને યોગ્ય કરવા માટે લેવામાં આવ્યો છે. એવામાં કરના આ વધેલા ખર્ચનો ભાર સમયને લોકો પર પડી શકે છે. GST કાઉન્સિલની બેઠકથી પહેલા પેટ્રોલ ડીઝલ સસ્તા થવાની જેમ સ્વિગી અને ઝોમાટો પરથી ભોજન મંગાવવું મોંધું થવાની અટકળો હતી પરંતુ કાઉન્સિલે એ સર્વિસ પર કોઈ ટેક્સ ન લગાવવાનો નિર્ણય લીધો છે. આ એપ બસ રેસ્ટોરાંની જગ્યાએ ભોજન પર લાગનારા ટેક્સની વસૂલી કરીને સરકારને આપશે.\nલખવા માટે કામ આવતી બૉલપેન હવે મોંઘી થઈ શકે છે. અત્યારે કેટલીક શ્રેણીની બૉલપેન પર 18 ટકા દરથી GST લાગે છે તો કેટલીક પર 12 ટકાના દરથી. હવે તેને એક સમાન કરીને 18 ટકા કરી દેવામાં આવ્યો છે. આ રીતે બૉલપેન થોડી મોંઘી થવાની સંભાવના છે. GST કાઉન્સિલની બેઠકમાં હવાઈજહાજોના આયાત કે લીઝ પર લેવાને લઈને કેટલાક નિર્ણય લેવામાં આવ્યા છે. તેનાથી ડબલ કરાધાનની સમસ્યાથી છુટકારો મળશે. નાણાં મંત્રી નિર્મલા સીતારમણે કહ્યું કે ઘરેલુ એરલાઇન્સને લાભ થશે. હવે જોવાનું એ રહ્યું કે શું આ એવિએશન કંપનીઓ આ બચત ગ્રાહકો સુધી પહોંચાડે છે?\nએ સિવાય GST કાઉન્સિલની બેઠકે બે મંત્રી ગ્રુપ બનાવવાની વાત કહી છે. તેમાંથી એક મંત્રી ગ્રુપ GST દરો સાથે જોડાયેલી સમસ્યાઓ અને તેને તાર્કિક બનાવવાના સમાધાન પર રિપોર્ટ તૈયાર કરશે. તો બીજું ગ્રુપ GSTનું અનુપાલન, ઇ-વે બિલ, ટેક્નિકના ઉપયોગ અને વ્યવસ્થામાં લૂપ હોલ્સને દૂર કરવા માટે પોતાનો રિપોર્ટ આપશે. આ બંને મંત્રી ગ્રુપ2મહિનાની અંદર પોતાના રિપોર્ટ આપશે. એવામાં જોવાનું એ રહેશે કે આ રિપોર્ટ આવ્યા બાદ કઈ વસ્તુઓના ભાવ વધશે અને કોના ભાવ ઘટશે.